
Juliet Arnold venise în Spania să lucreze, dar planurile i se încurcaseră şi, când colo, 
se pomenise în relaţii cu doi bărbaţi. Unul era Harry Boyd, drăguţ, calm și blând, care o 
iubea şi voia să se însoare cu ea. Întotdeauna se simţise atât de comod şi la largul ei cu 
Harry, încât era sigură că probabilul "da" cu care îi răspunsese avea să devină într-o bună 
zi Sigur şi definitiv. Dar mai exista şi celălalt bărbat Don Miguel Navajas y Orzoco, care 
era asemenea sălașului său din munţi — sălbatic, intempestiv, furtunos şi tenebros. Cu 
Miguel, Juliet se simţise întotdeauna cam incomod. Şi totuși, simplitatea relaţiilor ei cu 
Harry nu semăna prea mult cu situaţia dintre o soră şi un frate? Iar dificultăţile prin care 
trecea cu Miguel nu reprezentau, cumva, o pavăză împotriva unor sentimente mai 
profunde? 

Juliet se așteptase să-şi găsească prietenii la aeroport. Trecu pe la ghișeul de control 
al paşapoartelor, îşi luă valizele și le prezentă la vamă, privind în jur din când în când în 
căutarea unor mâini care să-i facă semne de bun-venit, a unor zâmbete primitoare; dar 
Tessa şi James nu se vedeau nicăieri. 

Marele aeroport se golise încet. Prietenii care se îmbrățișau încântați, oamenii de 
afaceri salutându-se mai formalist, cu toţii ieşeau, se urcau în maşini și plecau. Un hamal o 
privi întrebător, un taximetrist se apropie de ea, dar Juliet le zâmbi, făcându-le semne 
negative. 

Presupunea că prietenii ei fuseseră reţinuţi şi se resemnă să aştepte. Își lăsă bagajele 
lângă poartă şi ieşi să caute mașina care ar fi trebuit s-o aștepte. Un autobuz tocmai pleca, 
plin cu turiști. Mai rămăseseră doar câțiva oameni, legându-și bagajele în suporturile de pe 
capotele autoturismelor. Tessa şi James, nicăieri. 

Doi bărbați o observară cum mergea încet încoace şi-ncolo, uitându-se neliniștită 
după o persoană a cărei întârziere o cam umplea de teamă. Ar fi fost şi greu să n-o 
remarce, cu părul ei castaniu strălucitor, silueta zveltă şi picioarele frumoase. 

Harry Boyd o văzu primul. Stătea la umbră, de vorbă cu un om pe care-l așteptase la 
aeroport într-o problemă de afaceri. În timp ce-și scoteau din serviete hârtiile, Harry îşi 
spuse că fata era foarte atrăgătoare — prea atrăgătoare ca să fie lăsată să aştepte. Concentrat 
asupra discuţiei, se întoarse cu spatele, şi abia mai târziu, când termină, constată că tânăra 
era tot acolo. O domnişoară cu probleme, îşi spuse, pornind spre ea. 

Celălalt, Miguel Navajas y Orozco, stătea în mașină, la umbră. După ce-și 
condusese un prieten la avion, aştepta cu răbdare sosirea unei verişoare. Pletele castanii 
strălucind în soare, atât de mătăsoase, îi atrăseseră atenţia de mai multe ori. Vedea că fata 
devenea tot mai îngrijorată cu fiecare minut. Mai văzu și că o aborda un om cu o tipologie 
anglo-saxonă aproape agresivă — blond, viguros şi pedant. 

Nici n-ar fi putut exista o deosebire mai accentuată între cei doi, căci Miguel 
Navajas era la fel de spaniol pe cât de englez era Harry Boyd. Înalt şi oacheș, avea chipul 
adânc brăzdat, un aspect aspru şi auster şi aerul unui spaniol din urmă cu două secole, nu 
din secolul douăzeci. Ochii lui negri priviră nepăsători cum englezul se apropia de fată şi îi 
vorbea. Tânăra așezată lângă el, în maşină, observă încotro se uita şi privi într-acolo la 
rândul ei. 

— Sper că nu aveţi probleme, îi spuse Harry Boyd, politicos, lui Juliet. Vă așteaptă 
cineva? 

— Încep să mă întreb şi eu, răspunse ea cu sinceritate. Ar trebui să mă aștepte nişte 
prieteni, dar văd că întârzie. Nu au obiceiul să fie atât de nepunctuali. 

— Poate au rămas cu mașina în pană. 

— Nu prea folosesc maşini care să se strice uşor, dar cred că se poate şi asta. 

— Nu v-aţi dus să vedeţi dacă v-au lăsat vreun mesaj? 

— Nu, nu m-am gândit. Unde pot afla? 

— Vreți să mă interesez eu? Cum vă numiţi? 

Juliet protestă, nevrând ca omul să se deranjeze pentru ea. El insistă că nu era nici 
un deranj. Întrucât nu avea prea multă experienţă într-ale voiajelor, iar bărbatul părea să se 


descurce mult mai bine, îi răspunse: 

— Mă numesc Arnold, iar ei, Carroll. 

Harry plecă să se intereseze dacă nu sosise vreun mesaj pe numele de Arnold. 

Nu era nici unul. Se înapoie, clătinând din cap. 

— Nu-mi rămâne decât să aştept, spuse ea. Vă mulţumesc foarte mult, dar nu vreau 
să vă mai rețin. 

Lui Harry nu-i convenea deloc s-o lase aşteptând. 

— Nu le puteţi da un telefon? sugeră el. 

— Sunt sigură că nu m-aș pricepe la telefoanele spaniole. În orice caz, vin de foarte 
departe şi ar trebui să fi pornit acum câteva ore... cred că vor apărea curând, vă mulțumesc. 

— Şi dacă nu apar? întrebă el, vizibil preocupat. 

— Piară gândul. Cred că atunci ar trebui să iau un taxi până la hotel. Urma să 
rămânem aici peste noapte. 

— Ştiți cumva la care hotel? V-aş putea duce eu acolo. 

— Îi mai aştept puţin, răspunse Juliet, gândindu-se că ar fi fost cel mai neinspirat 
lucru să-şi înceapă sejurul spaniol în mașina unui bărbat complet necunoscut. Dar sunteţi 
foarte amabil. Vă mulțumesc. 

Harry scoase o carte de vizită şi i-o oferi. 

— Pentru eventualitatea că aveţi probleme, spuse el. Nu cred că vă va fi necesară, dar 
dacă da... părinții mei şi cu mine vă ajutăm bucuroși. 

Referirea la părinți, îşi spuse Juliet, părea o garanţie imediată de respectabilitate. 

Luă cartea de vizită şi o băgă în poşetă. 

— Ei bine, mai spuse Harry, sper că vor apărea cât de curând, Miss Arnold. 

Şi, cam fără tragere de inimă, se îndepărtă. 

Plecarea lui îi spori într-o clipă teama. Părea să se simtă şi mai singură decât înainte. 
Se întoarse să vadă dacă bagajele erau în siguranță şi rămase lângă ele, privind în 
continuare maşinile care soseau. Acum erau mai multe, întrucât începeau să vină pasagerii 
următorului avion sau cei care-i așteptau pe noii-sosiţi. 

În mașina elegantă care continua să aştepte, tânăra fată se întoarse spre însoţitorul 
el. 

— E aproape ora să aterizeze avionul verișoarei Andrea, Miguel. 

— Da, dar putem la fel de bine să așteptăm aici. 

— Cred că domnişoara de-acolo are probleme. 

— Aşa se pare. Persoana care trebuia s-o aştepte n-a venit. 

— Arată foate agitată... Cred că ies să mă plimb puţin, Miguel. M-am plictisit să tot 
aştept aici. 

Miguel se întoarse spre ea, cu o umbră de zâmbet pe chipul serios. 

— Nu-mi place să intri în vorbă cu străinii, Maria-Teresa. 

— Nici chiar cu străinii la ananghie, Miguel? 

— Cu ce crezi c-o poţi ajuta tu? 

— Nu poți şti niciodată, până nu-ţi dai osteneala să afli. 

Maria-Teresa deschise portiera maşinii şi coborî. Mișcarea ei îi atrase lui Juliet 
atenţia, dar speranţele îi pieriră pe dată. O tânără necunoscută, foarte frumoasă, cu o 
seninătate calmă care sugera inocență şi puritate. Faţa ei era perfect ovală, trăsăturile 


mărunte, fine şi regulate, iar sprâncenele păreau nişte aripi desenate migălos, sub bolta 
părului negru. În timp ce se apropia, văzând că Juliet o privea, îi adresă un surâs blând, 
fermecător. Juliet fu prea surprinsă — şi, la drept vorbind, prea îngrijorată — ca să-i 
răspundă și ea. 

— Buenas tardes, señorita, îi spuse fata lui Juliet. Aşteptaţi nişte prieteni? 

Auzindu-i cuvintele în engleză, Juliet se simţi mai uşurată. 

— Aşeptam nişte prieteni, señorita, răspunse ea, adoptând apelativul care-i fusese 
adresat, deşi se întreba dacă n-ar fi fost cazul să spună sefiora. Dar mi-am pierdut orice 
speranţă. 

Vizibil îngrijorată, adăugă: 

— Nu-mi pot imagina ce li s-a întâmplat. 

— Aveţi unde să mergeţi, señorita? 

— Da, urma să petrecem noaptea la un hotel de-aici. 

— Nu s-ar putea ca prietenii dumneavoastră să fi telefonat la hotel? Cu siguranţă, nu 
se aşteaptă să mai fiți aici după atâta vreme? 

— Da, cred că e mai bine să mă duc la hotel. Aş putea lua un taxi de-aici, señorita? 

— Vor sosi mai multe, cred, cu pasageri pentru următoarea cursă. Dar ne-ar face 
mare plăcere să vă ducem noi, dacă mai așteptați câteva minute. Aşteptăm o verișoară, cu 
primul avion. 

— A, nu, în Nici un caz nu vreau să vă deranjez, răspunse Juliet, care trebuia să se 
gândească la cheltuieli şi se întreba cât ar fi costat-o taxiul. 

— Sunt sigură că pe Miguel nu-l va deranja deloc, señorita. 

Bărbatul cel înalt și brunet care se oprise alături le domina pe amândouă cu statura 
lui. 

— Ce anume nu-l va deranja deloc pe Miguel? întrebă el, tot în engleză. 

Tânăra spaniolă îi zâmbi, deloc impresionată de chipul lui sever. 

— S-o ducem pe señorita la hotel, Miguel, spuse ea. 

Juliet, privindu-l, avu impresia că nu era prea încântat să se complice cu problemele 
unei persoane complet necunoscute. Era mult mai vârstnic decât fata, astfel încât Juliet nu 
putea decide ce legătură exista între ei. Nu era atât de bătrân încât să-i fie tată: în plus, fata 
îl numea Miguel, ceea ce o fiică spaniolă n-ar fi făcut niciodată. lar pentru a-i fi soţ, era 
cam prea bătrân, fata arătând cam de optsprezece ani. 

Ochii lui negri o priveau pe Juliet nepăsători, vag îngânduraţi. Nu se zărea în ei nici 
o undă de simpatie sau de interes. Probabil considera cererea de a interveni în problemele 
ei o adevărată pacoste, sau măcar o complicaţie nedorită. 

— Avionul verișoarei Andrea a aterizat, îi spuse el tinerei numite Maria-Teresa; către 
Juliet, adăugă: dacă aşteptaţi aici, señorita, vă ducem cu plăcere la hotel. 

Intrară în aeroport, s-o aştepte pe verişoara Andrea, iar Juliet rămase din nou 
singură. Cel puțin, avea să economisească banii de taxi, îşi spuse ea. Spera ca la hotel s-o 
aştepte un mesaj de la 'Tessa şi James. Fără îndoială, absenţa lor avea o explicaţie foarte 
simplă, care urma să lămurească totul. Sau, cel puţin, așa spera. 

În sfârşit, salvatorii ei apărură din nou, însoţiţi de o doamnă vârstnică, atât de severă 
şi demnă la înfăţişare încât Juliet aproape că-și dori să fi luat totuși un taxi. Îi urmau 
hamali cu bagaje — Juliet observă că nici Miguel și nici Maria-Teresa nu cărau nimic. 


Maria-Teresa i-o prezentă pe Juliet bătrânei doamne, care dădu din cap cu o indiferență 
abia politicoasă, şi se așezară cu toții în maşină. 

Vorbeau în spaniolă, aşa că Juliet nu mai înţelegea nimic. Slabele ei cunoștințe de 
limbă erau complet insuficiente pentru a face față acelui torent fluid. Primele comentarii 
părură să fie întrebări politicoase despre călătoria doamnei; mai târziu, însă, conversaţia 
deveni cam rigidă, iar Juliet se întrebă dacă nu cumva discutau despre ea. Maria-Teresa 
părea să propună ceva, iar bătrâna doamnă se împotrivea. Glasul autoritar al bărbatului 
interveni, iar în maşină se lăsă o tăcere încordată. Juliet ridică din umeri în sinea ei. La 
hotel, puteau să scape de ea, fără s-o mai vadă vreodată. 

După un timp, maşina intră în curtea unui mare hotel dintr-al cărui hol se răspândea 
o lumină puternică, prin mai multe uşi de sticlă. Portarul veni imediat să deschidă portiera, 
iar bărbatul numit Miguel îi spuse ceva în spaniolă și cobori din maşină pentru a-i arăta ce 
bagaje să ia înăuntru. Juliet se întoarse spre Maria-Teresa. 

— Vă mulţumesc atât de mult, señorita... începu ea, însă Maria-Teresa o întrerupse: 

— Vă însoțim, ca să aflăm dacă a sosit vreun mesaj de la prietenii dumneavoastră. 

— O, ar sunteţi prea amabili... 

Juliet sperase ca recepţionerii să vorbească engleza, întrebându-se ce-ar fi făcut 
dacă nu era așa. 

În acel moment, era de serviciu unul singur, şi cu toate că într-un birou din spate se 
afla un bărbat care nu făcea mare lucru, acesta nu ieşea să-şi ajute colegul asediat de 
nenumărate persoane. Sosirea lui Miguel, urmat de Maria-Teresa și Juliet, schimbă imediat 
situația. Omul sări în picioare şi ieși din birou cu un zâmbet radios, salutând cordial: 

— Buenas tardes, señor Navajas! 

Si continuă să turuie în spaniolă, grăbit şi încântat. Juliet era convinsă că, fără 
proasptele ei cunoştinţe, acum s-ar fi numărat și ea printre oamenii care încerau degeaba să 
atragă atenția recepționerului. 

Din păcate, nu se primise nici un mesaj pentru Miss Arnold. Da, într-adevăr, se 
făcuseră două rezervări pe numele Carroll, o cameră şi un apartament de două camere, 
pentru aceeaşi noapte. 

— E clar că prietenii dumneavoastră intenționau să vină aici, îi spuse Miguel lui 
Juliet. Poate au fost reținuți și vor sosi curând. 

— Sunt îngrijorată pentru ei, răspunse Juliet, ridicând ochii, albaştri și neliniştiți, spre 
chipul serios şi de nepătruns al lui Miguel. E absolut nefiresc din partea lor că n-au trimis 
nici un mesaj. Mă tem să nu fi avut vreun accident. 

— Le puteți da telefon acasă, sugeră el. 

Juliet îi răspunse la fel ca lui Harry Boyd: 

— Nu cred că mă descurc cu telefoanele spaniole. 

— Poate o va face Miguel pentru dumneavoastră, interveni vocea blândă a Mariei- 
Teresa. 

Miguel o privi rece câteva secunde, înainte de a se întoarce din nou spre omul de la 
recepție, vorbindu-i iar în spaniolă. 

Imediat, micul birou fu pus la dispoziția lui señor Miguel. Acesta le pofti pe cele 
două tinere să intre înaintea lui, închizând calm ușa în nasul ocupantului de drept, şi le 
oferi douyă scaune să se așeze, după care ridică receptorul. 


Când închise, se întoarse spre Juliet. 

— Prietenii dumneavoastră au plecat de-acasă la timp pentru a vă aştepta la aeroport. 
Probabil li s-a stricat mașina. 

— De n-ar fi decât atât! strigă ea, acum alarmată de-a binelea. 

Miguel îi aruncă o privire pătrunzătoare. 

— Dacă James rămânea cu mașina în pană, explică ea, ar fi găsit o soluţie pentru a 
ajunge aici. Oprea altă maşină, sau îi dădea cuiva un mesaj. E un om foarte ingenios. Mă 
tem atât de mult să nu li se fi întâmplat ceva, continuă ea, privindu-l deznădăjduită. Cum 
putem afla, señor, dacă n-au avut vreun accident? 

— Miguel, interveni cu blândeţe Maria-Teresa, trebuie să facem tot ce putem pentru 
a o linişti pe sefiorita. 

— Muy bien, răspunse el, cam repezit. Atunci, mai bine du-te şi prezintă-i scuzele 
mele verișoarei Andrea, spune-i că am de rezolvat o mică problemă şi o rog să aştepte. 

Maria-Teresa ieşi, dar reveni în timp ce Miguel încă mai vorbea la telefon și se 
aşeză lângă Juliet. 

— Miguel va afla ce s-a întâmplat, încercă ea s-o consoleze. 

Avea dreptate. Din stilul laconic şi necomunicativ în care Miguel vorbea la telefon, 
Juliet putea deduce foarte puţin, dar într-un târziu bărbatul se întoarse spre ea, vorbind 
încet: 

— Numele prietenilor dumneavoastră este Carroll... 

— Da. 

— Atunci, regret foarte mult, señorita, că trebuie să vă dau o veste proastă. 

Vorbise cu comandantul poliției — fapt din care Juliet înțelese că Miguel era o 
persoană destul de influentă prin partea locului. Descoperise că, printre accidentele 
înregistrate în ziua aceea, avusese într-adevăr loc unul implicându-i pe prietenii ei, a căror 
maşină fusese răsturnată de un camion într-o râpă, pe marginea unui drum îngust. 
Exclamația de groază a lui Juliet îl făcu pe Miguel s-o privească atent, pentru a vedea că 
dintr-o dată devenise extrem de palidă. Poate se temea că prietenii ei muriseră, așa că se 
grăbi s-o linişească: 

— Amândoi au fost duşi la spital. 

— Vi s-a spus unde anume, señor? 

— Da, în acest oraş. Era spitalul cel mai apropiat de locul accidentului. 

— Nu v-au spus cât de grav sunt răniți? 

— Nu. Pentru asta, trebuie să vă interesaţi la spital. 

— Mă duc chiar acum, răspunse Juliet. Poate mi se va permite să-i văd. Pot ajunge 
acolo cu un taxi? 

— Cred că ar fi mai înţelept să telefonaţi în prealabil. 

— Da, da, dar eu ştiu atât de puţină spaniolă. Nu m-ar înţelege, nici eu pe ei. 

— Vă va ajuta fratele meu, în acest sens, interveni Maria-Teresa. 

Bărbatul o privi tăios, dar frumoasa spaniolă îi zâmbi calmă, încrezătoare că avea s- 
o ajute pe acea străină. Miguel ridică din nou receptorul. 

Îi era de cel mai mare folos, își spuse Juliet. Vorbea pe un ton autoritar, care-l ajută 
să treacă de mai mult persoane, din ce în ce mai importante, și cu toate că Juliet nu 
înţelegea cuvintele, fu recunoscătoare în sinea ei pentru maniera lui categorică. 


Închizând, Miguel se întoarse spre cele două tinere: 

— Îmi pare rău, señorita, astă seară nu se primesc vizite; şi nici mâine, probabil. Vi 
se recomandă să mai dați un telefon dimineață. 

— V-au spus cum se simt, señor? 

— Bărbatul, destul de bine. Doamna încă nu şi-a recăpătat cunoștința. Nu mi-au dat 
informaţii mai detaliate, spunând că trebuie să li se facă un examen mai amăunțit. 

Un moment, Juliet rămase amuţită de dezăndejde. Nu se gândea decât la Tessa şi 
James, acei prieteni ai ei afectuoşi, primitori şi veseli, care acum zăceau răniți în spital. 
Reuşi să se reculeagă cu mare dificultate, când bărbatul o întrebă: 

— Sunteţi singură aici, señorita? 

— Da. 

— Aveţi unde locui? 

— În noaptea asta, rămân la hotel. Urma să stau la prietenii mei, dar acum nu se mai 
poate... Şi aici nu pot rămâne... ar fi mult prea scump... Va trebui să-mi găsesc ceva... 

Lăsă fraza neterminată. Miguel vedea limpede că era distrusă. Fata fu aceea care 
spuse, cu delicateţe: 

— În momentul de față, pentru prietenii dumneavoastră nu puteţi face nimic. 
Încercaţi să nu vă alarmaţi. Dacă doriţi, señorita, pot veni mâine dimineaţă să văd cu ce vă 
pot ajuta — fie şi numai cu cunoașterea limbii. 

— V-aş fi foarte recunoscătoare, dacă nu vă deranjez prea mult. 

— lar acum, trebuie să mergem, îi spuse Miguel surorii sale. Señora Diaz-Fraga ne 
aşteaptă. 

Îşi luară rămas bun de la ea, cu o curtoazie şi o demnitate care fără îndoială că până 
şi în Spania erau foarte rare, şi plecară. Juliet urcă în camera ei, simțindu-se într-adevăr 
pierdută şi singură, în prima ei seară în Spania. Era neliniştită pentru Tessa şi James. Se 
temea să nu fie grav răniți, desfigurați, chinuiți de dureri. 

O surprinse o bătaie în ușă. Apăru un ospătar, cu un cărucior bine garnisit. Din 
engleza lui stricată, Juliet deduse că masa fusese comandată de Sefior Navajas. În 
continuare, fu asigurată că dacă sefiorita mai avea nevoie de ceva, personalul hotelului era 
la dispoziția ei. 

Nu se îndoia a cui autoritate făcuse ca personalul să fie atât de dornic de a o trata cât 
mai bine. Acea familie Navajas părea să aibă un anumit prestigiu. Se întrebă dacă 
bunăvoința tratației îi aparținuse lui señor Navajas, sau surorii lui. Pe tava cu cina se afla 
cartea lui de vizită: Juan-Miguel Navajas y Orozco (numele astea spaniole! îşi spuse 
Juliet). Şi două adrese. O hacienda de lângă Sevilla şi o locuinţă numită La Casa de las 
Aguilas, într-un district de care nu mai auzise. Casa Vulturilor. Un nume foarte potrivit, 
după părerea ei, pentru acel personaj înalt, neguros şi închis în sine, şi pentru fiinţa ca un 
dragon pe care o aşteptaseră la aeroport; mai puţin, poate, pentru fermecătoarea fată. 

Cartea de vizită îi aminti de prima pe care o primise în acea seară şi o scoase din 
poşetă, punând-o alături. Harry Boyd. De o simplitate aproape arogantă. 

Cât de amabili fuseseră cu toţii până acum! Şi câtă nevoie de ajutor şi bunăvoință 
avea, în următoarele câteva zile! În timp ce se aşeza să mănânce, își analiză din nou 
situația. 

Prietena ei, Tessa, fusese crescută în Spania, cel puţin parțial, întrucât tatăl ei 


lucrase în Corpul Diplomatic, la Madrid. Şi cu toate că fusese transferat, Tessa rămăsese 
cu aceeași iubire pentru ţară. După ce îl cunoscuse pe James, nu pierduse nici o ocazie de 
a-l aduce acolo, până când şi el devenise aproape la fel de devotat. Familia lui James lucra 
în afacerile hoteliere, iar el şi Tessa, proaspăt căsătoriți, deschiseseră în sudul Spaniei un 
restaurant specializat în bucătărie englezească. Având în vedere enormul număr de englezi 
rezidenți în zonă, se aşteptaseră să fie un succes, dar până şi pe ei îi surprinsese cât de 
mare era succesul. Mâncărurile erau excelente, iar preţurile ridicate, ceea ce menținea 
statutul exclusivist al localului; iar felurile spaniole nu lipseau nici ele, deși specialităţile 
casei erau englezeşti. În iarna trecută, se hotărâseră să se mute într-un spaţiu mai încăpător 
şi îşi vânduseră restaurantul; acum, tocmai decorau şi mobilau noul local. 

Juliet îi cunoscuse pe vremea când lucra ca recepţioneră la unul dintre hotelurile 
administrate de familia Carroll şi fusese primită printre ei cu braţele deschise. Vorbea 
fluent franceza, o rupea putintel şi în germană şi italiană, dar dorea să-și adauge şi spaniola 
în bagajul lingvistic şi începuse s-o studieze la seral. Invitaţia Tessei de a-şi petrece vara în 
Spania, ajutându-i la noul restaurant și în schimb învățând spaniola, fusese prea minunată 
pentru a pierde prilejul. Și, ştiind că familia Carroll era oricând dispusă s-o angajeze din 
nou ca recepționeră, la întoarcere, îşi făcuse bagajele şi pornise spre Tessa şi James, pentru 
a sta la ei câteva luni. 

lar acum se afla aici, în prima ei noapte într-o ţară pe care n-o mai vizitase 
niciodată, singură; fără a avea idee cât de grav erau răniți Tessa şi James, cât urma să 
treacă până se vindecau — dacă se mai vindecau vreodată. Deodată, se întrebă dacă 
familiile lor fuseseră aunțate. Cum se proceda în mod normal? Oare poliția avea să le 
informeze? Sau încă erau în necunoștinţă de cauză? Juliet îşi dădu seama că trebuia să ia 
imediat legătura cu rudele lor. Ridică receptorul, cu o oarecare emoție, dar se linişti 
observând cu câtă promptitudine era ajutată. Avea să i se facă legătura, deși putea să 
dureze câtva timp. 

Dură aproape o oră şi jumătate; în cele din urmă, însă, îl auzi pe tatăl lui Juliet, care 
fusese informat deja despre accident și îi spuse că urma să vină împreună cu soția lui, în 
după-amiaza următoare. 

— Stai acolo unde ești, Juliet, îi spuse el. Când ajungem, vom veni și noi direct la 
hotel. 

Juliet se simţi imediat mai ușurată, ştiind cât de sigur avea să preia comanda domnul 
Carroll, aranjând ca lui James şi Tessa să li se acorde cea mai bună asistență medicală. 
Urma să anunţe și familia Tessei; iar Juliet scăpa de o responsabilitate care, în acea ţară 
străină, era peste puterile ei. 

În noaptea aceea, nu putu dormi. Când, ocazional, mai aţipea, o trezea imediat un 
sentiment apăsător de care nu putea să scape. Se întâmplaseră atâtea în ajun: de la călătoria 
solitară, la capătul căreia sperase s-o aştepte Tessa şi James, până la așteptarea din faţa 
aeroportului, întâlnirea cu Harry Boyd, cu Señorita Navajas şi cu fratele ei, și groaznica 
veste despre accident. Grija pentru prietenii ei şi nesiguranța privitoare la situația lor o 
apăsau greu. Tocmai se crăpa de ziuă, când adormi adânc, epuizată. 

O trezi sunetul telefonului. 

Din receptor se auzi vocea suavă şi calmă a Mariei- Teresa Navajas: 

— Sper că n-am sunat prea devreme, señorita? 


— Câtuşi de puţin, răspunse Juliet, chinuindu-se să-şi alunge somnul. Unde sunteţi? 

— Acasă încă, dar voi veni să ne întâlnim la hotel, la ora zece. Vă este convenabil 
aşa? 

— Pentru mine, da, dar pentru dumneavoastră? 

— Si, si. Sper că n-aţi dormit prost — v-aţi putut odihni măcar puţin? 

Vorbiră câteva momente, apoi îşi luară rămas bun. Juliet se întreba cât de devreme 
puteau da telefon la spital. Hotărt ca mai întâi să ia micul dejun, aşa că sună la recepție şi 
făcu comanda. I-o fi lipsit ei experienţa călătoriilor, dar la hoteluri se pricepea. După micul 
dejun, telefonă la spital, însă deși i se făcu legătura relativ repede, nu se putu înţelege cu 
persoana de la capătul firului și, în cele din urmă, fu nevoită să renunțe. Se bucura că 
sefiorita spaniolă avea s-o ajute. 

Pe la nouă şi jumătate, coborî în hol. Chiar în timp ce mergea spre uşile mari de 
sticlă de la intrare, acestea glisară în lături, lăsând să intre un bărbat înalt, voinic și blond, 
care porni spre recepție înainte de a o recunoaște. 

— Miss Arnold! Bună dimineaţa! 

— Bună dimineaţa, domnule Boyd. 

Harry îi zâmbi. Avea dinţi albi și sănătoși, și un zâmbet plin de interes sincer, pe 
care Juliet îl găsea foarte atrăgător. 

— EFi, sper că totul s-a rezolvat cu bine, până la urmă. Au sosit prietenii 
dumneavoastră? 

— Din păcate, nu. 

Privind-o atent, Harry observă că era pradă unei tensiuni coniderabile. 

— Veniti și luaţi loc, spuse el, conducând-o spre o canapea confortabilă, la adăpost 
de priviri indiscrete. Ce s-a întâmplat? 

— Au avut un accident. Amândoi sunt internați în spital. N-am reuşit să aflu cât de 
grav sunt răniți. Am telefonat, dar n-am înţeles o vorbă şi nici cei de-acolo nu m-au înţeles 
pe mine. 

— Îmi pare foarte rău, răspunse el. Doriţi să încerc şi eu? 

— Vorbiţi spaniola, domnule Boyd? 

— Foarte slab; groaznic, mai bine zis. Dar mă pot face înţeles. Dacă vă pot ajuta cu 
ceva... 

— Toți sunt atât de amabili, comentă Juliet — şi deodată, spre propria ei surprindere şi 
jenă, ochii i se umplură de lacrimi. Vai de mine, murmură, căutându-și o batistă în poşetă. 

— E doar o reacţie, spuse Harry, înțelegător. Se spune că o portie de plâns e cel mai 
bun leac — dar asta poate fi o prostie, desigur. 

Îi lăsa timp să-şi revină şi, după câteva momente, Juliet îi zâmbi recunoscătoare. 
Harry o plăcuse încă din ajun, de la prima vedere îi admirase înfățișarea. Acum, când o 
văzu zâmbind cu ochii plini de lacrimi, se simţi atins până-n adâncul inimii. ÎL încerca o 
stranie tandrete la adresa ei. 

— De fapt, îi spuse Juliet, reculegându-se, aseară am cunoscut o fată absolut 
încântătoare, care m-a ajutat cu telefoanele şi cazarea la hotel; iar acum urmează să vină la 
zece. E spaniolă, aşa că mă poate ajuta cu problemele de limbă. Iar familia ei pare să aibă o 
anumită influenţă — oamenii nu ştiu cum s-o servească mai bine. 

— Minunat... lar acest accident vă va schimba planurile, Miss Arnold? 


— Desigur. Urma să-mi petrec vara la prietenii mei. Ce se va întâmpla acum, n-am 
idee, dar părinţii lui James vin încoace și vor rezolva ei totul. 

— Şi eu am vorbit despre dumneavoastră cu părinții mei, aseară. Speram cu toţii să 
nu aveți probleme. N-aţi dori să veniţi astăzi după-amiază să-i cunoașeţi? 

— Vă mulţumesc, mai bine nu. Trebuie să văd dacă-i găsesc pe Tessa şi James, și 
vreau să fiu aici când vor sosi domnul şi doamna Carroll. 

— Fi, nu vă faceţi prea multe griji. S-ar putea să nu fie chiar atât de grav pe cât vă 
imaginați — să sperăm că nu e. Pot să vă sun mai pe seară? 

— Sigur că da. Vă mulţumesc. 

— Atunci, vă urez succes, domnişoară Arnold. 

Se întoarse să plece și se îndepărtă cu paşi mari. În timp ce cobora treptele late de la 
intrare, apăru Señorita Navajas, iar Juliet se ridică să iasă în întâmpinarea ei. Se întreba de 
ce merita atâtea ajutoare din partea acelor oameni plini de consideraţie, și le era extrem de 
recunoscătoare. 

Din acel moment, totul merse ca pe roate. Señorita fu salutată cu zâmbete şi 
plecăciuni, în timp ce ajungea la Juliet. Văzu imediat că tânăra englezoaică plânsese şi îi 
zâmbi cu înţelegere. 

— Am telefonat deja la spital, spuse ea, în timp ce se așezau. Sau, mai bine zis, l-am 
rugat pe Miguel. Are influenţă acolo, din moment ce este unul dintre guvernatori. 

— Şi ce veşti aţi aflat despre prietenii mei, señorita? 

— Nu prea bune, dar nici foarte rele, dacă înţelegeţi. Sunt speranţe. Doamna e încă 
inconștientă, ceea ce este mare păcat. Tânărul are fracturi şi unele leziuni interne. Fratele 
meu a cerut să-i trateze cei mai buni specialişti. 

— Trebuie să-i mulțumiți din partea mea, şi dintr-a părinților lui James. Vor sosi azi 
şi-şi pot permite cu uşurinţă cei mai buni specialiști. Știţi cumva dacă pot merge să-i văd? 

— Cei de la spital spus că n-ar fi înțelept, dar Miguel s-a gândit că, dacă merge el 
acolo, s-ar putea aproba. Doriţi asta? 

Juliet se însufleți imediat, dând din cap cu nerăbdare. 

— Maşina mea e afară — dacă sunteți gata... 

Într-adevăr, Juliet era gata de mult. Când ieşiră, portarul luă poziţia drepți, după 
care se repezi să deschidă portiera unei limuzine de lux. Maria-Teresa se așeză la volan, în 
timp ce portarul o ajuta pe Juliet să ia loc pe fotoliul alăturat. 

Señorita Navajas îşi puse o pereche de ochelari mari de soare, interesându-se dacă şi 
Juliet avea și sfătuind-o să şi-i pună. 

— Ce păcat, că prima dumneavoastră vizită în acest oraş este umbrită de un 
asemenea necaz. E limpede că nu vă puteţi bucura, când sunteţi atât de îngrijorată pentru 
prietenii dumneavoastră. Există multe clădiri frumoase, şi cartierele vechi ale orașului... 

Conducea cu o uşurinţă îndelung exersată. Avea un costum de in imaculat — cel mai 
probabil, croit de comandă. Părul ei brunet, lung și neted, era pieptănat auster, dar ovalul 
perfect al feţei frumoase se potrivea cu acea severitate, fiind chiar accentuat deea. Juliet 
bănui că provenea dintr-o familie bogată. 

Ajunseră la spital, unde Juliet văzu cu surprindere că toate surorile medicale erau 
călugărițe. Și mai surprinsă fu să vadă că atitudinea Mariei-Teresa se schimbă imediat. 
Nici înainte nu s-ar fi putut spune că era arogantă, deși manierele ei aveau o anumită 


autoritate; acum, însă, deveni docilă, aproape smerită. 

— Si, Soră Consuelo. Înţeleg, Soră Consuelo... V-aş fi foarte recunoscătoare, vă 
mulțumesc, Soră Consuelo... 

Iar când Sora Consuelo le conduse în micul cabinet al unei maici superioare, Maria- 
Teresa îşi plecă supusă capul în faţa femeii înalte care le primi, cu ochii în pământ, 
așteptând permisiunea să vorbească. 

Juliet era uimită şi nedumerită în același timp. Îi fu prezentată bătrânei îmbrăcată în 
rasă albă, care o salută politicoasă, dar din conversaţia lor nu înțelegea decât pe ici, pe 
colo, câte un cuvânt. 

Vprbeau atât de repede, încât Juliet pierdu şirul cu totul. În cele din urmă, însă, 
Maria-Teresa se întoarse spre ea. 

— Sora Catalina spune că ar fi mai bine să nu-i vedeţi pe pacienţi în dimineaţa asta. 
Nu sunteţi rudă, señorita? 

— Nu. Numai prietenă, prietenă de familie. 

— Sora Catalina ar dori să ştie dacă familia a fost anunţată și dacă va veni cineva în 
Spania. 

— Părinţii tânărului sosesc azi, cred că pe la orele şase. 

Maria-Teresa îi traduse aceste cuvinte Surorii Catalina, după care îi spuse lui Juliet 
că, în acel caz, era mai bine să vină şi ea seara, cu părinții. Tânăra señora era încă 
inconștientă, iar tânărul, pe moment, nu putea primi vizitatori. 

— L-ar emoţiona prea tare, adăugă Maria-Teresa, cu un zâmbet liniștitor, dar Sora 
Catalina vă asigură că există mari speranţe. 

Se întoarseră spre ușă să plece. Juliet îi mulțumi politicoasă Surorii Catalina, dar 
Maria-Teresa stătu în faţa ei cu capul plecat şi primi o binecuvântare. Până și Juliet putu 
înţelege cuvintele "Dumnezeu să te binecuvânteze, copila mea." Sora Catalina le conduse 
până la ușă, cu mâna pe braţul Mariei-Teresa, făcând câteva comentarii în spaniolă la 
auzul cărora fata zâmbi fericită. 

— E o femeie minunată, îi spuse Maria-Teresa lui Juliet, în timp ce porneau înapoi 
pe coridor. Provine dintr-o familie foarte nobilă, dar şi-a petrecut toată viaţa muncind 
pentru binele altora. M-a încurajat foarte mult. 

Juliet o privi surprinsă. 

— Veniti des aici? o întrebă. 

— A, da, aici îmi fac practica de soră medicală. 

— Veţi deveni soră medicală? 

Nimic n-ar fi putut-o surprinde mai mult. 

— Sper că da. Din păcate, am făcut o întrerupere. Am învăţat timp de doi ani, dar 
apoi Miguel a tras concluzia că muncisem prea mult. Cum se spune, când nu te simți prea 
în putere? 

— Extenuat? 

— Da, eram extenuată, așa că a trebuit să-mi iau un concediu. Simt că sunt prea 
privilegiată. Alte fete ar fi muncit în continuare. Dar Miguel a insistat. Aşa că voi relua 
învățătura în toamnă, şi o voi termina. 

— Şi veţi lucra aici, în acest spital? 

— O, señorita, voi merge unde voi fi trimisă. Nu voi avea nici un cuvânt de spus, 


totul depinde de superioarele mele. 

— Dar dacă fratele dumneavoastră îşi foloseşte influenţa? 

Maria-Teresa zâmbi. 

— Nu trebuie să fac uz de influența lui Miguel. Urmează să intru într-un ordin 
călugăresc şi trebuie să mă supun superioarelor. 

— Un ordin călugăresc? o privi Juliet, nevenindu-i să creadă. Vreţi să spuneţi...? 

Nu, nu putea fi vorba de așa ceva. 

— Vreți să spuneți că veți fi călugăriță? 

— Da. Imediat ce îmi termin învățătura, voi intra în mânăstire. 

Juliet nu găsi nici un răspuns potrivit. În sinea ei, era copleșită. Faptul că fata aceea 
frumoasă urma să se călugărească era, din punctul ei de vedere, o pierdere cumplită; dar 
avu destul tact pentru a încerca să-şi ascundă opinia. 

În timp ce ieșeau din spital, o întrebă: 

— Asta aţi vrut să faceţi dintotdeauna, señorita? 

— Da, aşa este. Mai bine zis, de când eram mică. 

Nici acum nu era prea mare, își spuse Juliet. Să fi avut nouăsprezece ani? Douăzeci. 
Nu mai mult, în nici un Caz. 

— Şi părinţii dumneavoastră, şi fratele, sunt şi ei de acord? 

— Nu am părinţi. Mama mea a murit când m-a născut, iar pe tatăl meu abia dacă mi-l 
mai amintesc. Cred că Miguel va aproba, când va fi perfect sigur de convingerile mele. 
Însă a pus condiţia să aştept până-mi termin învățătura... Dar, señorita, îmi cer iertare. 
Vorbesc prea mult despre mine, când pe dumneavoastră vă frământă atâtea probleme. Sora 
Catalina a spus că nu trebuie să vă faceți griji, prietenii dumneavoastră sunt pe cele mai 
bune mâini posibil. 

Juliet ar fi dorit să afle mai multe despre Maria-Teresa, dar acceptă să schimbe 
subiectul. Se îndreptară spre hotel, iar Maria-Teresa o însoţi în hol. 

— Beţi o cafea cu mine? o invită ea pe Juliet. Şi un sandviș, dacă doriți. Noi, în 
Spania, luăm prânzul târziu, iar micul dejun e de obicei foarte frugal, aşa că nu strică o 
gustare între timp. 

— Da, vă mulţumesc, răspunse Juliet, dar mai întâi, dacă mă scuzaţi, trebuie să văd 
dacă n-am primit vreun mesaj. 

Exista unul, confirmând că domnul Carroll și soţia lui aveau să aterizeze cu avionul 
de la ora şase şi să vină direct la hotel. 

— Dacă avionul nu are întârziere, ar trebui să ajungă aici imediat după şase şi 
jumătate, spuse ea, uşurată. 

— Asta înseamnă că sunteţi liberă toată după-amiaza, señorita? 

— Da. 

— Şi ce veţi face? 

— Păi, nu ştiu... îşi desfăcu Juliet mâinile, într-un gest de nedumerire. Sunt prea 
neliniștită ca să fac ceva. O plimbare, poate... 

Cafeaua şi sandvișurile soriră, iar Maria-Teresa preluă în cel mai natural mod 
îndatoririle de gazdă. 

— Poate ar fi mai bine să aveţi companie, decât să staţi singură, sugeră ea. Aș fi 
foarte încântată, señorita, dacă ați veni să luaţi masa la noi. 


— În nici un caz nu vreau să deranjez. Deja v-am creat o mulţime de probleme. 

— N-ar fi nici un deranj. Mie, una, mi-ar face mare plăcere. Iar drumul până acolo e 
atât de frumos, în sus printre munți, încât cred că şi dumneavoastră v-ar plăcea. Promit că 
vă aduc înapoi la timp pentru a-i aştepta pe părinții prietenului dumneavoastră. 

Juliet nu mai ezită. Îi trecu gândul fugar că acea fată putea avea nevoie de o 
prietenă. Totuşi, mai mult pentru sine însăşi acceptă. Maria-Teresa îi stârnea interesul, şi 
nici ea nu aştepta cu nerăbdare să-și petreacă după-amiaza singură cu grijile ei. lar dacă 
această schimbare a planului însemna că avea să se întoarcă în Anglia, cum părea foarte 
probabil, atunci i-ar fi plăcut să vadă măcar o parte din ţară, înainte de a o părăsi. Aşa că 
acceptă cu plăcere. 

La început, parcurseră o şosea dreaptă şi netedă, spre surprinderea lui Juliet, care se 
aştepta ca toate drumurile din Spania să fie proaste; dar, când coură spre munţi, peisajul se 
schimbă într-adevăr. Drumul, mult mai îngust şi mai accidentat, urcă încontinuu cale de 
câțiva kilometri, pe serpentine. Cu cât mergeau mai departe, cu atât mai întortocheat 
devenea, tăiat pe versantul stâncos, cu prăpăstii pe margine. Peisajul era de-a dreptul 
fantastic, lanţuri-lanţuri de munţi colţuroși, la început înverziți şi cu multe cursuri de apă, 
cascade care curgeau pe sub drum pentru a se prăbuși în vale, de cealaltă parte. Mai târziu, 
ajungând şi mai sus, munţii deveniră mai golaşţi, până când, în depărtare, nu se mai văzură 
decât stânci aride, extrem de neospitaliere. 

Maria-Teresa conducea cu mult aplomb mașina, dar şi cu mare grijă. Juliet era 
destul de neliniștită. Nu putea admira panoramele care se schimbau încontinuu, simțind 
nevoia să fie atentă la drum. Oare pe un asemenea drum se întâmplase şi accidentul cu 
Tessa şi James? 

Fu mai uşurată când maşina se înscrise pe un drum lateral, făcând-o să creadă că 
ajunseseră la capătul călătoriei. Dar continuau să urce, ocolind o culme, până când, într-un 
târziu, Maria-Teresa intră pe poarta unui zid prelung de piatră şi opri în faţa unor uşi 
enorm de solide, bătute în buloane, care arătau ca intrarea unei fortărețe. 

Coborâră din maşină, pe o alee cu pietriş. Arşiţa soarelui era temperată de vântul 
care, cu siguranţă, sufla încontinuu pe acele culmi. 

— Înainte de a intra, spuse Maria-Teresa, poate aţi dori să admiraţi priveliştea. 

Urcară câteva trepte de piatră, astfel încât să poată privi peste zid. Lui Juliet i se opri 
respiraţia la vederea grandorii, a sălbăticiei şi a fantasticei frumuseți din faţa ei. De jur- 
împrejur se înălțau munţii, cu cele mai înalte piscuri strălucind albe în lumina soarelui, iar 
celelalte tot mai verzi în josul coastelor. Sub privirea fascinată a celor două fete, colinele 
coborau spre o vale îndepărtată, pe fundul căreia sclipea panglica unui râu; o vale ce părea 
să se întindă la nesfârşit, spre mare. Juliet vedea drumul pe care veniseră, un biet fir 
aşternut la întâmplare pe coastele munţilor. Splendoarea maiestoasă a peisajului era într- 
adevăr impresionantă. 

— Acum înţeleg de ce se numeşte Casa Vulturilor, spuse Juliet, întorcându-se spre 
clădirea construită din pietre masive. Este cu adevărat un cuib de vulturi. 

Maria-Teresa zâmbi. 

— Cândva, aici au trăit vulturi, spuse ea. Uneori, îi mai vedem şi acum, plutind pe 
curenţii de aer, în lungul văii. Foarte mari şi foarte frumoși. De când eram mică, am numit 
valea asta Valea Vulturilor. 


— Foarte portivită denumire. 

Mai stătură pe loc câteva minute, apoi Maria-Teresa spuse: 

— Să intră în casă. După un timp, vântul pare mai rece; veniţi să vizitaţi casa şi să-mi 
cunoaşteţi familia. 

Coborâră treptele și traversară peste iarbă şi alee, spre ușile înalte şi grele care, în 
ochii lui Juliet, arătau aproape impenetrabile. 


Capitolul 2 


Într-adevăr, era cea mai severă casă în care intrase vreodată Juliet. Nu se îndoia că 
avea o vârstă seculară, păstrând probabil amintirea a zeci de lupte şi evenimente istorice; 
domnea atmosfera unei fortărețe pregătite să reziste oricăror atacuri. Holul avea plafon 
înalt, susținut pe grinzi, iar pe zidurile de piatră erau etalate relicve din trecutul casei — 
spade, lănci și diverse alte instrumente războinice. 

Dincolo de primul hol urma altul, mai mic, cu câteva uşi împrejur, iar într-o parte se 
înălța o scară lată de marmură. În dspaţiile dintre uși se aflau dulapuri înalte încrustate, din 
lemn de esenţă închisă, după moda spaniolă, creând un efect apăsător. Maria-Teresa o 
conduse pe scara largă, până într-o cameră de oaspeţi sumar mobilată, pentru a se pregăti 
înainte de masă, iar peste câteva minute reveni s-o ia în primire. 

— Aceasta este sala, îi spuse ea, deschizând ușile duble ale unei camere foarte mari. 
Înăuntru nu era nimeni, iar Juliet putu privi împrejur în voie. 

Încăperea era mai puţin întunecoasă, luminată prin ferestrele înalte, cu covorul 
stacojiu strălucind în soare; dar şi mobila de aici era austeră. Juliet nu se îndoia că era 
veche şi valoroasă, dar acest lucru n-o făcea să-i displacă. De fapt, fusese adăugată şi o 
notă modernă, sub forma canapelelor şi a fotoliilor tapiţate cu piele; deşi era primăvară, în 
şemineu ardea focul; ici şi colo se vedeau flori de seră, aranjate pe mese într-o manieră 
destul de pedantă. Atmosfera era rigidă, nu tocmai primitoare. 

— Ceilalţi vor sosi curând, spuse Maria-Teresa. 

"Ceilalți", repetă Juliet în sinea ei, întrebându-se cine erau. Frați şi surori, probabil. 
Oaspeți ai casei, poate. Aproape sigur, fratele ei Miguel, pe care-l cunoscuse în ajun. 

Când în cameră intrară trei persoane, Juliet constată cu oarecare dezamăie că erau 
vârstnice. Prima apăru Señora Diaz-Fraga, pe care o văzuse prima oară la aeroport, 
îmbrăcaă la fel de sobru, în negru; o altă doamnă de aceeași vârstă, tot în negru, şi un 
bărbat care putea fi soțul uneia dintre ele. Maria-Teresa o conduse pe Juliet spre ei, ca să 
facă prezentările. 

Urmară câteva momente foarte stângace şi jenante pentru Juliet, care le strânse 
mâinile, deplângându-și politicos imposibilitatea de a vorbi limba spaniolă, şi avu 
impresia foarte clară că nu era deloc binevenită. Ceilalţi începură să converseze în limba 
lor, ceea ce o excludea şi mai mult. Maria- Teresa rămase tăcută, zâmbindu-i lui Juliet din 
când în când. Bărbatul, Señor Diaz-Fraga, se îndreptă spre un gheridon să toarne în pahare 
vin de Xeres auriu, iar Maria-Teresa le oferi mai întâi doamnelor, apoi păstră două pahare 
pentru ea și Juliet. 

— Verişoara Andrea — Señora Diaz-Fraga — este doamna casei, îi spuse ea, încet. 


Vărul Alfonso e soţul ei. Verişoara Marisa este o rudă mai îndepărtată, dar îi acordăm 
titlul onorific de verișoară. Şi ea locuiește cu noi de mulți ani. 

Dar unde erau membrii mai tineri ai familiei? se întrebă Juliet. Nu exista nici unul? 
Sau se căsătoriseră cu toţii și locuiau în altă parte? Cu siguranţă, trebuia să mai fie şi alții, 
între seriosul Miguel şi fermecătoarea lui soră mai tânără. 

În timp ce medita astfel, sorbind din deliciosul vin de Xeres, uşa se deschise din nou 
şi intră Miguel. La vederea lui Juliet se opri brusc, cu sprâncenele negre înălțate, apoi îşi 
reveni şi se înclină spre ea. Mai întâi îi salută pe ceilalți, apoi veni în locul unde stăteau 
Maria-Teresa şi Juliet. 

— Buenos dias, señorita. 

— Buenos dias, señor. 

Miguel o sărută pe Maria-Teresa pe obraz. 

— Deci, avem o invitată la masă, spuse el, în engleză. 

— Da, Miguel. O aştepta o după-amiază lungă în care să aştepte singură, îngrijorată 
pentru prietenii ei. M-am gândit că i-ar face plăcere să aibă companie. 

— Şi ti-ar face plăcere şi ție? 

— Desigur, Miguel, foarte multă plăcere. 

— Pe José l-ai informat? 

— Da, am aranjat totul... Señorita găseşte Valea Vulturilor minunată, Miguel. 

— Dar prea pustie și izolată, pentru majoritatea oamenilor, adăugă el. 

— Mă întreb de ce şi-ar construi cineva casa pe un pisc atât de îndepărtat, comentă 
Juliet. Cu siguranță, nu ca să admire peisajul, oricât ar fi de splendid. 

— Într-adevăr, crede că pe vremea aceea pe oameni nu-i interesa aşa ceva. Doreau să 
fie apăraţi de tâlhari, chiar şi de vecinii cu care intrau în conflict. Construiau adevărate 
fortărețe, ca să se simtă în siguranţă, iar de pe o asemenea culme puteau supraveghea 
împejurimile. Să vă mai servesc cu vin, señorita? 

— Nu, mulțumesc. Un pahar îmi este de ajuns, dar e un vin foarte bun, señor. 

— Din propriile mele podgorii, o informă Miguel. Lângă Jerez de la Frontera... Aţi 
aflat veşti de la prietenii dumneavoastră din spital, señorita? 

Conversaţia continuă, poliicoasă şi cam distantă. Miguel vorbea serios, fără să 
zâmbească nici un moment. Juliet simţea că celelalte trei persoane, sub pretextul discuţiei 
lor, îi observau — aproape cu suspiciune. Maria-Teresa, care îşi admira vizibil fratele şi se 
bucura de prezenţa lui Juliet ca musafiră, era singura persoană zâmbitoare din cameră, dar 
până și surâsul meu era mai mult blând decât viu şi strălucitor. Atmosfera începea să 
devină apăsătoare. Juliet își dorea să fi acceptat încă un pahar de vin, ca să se mai 
înveselească. 

În sfârşit, se servi masa, iar grupul porni spre sufragerie — o încăpere extrem de 
îngustă şi înaltă, cu o masă lungă și două şiruri de scaune cu spătar înalt, într-un stil 
spaniol tradițional atât de aspru, încât Juliet se simţea mai sufocată ca oricând. Cu 
siguranţă, Maria-Teresa trebuia să fie avut cândva parte şi de o companie mai tinerească şi 
mai veselă? 

Pe cât putea de discret, studie împrejurimile, spunându-şi că, probabil, aspectul 
acelei camere nu se mai schimbase de peste două sute de ani. Totul era masiv, greu, 
tenebros. Prin ferestrele prelungi din capetele încăperii, zăbrelie cu gratii de fier forjat, 


intra foarte puţină lumină. Astfel, deşi afară strălucea soarele, în cameră erau aprinse toate 
luminile. 

Juliet îşi spuse că nu avea şanse să mai repete vreodată acea experienţă de a vedea 
modul de viaţă al unei familii spaniole de viţă veche, aşa că era bine să profite la 
maximum. Desigur, mâncarea era excelentă. Faţa de masă, o imensă pânză albă cu broderii 
şi dantele, contribuise probabil la distrugerea multor ochi de copii şi bătrâne spaniole. 

Îşi observa gazdele. Ambele femei aveau feţe aspre, sobrietatea fiind accentuată de 
pieptănăturile lor severe, cu părul cărunt strâns la spate. Señor Diaz-Fraga părea să 
urmărească totul pe sub pleoapele coborâte, cu o privire care lui Juliet îi sugera o pasăre de 
pradă; vorbea foarte puţin. De fapt, toţi erau aproape complet tăcuți. Juliet se obişnuise cu 
mese însufleţite de discuţii și nu putea să se împace cu acea tăcere încorsetată. În capul 
mesei, Miguel urmărea ca toată lumea să aibă mâncare şi vin, iar din când în când îi 
spunea câte ceva lui Juliet, în engleză; ea, însă, se bucură când în sfârşit se putură ridica de 
pe scaune, ca să-şi bea cafelele în sala. Se uită la ceas şi o întrebă pe Maria-Teresa: 

— Oare mai am timp? Vreau neapărat să fiu la hotel când vor ajunge domnul și 
doamna Carroll. 

— La ce oră sosesc? întrebă Miguel, din spatele lor. 

— Avionul aterizează la șase. Aş dori să fiu în hotel la şase și jumătate, cel târziu. 

— Aveţi timp să vă beţi cafeaua în liniște, răspunse Miguel, dar după aceea va trebui 
să plecaţi. Şi eu am treabă în oraș astă seară şi am să vă duc cu plăcere. 

— Of, Miguel! protestă Maria-Teresa, dezamăgită. 

— Nu e nevoie să te obiseşti, făcând încă o dată acelaşi drum pe ziua de azi, Maria- 
Teresa. 

Maria-Teresa rămase tăcută; dar, tocmai când Juliet se pregăta să spună cât regreta 
deranjul, fata întrenă, aproape ca şi cum ar fi trebuit să-şi adune curajul în acest scop: 

— Atunci, pot veni şi eu cu voi, Miguel? 

— N-ar avea nici un rost, Maria-Teresa, pentru că am întâlnire cu cineva şi ar trebui 
să aştepţi destul de mult timp. 

Maria-Teresa nu mai insistă. Cele două tinere se aşezară împreună pe o canapea, 
Juliet simțind clar dezamăgirea celeilalte. Fură aduse cafelele, iar Maria-Teresa împărți 
ceştile. 

— Miguel, ne putem bea cafeaua în camera mea? întrebă ea. Cred că señorita ar dori 
să mai vadă panorama. 

— Sigur că da, răspunse el, ridicându-se politicos în picioare. Señor Diaz-Fraga 
sugeră doar intenţia de a se ridica, privind pe sub pleoapele lui grele. 

Maria-Teresa o conduse prin hol, pe o ușă sculptată, până într-o cameră mică, 
inundată de lumina soarelui. Uşa cu fereastră din celălalt capăt se deschidea spre o terasă. 

— Aceasta a fost camera mea de elevă, îi spuse ea lui Juliet. Am petrecut aici atâtea 
ore plicticoase, cu meditatoarele. Acum e a mea și pot face ce vreau cu ea: vin aici când 
doresc să fiu singură. Dar să ne bem cafelele afară... 

Deschise uşa terasei, lăsând-o să iasă înaintea ei pe Juliet, care se opri cu o 
exclamaţie de surpriză şi încântare. 

În locul unde se aflase o terasă aspră de stâncă, de-a lungul unui şir de ferestre 
înalte, fusese amenajată o grădină interioară, cu pereţi de sticlă, considerabil de mare. Un 


perete întreg consta din uși glisante, care puteau fi deschise pentru a lăsa să intre cât de 
mult sau de puţin din aerul curat de munte; iar din acel loc se putea admira în voie toată 
panorama pe care Juliet o văzuse peste zid. Era magnifică. 

În seră creşteau nenumărate plante și flori. Geranii, într-o abundență de culori vii, 
lăcrămioarele-asiatice prezente peste tot în Spania, dar și plante exotice, ibisc înalt cu flori 
în formă de trompete portocalii, crini de toate culorile, cactușşi stranii şi suculenții. Existau 
şi mese de grădină cu scaune, precum şi un balansoar larg și o statuetă de piatră. 

— E fermecător, señorita! exclamă Juliet. 

Maria-Teresa zâmbi încântată. 

— A fost cadoul lui Miguel pentru mine când am împlinit optsprezece ani, spuse ea. 
Mi-a plăcut întotdeauna să stau aici şi să cultiv plante, dar pe această terasă sufla prea 
puternic vântul pentru așa ceva. E a aranjat totul — clădirea, mobilierul, plantele. 

— Un cadou minunat, confirmă Juliet. 

Se aşezară în fotolii, cu cafelele, Juliet gândindu-se cât de uluitor era acel 
aranjament. Într-adevăr, locul în sine era plăcut, însorit, briza adia printr-o uşă deschisă 
din peretele de sticlă, iar în fața lor se întindea panorama mangifică a munţilor, văii şi 
cerului; restul casei era prea deprimant pentru a fi descris în cuvinte. Persoanele vârstnice, 
tăcerea lor neprietenoasă, camerele austere, atmosfera rigidă şi încorsetată; cum suporta 
fata aceea totul? 

— Îmi pare rău că nu am plăcerea de a vă însoţi înapoi, spuse Maria-Teresa. Cred că, 
uneori, Miguel îmi poartă cam prea mult de grijă. 

— Mai aveţi alţi frați sau surori, señorita? 

— Din păcate, nu. 

Înţelegând sensul ascuns al întrebării, zâmbi. 

— Dacă aveam, poate că nu s-ar fi concentrat atât de mult asupra mea. 

După o scurtă pauză, Maria-Teresa continuă: 

— Între Miguel şi mine au mai existat doi copii. O fetiţă care a murit la vârsta de trei 
ani, şi un băiat care n-a trăit decât şase săptămâni. Evident, eu n-am apucat să-i cunosc. 
Mama mea a murit la naștere. Miguel a trecut prin toate acestea, așa că el a trebuit să 
poarte toată povara tristeţii. 

Luă ceașca lui Juliet, pentru a-i mai turna cafea, dar Juliet clătină din cap. Prefera ca 
Maria-Teresa să rămână cu ea, vorbind mai departe. Bănuia că fata avea nevoie să se 
ușureze, vorbind cu o persoană mai apropiată de vârsta ei. 

— Înţelegeţi, noi nu suntem ca alte familii spaniole, cu mulţi copii, continuă Maria- 
Teresa. Verişoara Andrea are doar un fiu şi, generalmente, avem foarye puţine rude. 

— lar fiul ei locuiește tot aici, la La Casa de las Aguilas? 

— Ramón? râse Maria-Teresa. Nu, în nici un caz. Lui Ramón nu-i plac asemenea 
locuri Singuratice. A fost trimis la şcoală, înțelegeți, dar eu a trebuit să învăţ cu 
meditatoare interne. Aşa că Ramón a prins gustul vieţii în lume. Are un post 
guvernamental şi locuieşte la Madrid. E gay, are mulți prieteni și nu vine prea des să-și 
viziteze părinții. 

Deci, Casa Vulturilor era într-adevăr un fel de închisoare pentru ea, îşi spuse Juliet. 
Iar închisoarea nu arăta întotdeauna la fel de frumos ca în acea zi. Iarna, prin munți urla 
vântul, sau casa era înghițită de nori. Nu-i era greu să înțeleagă cum de o fată singură, 


crescută de guvernante într-o asemenea atmosferă, fără iubirea unei mame, putea considera 
că vocaţia ei era biserica. 

În ușa deschisă apăru Miguel, cu o nepresie de nepătruns, la vederea însufleţirii cu 
care vorbea sora sa. 

— Îmi pare rău că vă deranjez, spuse el, pe un ton formalist, dar dacă señorita doreşte 
să ajungă la timp, este necesar să plecăm acum. 

Juliet se ridică imediat, împreună cu Maria-Teresa. Îşi luă rămas bun de la cele trei 
persoane din sala, strângându-le mâinile, şi porni spre ieșire, prin acel hol apăsător, cu 
ecouri. Maria-Teresa se opri pe treptele late de piatră, cu un aer cam însingurat. 

— Aş dorit foarte mult să vă mai revăd, spuse ea. 

— Totul depinde de ceea ce-mi rezervă viitorul. S-ar putea să fiu nevoită să mă întorc 
în Anglia. 

— Pot să vă dau un telefon? 

— Sigur că da, vă rog chiar. 

— Atunci, nu vă spun Adios, ci Hasta la vista. 

— Hasta la vista, señorita. 

Apoi Juliet se aşeză pe fotoliul din faţă al unei mașini şi mai impunătoare decât cea 
a Mariei-Teresa, care începu să coboare pe serpentine cu o viteză de-a dreptul 
înspăimântătoare. Era conştientă că omul acela conducea de ani de zile pe drumul 
şerpuitor tăiat în versanţii munţilor şi îi putea acorda toată încrederea; dar totuşi, la fiecare 
cotitură, când în faţa lor se înălța câte un zid înalt de stâncă, Juliet se ținea de scaun şi nu 
scotea o vorbă, pentru a nu-i distrage atenția. Nici el nu vorbea. De câteva ori, profitând de 
curbele drumului, îi aruncă o privire; şi de fiecare dată văzu același aer închis şi sever, 
accentuat de părul şi sprâncenele negre, pielea oacheşă şi gura cu buzele strânse. 

Când, însă, ieșiră din munţi, parcurgând valea în lung, Miguel începu să vorbească. 

— Sunt sigur că Maria-Teresa s-a bucurat foarte mult de vizita dumneavoastră, spuse 
el. 

Juliet observa că nu se declara la fel de încântat. 

— Şi eu, señor. Dacă va trebui să mă întorc în Anglia, -am să uit niciodată această 
după-amiază şi aceste locuri fantastice. 

— Credeţi că vă veţi întoarce în Anglia? 

— Pe moment, n-am idee care vor fi planurile mele pentru viitorul apropiat. 

— Intenționaserăţi să staţi aici? 

— Da, toată vara. Voiam să învăţ spaniola. Până acum, nu am decât cele mai 
elementare cunoştinţe de limbă. 

— În vreun scop anume? 

— Profesional. Sunt recepționeră de hotel, iar limbile străine mi-s foarte utile. 

— Aha, înţeleg. 

Un moment, Juliet se gândi că Miguel nu avea decât rareori ocazia de a-i fi şofer 
unei recepționere de hotel. Aceste persoane nu puteau intra în lumea lui, decât peste biroul 
recepției, unde probabil nici nu le lua în seamă. 

— Probabil nu a scăpat atenției dumneavoastră faptul că între Maria-Teresa şi mine 
este o mare diferență de vârstă, spuse el. 

Oare ce urma? se întrebă Juliet, surprinsă că aborda un subiect atât de personal. 


— M-am întrebat de multe ori, continuă Miguel, dacă nu cumva sunt mai legat de ea 
ca un tată decât ca un frate. Întotdeauna, diferenţa de vârstă dintre noi a fost prea mare 
pentru a deveni prieteni intimi. 

— Am observat că vă admiră enorm. 

Miguel urmă, ca şi cum nu i-ar fi auzit comentariul: 

— Aveam şaptesprezece ani când mama mea a decedat, la nașterea Mariei- Teresa; iar 
tatăl meu era deja invalid. Acum Maria-Teresa are aproape nouăsprezece ani, deci un 
calcul aritmetic simplu v-a înștiințat deja că eu am treizeci și şase. Din păcate, la 
șaptesprezece ani nu mi s-a putut permite să preiau conducerea familiei, iar tatăl meu era 
prea bolnav pentru aşa ceva. Prin urmare, Sefiora Diaz-Fraga a fost invitată să se ocupe de 
casă. A acceptat cu mult zel şi a sosit împreună cu soţul ei, cu fiul, cu verișoara ei Marisa, 
instaurând o dictatură foarte severă în La Casa de las Aguilas. 

Tăcu un timp, iar Juliet se întrebă ce scop aveau acele confidenţe neașteptate. 

— Nu-mi stă în obicei, señorita, să împovărez străinii cu problemele mele. De 
această dată, o fac datorită efectului uluitor pe care l-aţi avut asupra Mariei-Teresa. De 
mult n-am mai văzut-o arătând atât de fericită. Tot timpul, e preocupată numai de credință, 
de îndatoririle ei, de munca pentru ceilalți. Ar fi intrat de mult la mânăstire, dacă nu 
intervenea, eu... Dar vă rog, să nu vă imaginaţi că şi eu aş vrea să fiu un dictator. Dacă 
aceasta va rămâne dorinţa ei, până la urmă, foarte bine. Nu doresc decât să fie sigură. Nu 
să afle, prea târziu, că de fapt nu aceasta fusese vocaţia ei. 

După o scurtă pauză, continuă: 

— La șaptesprezece ani, din păcate, eram prea tânăr pentru a evita influenţa soților 
Diaz-Fraga, sau măcar pentru a-mi da seama de presiunile pe care le exercitau. Acum, 
însă, sunt stăpân în casa mea, şi nu vreau s-o forțez pe Maria-Teresa în nici un sens. 

— Chiar se pune problema forţei, señor? Părea atât de fericită, la spital, în prezenţa 
Surorii Catalina. 

— Nu, acum nu mai e vorba de forță. Semințele au fost sădite pe tot parcursul 
copilăriei ei. A fost un copil singuratic. Încă mai este timidă. Nu-și învinge sfiala decât 
când e de ajutor, făcând bine oamenilor. Motivul pentru care v-a interpelat la aeroport a 
fost tocmai acela că arătaţi atât de neliniştită și deznădăjduită. 

Se întrerupse, apoi adăugă încet, vorbind aproape singur: 

— Nu, răul s-a făcut înainte ca eu să-mi dau seama ce se întâmpla. 

În mașină se lăsă din nou tăcerea. Juliet nu voia ca totul să se oprească aici, dorea să 
afle mai multe, dar după câtva timp întrebă: 

— Señor, de ce mi-aţi spus mie toate astea? 

— De ce?... 

Miguel se îndreptă de spate, părând să-şi alunge niște gânduri vizibil neplăcute. 

— V-am spus dumneavoastră toate aceste lucruri, señorita, fiindcă intenționez să vă 
cer o favoare, dacă rămâneţi în Spania mai mult timp. De aceea nu i-am permis Mariei- 
Teresa să vină cu noi acum. În prezenţa ei, nu v-aş fi putut vorbi deschis. Ştiu că dorea să 
vină... Cum v-am spus, de mult n-am mai văzut-o atât de fericită. Zâmbea prea mult. 

Şi de obicei nu zâmbește prea mult? se întrebă Juliet. 

— A fost destul de curajoasă ca să vă aducă la La Casa de las Aguilas. 

Deci, chiar avusese nevoie de curaj pentru așa ceva? Juliet îşi aminti cât de surprins 


ridicase Miguel din sprâncene când intrase în sala, precum şi suspiciunea acră a celorlalți. 

— Deci, să trec la subiect, señorita. Dacă puteți aranja să rămâneți în Spania, aţi 
putea fi atât de bună încât să încurajați orice avansuri prietenoase pe care vi le-ar face 
Maria-Teresa? 

— Cu cea mai mare plăcere, însă chiar dacă rămân aici, probabil vor avea foarte 
multe lucruri de făcut pentru prietenii mei din spital. Dacă pot fi transportați în Anglia, 
cred că ar fi cazul să mă duc şi eu cu ei. Pe moment, totul este absolut nesigur. 

— De aceea v-am vorbit atâta timp cât putea conta pe atenţia dumneavoastră. Îmi dau 
seama că s-ar putea să fiți foarte ocupată. 

— Desigur, dacă rămân, Maria-Teresa îmi va fi de un mare ajutor. De mare folos, 
ceea ce s-ar putea să sune îngrozitor, dar cred că i-ar face plăcere să mă ajute, iar eu o voi 
ajuta la rândul meu. 

— Sunteţi foarte înțelegătoare. Vă mulțumesc. 

leşiseră din vale, iar acum se repezeau în lungul şoselei de pe coastă. În sfârşit, 
maşina opri în faţa hotelului, iar portarul i-o luă înainte lui Miguel, ajutând-o pe Juliet să 
coboare. Miguel rămase lângă maşină, privind-o. 

— Tocmai la timp pentru sosirea de la aeroport, spuse el. Sper, señorita, că veți primi 
veşti bune despre prietenii dumneavoastră. 

Îi întinse mâna, iar când Juliet i-o strânse făcu o plecăciune, schițând gestul distant 
al unui sărut, atât de comun printre spaniolii educați. 

— Adios, señorita, o salută el. 

După plecarea lui, Juliet intră în hol. N-avea nici un rost să se ducă în camera ei; se 
hotărî să îi aştepte acolo pe soţii Carroll, dar înainte merse la recepţie, pentru a se interesa 
dacă nu primise vreun mesaj. Nu era decât unul, de la spital, cu informația simplă că 
Señora Carroll îşi recăpătase cunoştinţa. 

Juliet revăzu în minte evenimentele de peste zi. Ce experienţe ciudată! Descoperirea 
că frumoasa şi bogata Maria-Teresa, care-şi conducea atât de pricepută mașina scumpă, 
urma să se călugărească şi mai avea puţin până să devină soră medicală. Umilinţa ei în fața 
Surorii Catalina, cuminţenia din compania persoanelor vârstnice, în propria ei casă. 
Incredibilul drum până la acea casă — Casa Vulturilor — și straniul efect deprimant pe care 
vizita îl avusese asupra lui Juliet. Cel puţin,până văzuse sera pe care i-o dăruise Miguel 
surorii lui. Probabil că o iubea enorm, cu atât mai mult cu cât îngrijorarea îl determinase să 
ceară ajutorul unei străine. 

Oamenii aceia vârstnici erau foarte ostili. Desigur, se prea putea să nu le placă 
străinii, mai ales când soseau printre ei pe neaşteptate, dar Juliet îşi spunea că nu era 
exclus ca atitudinea lor dezaprobatoare să fi fost cea mai firească pentru ei. Biata Maria- 
Teresa, lăsasă încă de mică în grija lor. Pe-atunci fuseseră mai tineri, exista în preajmă şi 
un băiat numit Ramón, dar din câte îi spusese Miguel pe drum Juliet înțelesese că 
atmosfera fusese dintotdeauna neplăcută, dacă nu chiar alarmantă. 

Şi toate acestea, îşi spuse ea, în numai douăzeci şi patru de ore! În ajun, la aceeași 
oră, tocmai își începea așteptarea la aeroport, temătoare, străină în ţară străină. 

— Juliet! Juliet! 

Trecură câteva momente până când strigătul îşi făcu efectul. Apoi, Juliet se întoarse 
încântată şi uşurată, recunoscându-i pe părinții lui James. Fu îmbrăţişată de doamna 


Carroll, sărutată pe obraz de domnul Carroll, după care mama lui James o întrebă: 

— Ce veşti ai, Juliet? Ce-i nou? Care mai e situația? 

— Am fost la spital azi-dimineaţă, dar nu mi s-a permis să-i văd. Între timp, Tessa şi- 
a recăpătat cunoştinţa. Despre James n-au vrut să-mi spună prea multe, pentru că nu 
suntem rude: mi-au recomandat să revin cu dumneavoastră, în seara asta. 

— Şi mergem chiar acum. Urc doar până în cameră și revin în zece minute, Julie. 

— A trebuit să vă rezerv un apartament — sper că e bine aşa, da? Vine și mama 
Tessei? 

— Mâine. Tatăl ei nu poate pleca pe moment. Trebuie să-i rezervăm o cameră... Zece 
minute, Julie. 

Peste zece minute, se urcau în taxiul care avea să-i ducă la spital. Iar de astă dată, 
ajungând, fură primiţi cu atâta considerație, încât Juliet fu convinsă că Miguel Navajas 
intervenise pentru ei. Venise chiar și cineva care să joace rolul de interpret, lucru nepreţuit, 
întrucât nici domnul și nici doamna Carroll nu ştiau limba spaniolă. 

Părinţii au intrat primii să-şi vadă fiul, apoi Juliet a fost primită şi ea, pentru câteva 
minute. Aceeași procedură s-a aplicat şi când au vizitat-o pe Tessa. Părinţii au discutat cu 
surori medicale, doctori, chiar şi specialişti, care le-au explicat ce era de făcut, ce să făcuse 
deja şi care erau planurile pe viitor. Până când, în sfârşit, au ieșit din nou la aer, așteptând 
un taxi care să-i ducă înapoi la hotel. 

— Ei bine, spuse domnul Carroll, în timp ce se înapoiau, pare să fie o problemă de 
durată, Alice. 

— Aş vrea să-i putem duce acasă, John. 

— Ai auzit ce-au spus. Ar fi mai bine să nu-i deplasăm. Tessa are o tăietură la cap, şi- 
a pierdut cunoştinţa... şi chiar dacă fracturile de coaste nu sunt prea grave, plămânul 
perforat trebuie să se odihnească, în plus existând şi riscul unei pneumonii. Cât despre 
James, lui îi operează mâine picioarele şi, chiar dacă are noroc, va sta cu ele în gips câteva 
săptămâni, până să poată umbla. Iar dacă nu are noroc, ar urma săptămâni întregi la pat, 
urmate de alte operaţii. Nu, Alice, trebuie să ne aşteptăm la un tratament de durată. 

Doamna Carroll plângea încet. 

— Liniştește-te, draga mea. Totul se va rezolva până la urmă. Nu i-am pierdut. 
Trebuie să privim partea luminoasă a lucrurilor. 

Ceea ce nu le era deloc greu, amândoi fiind niște oameni optimişti din fire. Domnul 
Carroll, cu obişnuita lui eficiență şi capacitate de a se descurca, se convinse curând că 
specialiştii care-i îngrijeau fiul şi nora erau de cea mai bună calitate. 


Timp de două, trei zile, domnul și doamna Carroll, împreună cu mama 'Tessei, care 
sosise a doua zi după ei, s-au dus la spital dimineaţa și seara, însoțiți de Juliet. Apoi, Sora 
Catalina le-a explicat că atât de multe vizite oboseau pacienţii, propunându-le ca în 
continuare să nu mai vină decât după-amiaza. Domnul şi doamna Carroll umpluseră cele 
două camere cu buchete de flori, pe lângă care mai sosiseră şi altele, de la Mania-Teresa. 

De fapt, Maria-Teresa îi telefonase în fiecare dimineață lui Juliet, la ora când 
aceasta îşi lua micul dejun în cameră. Soții Carroll și mama 'Tessei preferau să mănânce pe 
balcon, iar lui Juliet nu-i plăcea să se ducă singură în sala de mese. Maria-Teresa se 
interesa despre Tessa şi Juliet, dar de fiecare dată îşi încheia conversațiile fără tragere de 


inimă ȘI, de mai multe ori, propuse să ia prânzul împreună. Juliet răspundea întotdeauna că 
i-ar fi făcut cea mai mare plăcere, imediat ce se mai calma atmosfera. 

Harry Boyd îi telefona şi el, declarându-și același motiv de a se interesa despre 
starea prietenilor ei, dar imediat ce află că, într-o după-amiază, părinţii aveau să se ducă la 
spital fără ea ("Nu vreau să abuzez", spusese Juliet, "cred că ar dori să-i mai viziteze şi fără 
mine uneori"), îi propuse să vină la hotel şi s-o ia la o plimbare cu mașina. 

— Trebuie să vezi mai mult din Spania, nu doar un oraș, spuse el, în caz că vei sta 
aici relativ puţin timp. La ora trei, să zicem? 

La trei, când Harry sosi cu o punctualitate ireproşabilă, Juliet îl aștepta în hol. Purta 
o rochie verde-chitră, de pânză topită, care 1 se asorta deosebit de bine cu părul castaniu. 
Tenul ei ca piersica îi amintea lui Harry de un trandafir englezesc. 

— Mă întrebam dacă ai dori să-i cunoşti pe părinții mei, spuse el. Drumul e foarte 
frumos, iar mai târziu îți vom oferi o ceaşcă de ceai englezesc veritabil. 

— Întotdeauna îţi impui să te porţi așa, ca un Bun Samaritean? replică Juliet. La 
aeroport mi-ai sărit în ajutor, acum îmi faci program de distracții... 

— În nici un caz. Nu mă consider deloc astfel. lar arăţi atât de neconsolată, 
abandonată şi îngrijorată, încât sunt de-a dreptul alarmat. 

— Mă rog, este într-adevăr prima mea vizită în Spania, nu cunosc limba și nu am la 
mine prea mulţi bani. Înţelegi, urma să-i ajut pe Tessa şi James la restaurant, unde aș fi 
câştigat un salariu. ŞI, în același timp, trebuia să învăţ spaniola. 

În continuare, îi vorbi despre primul restaurant și succesul pe care-l avusese, urmat 
de cumpărarea spaţiului mai mare. Iar de aici, Harry ajunse să-i povestească despre părinţii 
lui, care nu se îndoia că ar fi fost încântați să afle de restaurantul englezesc, dacă era într- 
adevăr terminat. Căci părinţii lui locuiau acum permanent în Spania, din cauza stării de 
sănătate a mamei lui. Erau originari din Yorkshire, un comitate pe care amândoi îl iubeau 
şi aveau să-l iubească întotdeauna — dar, din nefericire, acolo mama lui suferea de o 
bronșită îngrozitoare, care în Spania îi trecuse complet. 

— Aşa că au închiriat o vilă, în timp ce căutau în apropiere o locuinţă permanentă; și 
încă mai locuiesc în vilă, până se vor termina lucrările la noua casă. Nici nu e prea nouă — 
de fapt, e foarte, foarte veche. Dar despre asta o voi lăsa pe mama mea să-ţi povestească. 

— Şi locuieşti şi tu permanent acolo? 

— Nu. Eu mă ocup de firma tatei de-acasă, cu ajutorul celor doi cumnați ai mei. Tata 
mai vine din când în când, ca să ne controleze, pentru că nu-i vine să creadă că suntem 
destul de pricepuţi ca să ne gospodărim singuri. Ceea ce, desigur, nu e adevărat. Membrii 
familiei își petrec întotdeauna vacanţele în străinătate: aproape în orice moment câte un 
Boyd de află undeva în tranzit, între Spania şi Yorkshire. 

— Deci, ai venit în vacanţă? 

— Nu tocmai. ÎL ajut pe tata la restaurarea casei pe care au cumpărat-o. "Casă" o 
numesc ei, deși nu prea văd cum o să intre înăuntru tot ce şi-au adus. Dar în Yorkshire 
aveam un ditamai conacul edwardian, mare cât toate zilele, deci cred că sunt obişnuiţi cu 
spațiul. 

Mergeau cu mare viteză, pe aceeaşi şosea din ajun. Pretutindeni se înălțau clădiri 
noi, hoteluri vaste, blocuri înalte de apartamente; dar, când ajunseră într-o porțiune relativ 
neamenajată a coastei, cu copaci şi plante semi-tropicale noi pentru Juliet, Harry Boyd coti 


la dreapta, pe un drum care şerpuia în sus printre grădini mari şi îngrijite, cu vile dintre 
cele mai luxoase, şi opri mașina în faţa uneia dintre acestea, sunând din claxon zgomotos 
ca o fanfară. 

— Hai să-i cunoşti pe mama şi tata, o chemă el, ajutând-o să coboare din maşină și 
deschizând poarta înaltă din fier forjat care dădea în grădina perfect întreţinută. 

Vila avea un model tipic spaniol, cu accente de lux. Familia Boyd, însă, era întru 
totul o mostră din vechea Anglie. În timp ce Harry şi Juliet treceau prin grădină, domnul și 
doamna Boyd le ieşiră în întâmpinare, zâmbitori, interesându-se de prietenii lui Juliet. 

— Se vor vindeca încet și greu, răspunse Juliet, dar cu puţin noroc îşi vor reveni 
complet, cu timpul. Recunosc că prezenţa părinților lor aici e o mare ușurare pentru mine. 

— Bine, acum vino şi stai cu noi pe terasă, draga mea. În momentul de față, 
priveliștea e superbă, dar în Spania nu se ştie niciodată cât va dura. De fapt, îmi place atât 
de mult aici încât, când casa noastră va fi restaurată, nici nu voi mai dori să mă mut. 

— Şi te mai plângi că stăm înghesuiți, când vin şi alții din familie, remarcă soțul ei. 

Harry îi trase lui Juliet un scaun comod. Se aşezară cu faţa spre vegetaţia bogată, 
spre mare şi cer. Era într-adevăr un peisaj superb, își spuse Juliet, dar nu se compara cu 
magnifica grandoare a panoramei de la La Casa de las Aguilas. 

Dar, dacă vederea de pe terasa soţilor Boyd nu era la fel de frumoasă, ospitalitatea 
lor era incomparabil mai mare, iar casa, extrem de luminoasă şi veselă. Domnea o 
atmosferă prietenească, plină de interes viu, iar zâmbetele şi râsetele erau la ordinea zilei. 
Pe lângă însuflețirea cu care încercau s-o facă să se simtă ca acasă, vizita la Casa 
Vulturilor devenea și mai mohorâtă. Lui Juliet îi era milă de Maria-Teresa, imaginându-și- 
o înconjurată de trei rude spaniole vârstnice, severe şi dezaprobatoare, alături de fratele ei 
atât de serios. 

O servitoare în rochie neagră aduse pe un cărucior serviciul de ceai, iar doamna 
Boyd spuse: 

— Avem ceai de Yorkshire veritabil, deci sper că ţi-e foame. Noi respectăm 
obiceiurile englezeşti, ne e mai convenabil așa. Gracias, Luisa. 

Menajera plecă, zâmbind. 

— Luisa e o adevărată comoară. Va veni cu noi în casa cea nouă, iar soțul ei ne va fi 
grădinar. 

— Fiul dumneavoastră mi-a spus că noua casă este de fapt foarte veche, zise Juliet. 

— Numește-l Harry, îi ceru mama lui, care îi observase sfiala în acest sens. Da, e 
foarte veche, de-a dreptul istorică; dar cumplit de degradată și atât de năpădită de 
vegetaţie, încât la cumpărare părea o adevărată ruină. Însă chiar şi aşa am înfruntat o 
concurenţă acerbă ca s-o obținem, contra unor englezi, germani şi chiar un spaniol — un 
ştab de pe-aici. 

— Ăla, m-aş fi aşteptat să poată trage câteva sfori, adăugă soţul ei. 

— De fapt, a avut ghinion, interveni Harry. Îmi pare rău pentru el, trebuie să 
recunosc. Casa aparținuse strămoșilor lui generaţii de-a rândul, dar ajunsese în posesia 
unei oi negre a familiei, care se pare că era în duşmănie cu rudele şi le-a vândut-o unor 
străini numai ca să le facă în ciudă. Iar spaniolul care o dorea era foarte îverşunat. Noroc 
că ne-am luat toate măsurile de siguranță. 

— E atât de frumoasă, reluă doamna Boyd. Desigur, aş prefera să locuiesc în 


Yorkshire, nu altundeva... continuă ea, cu nostalgie. 

— Dar, adăugă soţul ei, dacă rămâneam acolo, bronșita ar fi omorât-o cu zile. 

— Trebuie să recunosc, Casa Margarita e o compensație onorabilă. Este construită în 
stil cordoban — ai fost vreodată la Cordoba? Nu, evident că nu, e prima ta vizită în 
Spania... Construită împrejurul unei curți frumoase, înţelegi. Trebuie neapărat să vii s-o 
vezi. Harry, n-ar fi frumos s-o duci pe Juliet să vadă Casa Margarita? 

— Azi nu mai prea avem timp, mamă. 

— Bine, atunci în altă zi. 

— Mi-ar face mare plăcere, răspunse Juliet, dar încă nu știu ce planuri am. S-ar putea 
să trebuiască să mă întorc în Anglia — cu siguranță, planurile lui James şi Tessa s-au 
contramandat. Nimic nu mai e sigur. 

— Ar fi păcat să pleci atât de curând după ce ai venit în Spania. Dacă se poate aranja, 
am dori să stai la noi câteva zile. 

Juliet era copleșită de atâta ospitalitate. În sânul acelei familii se simţea fericită și la 
largul ei. La plecare, în timp ce o conducea spre maşină, Harry îi spuse: 

— Mama mea e topită după tine, se vede clar. În plus, oriunde ar merge, ia cu sine 
puțin din Anglia şi-i place enorm să întâlnească alți englezi. Putem păstra legătura? 

— Aş dori nespus. 

— N-ai pornit chiar cu dreptul, în ceea ce privește Spania, dar vom face tot posibilul 
să remediem situaţia. 

Juliet tocmai se pregătea să-i spună despre vizita în Valea Vulturilor și să-l întrebe 
dacă o ştia şi el. Dar Harry aduse vorba despre altceva, ceea ce-i duse la un alt subiect, iar 
fratele şi sora Navajas, împreună cu tăria sumbră a Casei Vulturilor, fură dați uitării. 


Capitolul 3 


Părinţii Tessei şi cei ai lui James erau oameni ocupați. Au stat în sudul Spaniei zece 
zile, înainte ca mama Tessei, doamna Havilland, să revină în Anglia la un dineu important, 
pe care-l dădea pentru soțul ei, diplomat de carieră. Era o femeie frumoasă şi elegantă, 
trăind o viaţă mondenă, iar într-o vreme crezuse că Tessa s-ar fi putut aranja mai bine 
decât măritându-se cu un simplu hotelier; acum, însă, se împăcase cu ideea, ținea foarte 
mult la James şi nu se îndemna deloc să plece de lângă fiica ei. 

Domnul Carroll mai stătu câteva zile, apoi reveni la Londra cu treburi urgente, 
lăsându-și soția în Spania pentru încă o scurtă perioadă. Erau oameni primitori, acceptând- 
o pe Juliet între ei ca pe o membră a familiei. 

În timp ce încă se mai aflau cu toţii la Costa del Sol, într-o seară, pe când mâncau de 
cină împreună la hotel, domnul Carroll luă cuvântul: 

— Juliet, spuse el, am făcut un plan şi am luat o hotărâre, dar succesul său depinde de 
tine. E clar că Tessa şi James trebuie să mai rămână un timp aici şi e la fel de clar că nu 
putem sta toţi cu ei. Doamna Havilland are o mulțime de îndatoriri mondene. Eu am de 
condus o firmă, iar Alice e mâna mea dreaptă. Putem trece în răstimpuri pentru câteva zile, 
dar nu putem sta permanent aici. lar acesta, Juliet, ar fi rolul tău. 

— Prin care ne-ai putea fi de mare ajutor. 


— Am dori să ne înlocuiești pe noi trei, continuă domnul Carroll. Adică, am vrea să-i 
vizitezi pe Tessa şi James şi să le menţii moralul ridicat; să te îngrijeşti să nu le lipsească 
NIMIC, să aibă mereu în cameră flori proaspăt culese, să rămână bine dispuși. Nu avem 
nevoie de informaţii medicale de la tine — pe astea ni le va trimite administraţia spitalului. 
Ceea ce nu vrem este ca ei să creadă că au fost abandonaţi, iar noi nu mai știm nimic 
despre ei. 

— Cu toţii considerăm că ai fi persoana ideală... 

— ȘI, desigur, îţi vom plăti un salariu... 

— Și-ţi vom acoperi toate cheltuielile, evident. 

— lar tu să ne anunti neapărat dacă au nevoie de ceva din Anglia. 

— Şi le vei putea duce toate mărunţișurile de care au nevoie în spital. 

— Putem aranja să locuieşti aici. Nu este departe de spital. 

În sfârşit, Juliet reuşi să strecoare şi ea două vorbe: 

— O, nu. Aici e îngrozitor de scump... 

— Nu este deloc scump, replică ferm domnul Carroll. Stai aici, vei avea cameră cu 
balcon — e mult mai plăcut. 

Aşa că se înţeleseră. Juliet fu mutată într-o cameră foarte agreabilă. Iar părinții 
plecară acasă unul câte unul, lăsându-i în grija ei pe cei doi pacienţi care se refăceau încet 
dar sigur. 

La început, nu prea avu ce să le ducă, întrucât părinţii lor le asiguraseră toate 
necesitățile posibile, dar foarte curând începură să aibă nevoie de flori proaspete, cărți noi, 
şi permanent îi aşteptau cu nerăbdare vizitele. 

Din moment ce programul spitalului îi cam plictisea, Juliet se gândi că i-ar fi 
bucurat şi alți vizitatori, aşa că îi spuse mai întâi acest lucru Mariei-Teresa, care venise din 
Valea Vulturilor ca să ia prânzul cu ea. Maria-Teresa, deşi se sfia să lege noi cunoștințe, 
era de fapt dornică s-o facă şi să-i ajute. Fu primită cu încântare. Imediat ce află, Harry 
insistă să fie inclus şi el în grup, iar voia sa bună avu un efect minunat asupra pacienților. 
Următorii pe lista de vizitatori fură părinţii lui, așa că existau situaţii când în jurul câte 
unuia dintre cele două paturi se adunau trei, patru persoane. Până în fericita zi când Tessa, 
într-un fotoliu cu rotile, încă bandajată la coaste şi la cap, cu interdicţia să se mişte mai 
mult decât era absolut necesar, fu adusă în camera lui James pentru a-l vedea pentru prima 
oară după accident. Faptul că izbucni în lacrimi la vederea lui nu fu mai mult decât o 
descărcare a fericirii care o cuprinsese. 

— O, James, James! exclamă ea, încercând să-și stăpânească plânsul. E un miracol că 
încă ne mai avem unul pe altul. 

— Să fi văzut maşina, când v-au scos din ea, replică Harry. Atunci ați fi convinși că a 
fost un miracol. 

— Cred că ar trebui să dăm o petrecere, propuse Juliet. 

— Cu şampanie, adăugă Tessa. 

— Ba fără nici o șampanie, i-o reteză Juliet. Va trebui să vă mulţumiţi cu suc de 
portocale. Hai să ținem un toast. Pentru vindecarea — cât mai grabnică — a Tessei şi a lui 
James. 

Dacă i-ar fi văzut în acel moment soții Carroll sau Havilland, ar fi fost mai 
recunoscători ca oricând pentru prezenţa lui Juliet. 


Tessa fusese informată că, dacă vizita la James nu avea efecte negative şi dacă ea 
însăși era cuminte, putea fi adusă să-l vadă în fiecare după-amiază. Prin urmare, fu un 
model de cuminţenie. Se ţinură de mână, vorbindu-şi încet, iar Juliet conchise curând că 
era în plus. Vru să-i lase singuri și, pentru prima oară, se simţi liberă să accepte o invitație 
în timpul zilei. Așa că îi întrebă: 

— Dragii mei, vă supăraţi dacă mâine după-amiază nu vin? 

În timp ce Tessa şi James încercau să-și ascundă încântarea, la gândul că aveau să 
fie singuri, Maria-Teresa spuse bucuroasă: 

— O, Juliet, ce bine! Vei putea veni să petreci o zi cu mine, la La Casa de las 
Aguilas. Vu mâine? 

Juliet simţi o ezitare stranie la gândul de a vizita din nou acea fortăreață aspră, luând 
masa în sufrageria austeră, sub privirile suspicioase ale celor două bătrâne şi ochii 
înfundați în cap, cu pleoapele lăsate, ai lui Señor Diaz-Fraga; probabil că ceva din această 
nehotărâre 1 se transmise Mariei-Teresa, căci adăugă: 

— Îi voi cere lui Miguel permisiunea să luăm masa în camera mea de pe terasă. 

Cu mult tact, adăugă: 

— Cu ceilalți ţi-e mai greu, ei nevorbind engleza. Ar fi mai plăcut să mâncăm 
singure. 

Juliet, care era de aceeași părere, acceptă imediat. Soții Carroll insistaseră să-i 
închirieze o maşină, ca să poată circula fără a depinde tot timpul de taxiuri, şi îi spuse 
Mariei- Teresa că avea să vină singură la Casa Vulturilor. 

Drumul părea cu totul altfel pentru maşina ei mică, urcând munții în viteza a doua, 
dar toate acele cotituri periculoase erau mult mai uşor de trecut; în cele din urmă, însă, 
ajunse la poarta zidului de piatră și intră prin ea, pentru a se opri în faţa enormelor uși 
bătute în buloane de fier. 

Maria-Teresa o aştepta cu emoție şi nerăbdare. Trecură prin holul mohorât, evitară 
sala și, străbătând fosta cameră de elevă a Mariei- Teresa, ajunseră în seră. Înăuntru era 
foarte cald, datorită soarelui care răzbătea prin pereții de sticlă, dar o parte din peretele 
frontal fusese deschisă, lăsând să intre o briză răcoroasă. Peste tot era lumină, flori şi aer 
curat. "Dacă vedeam din prima clipă camera asta", îşi spuse Juliet, "ce impresie diferită 
mi-aş fi făcut despre toată casa." 

O măsuţă rotundă, acoperită cu o faţă de masă albă ca zăpada, fusese pregătită cu 
două tacâmuri. Alături se afla o alta, mai mică, pentru servit, iar pe aceasta era pusă o 
carafă cu vin de eres şi două pahare de cristal cu încrustaţii adânci. Maria-Teresa le umplu 
şi îi oferi unul lui Juliet. 

Juliet se opri în dreptul deschizăturii din peretele de sticlă, captivată de frumuseţea 
şi grandoarea sălbatică a panoramei din faţa ei. Numai parapetul scund al terasei, la câțiva 
paşi distanță, se afla între ea şi o prăpastie adâncă, plină de stânci colțuroase. 

— Pare cam periculos, îi spuse ea Mariei- Teresa. 

— Guvernantele mă trăgeau întotdeauna înapoi de lângă margine, zâmbi fata. 
Oricum, celor mai multe dintre ele nu le plăcea aici, din cauza vântului, a căldurii şi aşa 
mai departe. Numai englezoaica era înnebunită după aerul curat. O plăceam, fiindcă mereu 
călăream sau ne plimbam, ori învăţam despre natură. Dar cred că verişoara Andrea a fost 
de părere c-o simpatizam prea mult şi a spus că sosise timpul să învăţ germana, aşa că 


guvernanta englezoaică a trebuit să plece. 

— Ai avut multe guvernante? o întrebă Juliet, fascinată de acea imagine a unei vieți 
care în Anglia ținea de domeniul trecutului. 

— Da. Nu le plăcea singurătatea, sau ele nu-i plăceau verișoarei Andrea. Câteva au 
fost de-a dreptul groaznice, Juliet. Una era atât de leneşă, încât nici nu s-a ostenit să înveţe 
spaniola şi a trebuit să învăţ eu franceza. Alta, când eram mică, mă pălmuia tot timpul, 
pentru cele mai mici greşeli. Când a plecat, venind una nouă în locul ei, mă miram că nu 
mai primeam palme toată ziua. 

Juliet sorbi din vin, compătimind-o în sinea ei pe biata fetiță bogată — şi nu tocmai 
cu ironie, căci putea înţelege neajutorarea unui copil mic în faţa puterii adulților, într-o 
asemenea familie. 

— Dar îl aveai pe fratele tău, spuse ea. 

— Pe Miguel. Da. Pe vremea aceea, însă, Miguel era foarte ocupat. Tatăl nostru 
tocmai murise, iar pe el îl apăsau multe responsabilități. Ştii, mai avem şi hacienda de la 
Jerez. Îţi voi povesti despre ea, odată, dar Miguel, la douăzeci şi ceva de ani, avea o 
mulțime de treburi. Şi ştia că eram în siguranță, cu verişoara Andrea şi vărul Alfonso... 
Ştii, lui Miguel îi place foarte mult aici, în Valea Vulturilor — într-un fel ciudat, se 
potrivesc. 

Dintr-o dată se întrerupse, cuprinsă de vechea ei sfială. 

— Îmi pare atât de rău, vorbesc prea mult despre mine însămi. Te rog să mă ierţi. Să- 
ți mai torn un pahar. 

— Foarte puţin. Trebuie să fiu atentă, dacă vreau să mă mai întorc cu maşina, prin 
munți. Şi-mi place să te ascult vorbind. Pari să fi avut o viață aproape anacronică. 

— Ştiu, răspunse Maria-Teresa. Cu cincizeci de ani în trecut. Așa spune Francisco 
Escobedo — el e acum administratorul moşiei. Şi am simțit aceeași reacție din partea 
colegelor mele de la şcoala de surori medicale. 

Stăteau una lângă alta, privind priveliștea splendidă și albastrul cerului fără nori, 
întoarse cu spatele spre casă. Astfel că amândouă fură surprinse când se auzi o voce 
severă, spunând în spaniolă: 

— Maria-Teresa! 

Întorcându-se, cele două fete o văzură pe Señora Diaz-Fraga în uşa camerei. 

— Ce însemnează asta? Toată această farsă? 

Juliet nu înțelese cuvintele, dar le intui sensul. Tonul dezaprobator era la fel de clar 
în orice limbă. Frazele repezi rostite în spaniolă curgeau cu furie, dojenitoare, umplând de 
mâhnire faţa Mariei-Teresa. Juliet avea impresia că bătrâna o acuza, iar fata se scuza. Şi se 
tot scuza. Numele Miguel fu pronunţat de câteva ori, dar fără a o îndupleca pe Verişoara 
Andrea. Juliet se întreba despre ce era vorba, dar dintr-o dată înţelese ce viață avusese acea 
fată, guvernată de zgripțuroaica din faţa ei şi de un șir întreg de guvernante. 

Îi era imposibil să intervină, fiind musafiră, şi oricum nu înţelegea despre ce era 
vorba; nu avu de unde şti cât ar fi continuat tirada, căci deodată din cameră se auzi un alt 
glas, atât de rece şi revoltat, atât de tăios, încât femeia tăcu pe loc. Apăru Miguel, care 
trecu pe lângă ea, ieşind în grădină. 

— Buenos dias, señorita, o salută el pe Juliet şi imediat se întoarse spre celelalte 
două. Puse o întrebare scurtă, la care Maria-Teresa și señora răspunseră într-un glas, fata 


încercând să se justifice, bătrâna cu aceeaşi voce ascuţită, acuzatoare. Spoi, Señora Diaz- 
Fraga se răsuci pe călcâie, plecând furioasă, iar Miguel rămase cu cele două fete. 

— Cât de mult din toate acestea aţi înțeles, señorita? 

— Aproape nimic, răspunse Juliet. S-a vorbit mult prea repede. 

— Poate că e mai bine aşa, urmură el. Nu ne place ca vizitatorii să ne vadă părțile 
urâte. Vă rog, încercaţi să uitaţi această scenă cu señora. Permiteţi-mi să beau și eu un 
pahar cu dumneavoastră. 

Le oferi vin, dar amândouă refuzară. Miguel își turnă un pahar, zâmbindu-i surorii 
sale, care încă mai era tulburată. 

— Maria-Teresa, ai avut permisiunea mea să ceri să ţi se servească masa aici şi să-ţi 
întreţii prietena oricum doreai. Şi ai aceeaşi permisiune de a o face în continuare. Nu 
trebuie să-i ceri voie Verişoarei Andrea — dar poate n-ar fi stricat să o informezi şi pe ea. 
Acum, vă las. Nu lăsaţi această scurtă scenă neplăcută să vă strice buna dispoziție. Poftă 
bună! 

— Miguel, nu stai să mănânci și tu cu noi? îl întrebă Maria-Teresa. 

Miguel clătină din cap: 

— Au avut loc destule inovaţii pentru o singură zi. Ce face prietena ta, Maria- 
Teresa? încearcă să întoarcă viaţa din Casa Vulturilor cu susul în jos? 

Și dispăru în casă, după care, aproape imediat, apăru o servitoare, aducând 
mâncarea pe un cărucior. Dar, imediat ce fata se retrase, Juliet spuse: 

— Pentru numele lui Dumnezeu, Maria-Teresa, spune-mi odată despre ce a fost 
vorba! Era atât de iritant, să nu înţeleg ce se întâmpla! 

La început, Maria-Teresa se eschivă, încercând să susțină că nu era nimic important, 
până când Juliet îi spuse: 

— Of, te rog, fii sinceră, Maria-Teresa. Nu te îndoi că mie îmi poţi spune totul, cu 
deplină încredere: cum şi poţi, desigur, dacă suntem prietene adevărate. 

La aceste cuvinte, fata zâmbi radioasă şi mărturisi totul. Verişoara Andrea era 
furioasă pentru că Maria-Teresa luase cu de la sine putere inițiativa de a întreține o 
invitată, şi mai ales fiindcă nu-i ceruse ei permisiunea, ci fratelui ei. 

— E nevoje să ceri permisiunea cuiva? întrebă Juliet, curioasă. 

— Mă rog, până acum n-am mai făcut aşa ceva. Verişoara Andrea consideră că sufăr 
influenţe rele. 

— Influențe străine, în special? 

— Da, mă tem că aşa e. Nu... nu-i plac străinii. 

— A dat-o de înţeles foarte clar. Dar dezaprobarea ei nu contează. Fratele tău e de 
acord, şi numai asta e important. 

— Miguel e de acord? se miră Maria-Teresa. 

— A, cred că da, răspunse Juliet, pe un ton chipurile indiferent. Cel puţin, încă nu m- 
a înecat sub un torent de cuvinte furioase în limba spaniolă. 

Şi, vrând să schimbe subiectul, adăugă: 

— Învăţ, şi încă destul de repede, dar aş dori să pot progresa şi mai repede. 

— Te voi ajuta eu! se repezi Maria-Teresa să răspundă plină de entuziasm, uitând de 
orice tensiune. Te învăţ eu spaniola, Juliet. 

Dacă Juliet considerase, cu ocazia primei vizite, că sistemul din acea familie era cu 


totul ieşit din comun, acum îl găsea şi mai extraordinar. Miguel spusese că Maria-Teresa 
avea aproape nouăsprezece ani. În Anglia, ar fi fost considerată adultă, cu drept de vot şi 
de a-şi administra singură viaţa. Chiar și în Spania, situația se schimba cu repeziciune. 
Desigur, puteau exista unele fete spaniole atât de claustrate ca ea, supuse unor reguli 
nenumărate, obligate să se conformeze tradiţiilor vechi de o jumătate de secol. Nu era de 
mirare că Juliet era considerată o influență nefastă! 

În timp ce li se aducea tava cu cafelele, apăru şi Miguel. 

— Verişoara Andrea vrea să-ți vorbească, Maria-Teresa, spuse el. Dorește să duci 
unele lucruri la Surorile de Caritate, dar cred și că vrea să se împace cu tine. Presupun că-i 
pare rău pentru felul cum ţi-a vorbit; aşa că fii bună cu ea, mi vida. 

Maria-Teresa se întoarse imediat spre uşă. Juliet se întrebă dacă se revolta vreodată. 

— Să te întorci până nu se răceşte cafeaua! îi spuse ea, zâmbind. 

Miguel o privi cum ieşea, apoi se întoarse spre fereastra deschisă rezemându-se de 
marginea ei, cu privirea în lungul văii. 

— Nu s-ar putea spune că Maria-Teresa nu e bunătatea întruchipată, comentă el. 

— Să vă ofer o cafea, señor? 

— Mulţumesc. 

Luă ceaşca, dar reveni cu ea la fereastra deschisă. 

— E încântător să vezi că valea noastră este atât de blândă şi minunată. Abia dacă 
pluteşte un norişor pe cerul albastru, e aproape ca o binecuvântare. Uneori, însă, ar trebui 
s-o vedeţi când are toane, când e amenințătoare şi teribilă. Munţii se acoperă de nori vineți 
precum cerneala, plouă și bate vântul; iar tunetele reverberează de jur împrejurul colinelor, 
în timp ce fulgerele brăzdează cerul. Atunci, nu mai pare deloc o binecuvântare. 

Juliet bănui că, și în zilele ei neguroase, Valea Vulturilor îi plăcea lui Miguel la fel 
de mult ca acum, în strălucirea soarelui. Maria-Teresa spusese că se potriveau unul cu 
altul; şi se întrebă dacă acel om, atât de calm şi senin pe moment, avea şi el perioadele lui 
negre, când tuna şi fulgera de mânie. 

— Maria s-a oferit să-mi fie profesoară de spaniolă, îi spuse ea. 

— Perfect. Cum progresaţi? 

— Învăţ repede, fie şi numai locuind în hotel şi mergând la spital, făcând cumpărături 
şi vorbind limba cu fiecare ocazie. 

Miguel rosti o propoziție, rapid, într-o spaniolă fluidă şi sibilantă. Juliet fu 
incapabilă să-l urmărească. 

— Aţi înţeles? 

— Nici un cuvânt. Ce-aţi spus? 

— Aha, râse el, clătinând din cap. Mai aveţi mult până să mă înţelegeți. 

Juliet simți dublul sens al acestor cuvinte. 

— Nu mă îndoiesc, răspunse, tot cu două înţelesuri. 

Se priviră prin lumina orbitoare a serei şi, cu toate că Juliet nu putu descifra în ochii 
lui negri nimic mai mult decât cu celelalte ocazii, îi zări în jurul buzelor strânse un surâs 
abia observat. Frunzele plantelor agățătoare se unduiau uşor în aerul montan, iar Maria- 
Teresa reveni tocmai în acel moment. 

— De ce arătați amândoi atât de mulțumiți de voi înşivă? întrebă ea, spre 
surprinderea amândurora. 


— Așa ţi s-a părut? întrebă Juliet, iar zâmbetul lui Miguel se şterse pe neașteptate. Îşi 
aduse ceaşca la masă, spunând că o lăsa pe Juliet cu Maria-Teresa, înclină scurt capul în 
direcția ei şi dispăru în casă. 

Nu peste mult, Juliet spuse că trebuia să plece. Urma să ia cina cu familia Boyd şi, 
înainte de asta, voia să facă o vizită rapidă la spital. Maria-Teresa, dezamăgită, spuse: 

— Mă gândisem să-ţi arăt toată casa. Atunci, poate, altă dată? 

— Cred că e foarte interesantă, o asigură Juliet, iar această promisiune a unei noi 
vizite îi aduse iar fetei zâmbetul pe buze. 

În acea seară, la vila familiei Boyd, Juliet acceptă o invitaţie pentru două zile mai 
târziu, ca să vadă cum de desfășurau lucrările la Casa Margarita. Între timp, făcu 
cumpărtăuri pentru Tessa şi James, vizitându-i după-amiaza; iar în dimineaţa zilei când 
urma să meargă la familia Boyd, îi găsi într-al nouălea cer. 

— Iubito, strigă Tessa, cu un zâmbet radios, avem o veste minunată! 

— Arăţi minunat, răspunse Juliet, căci Tessa avusese părul ras în jurul rănii de la cap, 
iar acum, pentru prima oară, i se permitea să poarte o perucă blondă, cu păr lung şi 
mătăsos. 

— Nu-i aşa că e superbă? Dar vestea e că s-ar putea să plecăm acasă în două, trei 
săptămâni. Medicul spune că, până atunci, lui James i se va schimba gipsul cu unul mai 
ușor; şi vom putea călători pe calea aerului. Cu ambulanţa de la aeroport, şi cu alta la 
sosire, iar acolo, desigur, direct la spital. Dar acasă! Nu vom mai fi înconjurați de toate 
călugărițele astea. 

— Credeam că se poartă minunat cu voi. 

— Aşa e, când devotamentul lor nu devine obositor, replică Tessa, pe un ton 
enigmatic. 

— A, se vede clar că te simți mai bine. Mă duc să văd cum a primit şi James vestea 
asta. 

— Lasă-mă să vin şi eu cu tine. Împinge-mi scaunul, Juliet. Sigur, amâdoi am vorbit 
azi dimineaţă cu părinţii noştri, iar mama lui Juliet a hotărât să stăm la ea. Îngrozitor o să 
ne mai răsfeţe! Mama mea e prea ocupată ca să mai aibă pe cap şi o invalidă. 

Juliet împinse scaunul spre camera lui James. Era fericită pentru prietenii ei, dar 
pentru sine avea sentimente amestecate: mai mult regret decât bucurie. Un real regret că 
trebuia să se despartă de nişte oameni care-i deveniseră prieteni adevăraţi şi de o ţară care 
îi inspira o atracție nouă, stranie şi puternică. 


În aceeaşi după-amiază, Juliet vizită Casa Margarita, împreună cu familia Boyd. 
Porniră cu o mașină luxoasă, care mergea lin pe şosea. Juliet reflecta că toți noii ei prieteni 
păreau să fie foarte înstăriți şi se bucura de opulenţă cât de mult putea, întrucât provenea 
dintr-o familie muncitoare, căreia niciodată nu-i prisosiseră banii. 

Se îndrăgosti imediat de Casa Margarita, chiar aşa, neterminată cum era. După cum 
spusese doamna Boyd, era construită în stil cordoban, fiind o clădire cu patru laturi, în 
jurul unei curți interioare. Foarte adesea, aceste curți erau pline de flori și multe aveau în 
mijloc fântâni arteziene sau cu lanţ. Curtea familiei Boyd era deosebit de frumoasă, 
întrucât avea împrejur un portic ca de mânăstire, cu coloane de marmură. Fântâna din 
mijloc avea decorațiuni de fier forjat și era înconjurată cu caldarâm. Doamna Boyd 


umpluse deja urnele mari din piatră cu geranii ale căror tulpini înflorite coborau până la 
pământ. Într-un colţ creştea un mic palmier, iar în altul, un lămâi. 

— Voi petrece mult timp aici, spuse ea. În portic am să pun bănci şi scaune, şi va fi 
întotdeauna răcoare. 

— E absolut minunat. Mă bucur atât de mult că am văzut-o. Voi putea să-mi 
imaginez cum staţi cu toţii aici. 

— Draga mea, tu însăţi vei sta aici. Sper să te vedem cât mai des, în timpul verii. Mă 
poţi ajuta să aleg perdelele şi covoarele — ai gusturi foarte alese. 

— Ar fi divin, dar se pare că voi pleca înapoi în Anglia cât de curând. 

Şi le dădu vestea cea bună despre Tessa şi James. 

— Nu vor sta nici un moment mai mult decât e strict necesar; iar doamna Carroll arde 
de nerăbdare să-i revadă acasă. 

— Atunci, nu vor avea nevoie de tine, Juliet. Nu trebuie să pleci și tu. 

— Ba mă tem că da. Fără salariul primit de la familia Carroll, nu-mi pot permite să 
rămân aici. 

— Bine, dar o vizită tot poţi să ne faci, spuse binevoitoare doamna Boyd. Vom aranja 
totul mai târziu. 

— ȘI ai venit să înveţi spaniola, interveni Harry. Nu cred că ai progresat foarte mult, 
încă. 

— Am să te-ntrec, îl ameninţă ea. 

Continuară turul casei, pe care Juliet o găsea foarte mare, dar doamna Boyd 
planificase spaţiile astfel încât să poată găzdui două fiice, cu soţii lor şi mai mulți copii. 

— Unul dintre bărbaţi este un pictor plin de entuziasm. Îl pasionează calitatea 
luminii. 

Capela mică, privată, era deja stabilită să-i devină studio. 

— După cum vezi, avem nevoie de mult spaţiu. 

Harry şi tatăl lui se duseră să inspecteze lucrările, iar doamna Boyd să facă ceaiul, 
dar nu vru să accepte ajutorul lui Juliet. 

— Plimbă-te. Dacă treci prin camera asta, dincolo vei găsi o grădină. E plină de 
buruieni, dar Harry ne-o va amenaja în mod special. 

Juliet, însă, nu porni în căutarea grădinii. Cel mai mult o fascina curtea. Privi 
dincolo de fântână în încăperea mare unde presupunea că se depozita apa pentru grădină. 
Peste tot erau ghivece cu flori. În timp ce stătea privind în jur, Juliet simţi o picătură de 
ploaie pe cap. Ploaie? Din senin? În clipa următoare, începu o aversă torențială, complet 
neașteptată, făcând-o să alerge la adăpostul porticului. 

Se aşeză pe o bancă veche de piatră, privind ploaia. Apa şiroia pe cele patru laturi 
ale acoperișului de țiglă şi ţâșnea prin jgheaburile de scurgere ornamentale din colțuri, 
izbind pământul din curte cu o forță considerabilă. Aproape ca jeturile unor fântâni, își 
spuse Juliet. Ploaia aducea răcoare şi prospeţime; plantele se aplecau sub aversă, apoi se 
ridicau la loc, numai pentru a fi aplecate iar şi iar. Printre pietrele curții curgeau pârâiaşe. 
După care, la fel de brusc cum începuse, ploaia se opri. Fântânile streşinilor secară şi ele. 
Peste tot picurau stropi de apă, în razele soarelui. Juliet privea, cuprinsă de emoție. "Ce 
casă vrăjită", îi spuse ea. "Ce minune poate fi, să fie proprietatea ta. Ce întruniri de familie 
minunate vor organiza aici!" 


După ce băură ceaiul, Harry o însoţi pe Juliet în grădina plină de buruieni. 

— Nu te întoarce în Anglia, Juliet, când vor pleca Tessa şi James, spuse el. 

— N-am încotro, Harry. Va trebui să reîncep munca. 

— Cel puţin, vino să stai la noi pe o perioadă mai îndelungată, înainte de a lua vreo 
hotărâre. Mamei mele îi place foarte mult compania ta și ştiu că ar dori s-o ajuţi. 

— Eu am impresia că o faceți numai din amabilitate. 

— Amabilitate faţă de noi înşine. Cu toţii vrem să mai rămâi. 

— Atunci, şi eu voi fi amabilă cu mine însămi, replică Juliet, zâmbindu-i cu 
încântare, şi voi aceepta această minunată invitaţie. 

Plecară împreună de la Casa Margarita spre vilă, unde familia Boyd o reţinu la cină, 
iar Harry o duse după aceea înapoi la hotel. La despărțire, o sărută amical. Niciodată nu 
schiţase nici cel mai mic gest intim. Mergea pe lângă ea, cu un braţ petrecut uşor pe după 
umerii ei şi o mână întinsă pentru a o ajuta să treacă peste locurile mai dificile. Juliet se 
simţea lângă el destinsă ca şi cum s-ar fi cunoscut de ani de zile. 

Tessa şi James fură încântați să audă despre invitația familiei Boyd. 

— Dar consider că ar trebui să vă duc acasă în siguranță, Tessa, adăugă ea. 

— Iubito, ce poți tu să faci? La aeroport vom merge cu ambulanța, vom fi urcați în 
avion, iar familia lui James ne va aștepta la sosire. Nici o grijă. Toţi vor avea mare grijă de 
noi. Tu stai aici şi învaţă spaniola, și poate că, până la sfârşitul verii, ne vom întoarce ca să 
ne continuăm planurile cu restaurantul. 

Ştiau însă toți trei că aşa ceva era foarte improbabil. 


Maria-Teresa află despre planurile lui Juliet cu un neobişnuit junghi de invidie. 

— E foarte frumos că stai la familia lui Don Harry, spuse ea, distrând-o enorm pe 
Juliet cu această formă de adresare, căci Maria-Teresa nu se putea îndura să treacă la felul 
familiar de a-l numi pe Harry, fără particula de politeţe. Dar aş fi vrut să aflu eu mai întâi. 
Atunci, te-aş fi invitat să stai la mine. 

Aproape imediat, îi veni în minte soluția cea mai evidentă: 

— Dar, sigur că da, Juliet, vei veni la noi când termini vizita la familia Boyd. 

În aceeaşi clipă, în mintea lui Juliet se formă o comparaţie între Casa Vulturilor şi 
casa familiei Boyd, sau Casa Margarita: sobrietatea mohorâtă a celei dintâi şi atmosfera 
primitoare dintr-a doua. Se întrebă dacă ar fi suportat să locuiască în La Casa de las 
Aguilas. Dar imediat ştiu că, de dragul Mariei- Teresa, ar fi putut. 

— Vom vedea, spuse ea, încercând un compromis. E foarte frumos din partea ta că 
m-ai invitat... Dar n-ar strica să-i ceri şi fratelui tău permisiunea, adăugă ea, pe un ton 
tachinător. 

— Da, desigur, răspunse cu seriozitate Maria-Teresa. 

Păru să-i fi cerut lui Miguel permisiunea pentru mai mult decât acea vizită, căci 
peste vreo două zile, seara, o sună pe Juliet la hotel. 

— Juliet, spuse ea, grăbită și emoţionată încă de la primul cuvânt, Miguel şi cu mine 
mergem poimâine la hacienda şi mă întrebam dacă n-ai vrea să vii și tu s-o vezi. Vom sta 
acolo o noapte, poate două. 

— Cu mare plăcere, dar nu cred că îi pot lăsa pe Tessa şi James singuri atâta vreme. 

Fu convinsă să se mai gândească şi promise să revină cu un telefon. Era o invitaţie 


foarte tentantă. A doua zi, auzind, Tessa îi spuse că trebuia să se ducă neapărat, fiind o 
ocazie prea bună ca s-o piardă. 

— Şi la întoarcere să ne spui cum a fost. 

Aşa că Juliet o sună pe Maria-Teresa, care îi spuse că cel mai comod ar fi fost să 
vină imediat la Casa Vulturilor şi să înnopteze acolo, urmând ca dimineaţă s-o ia pe 
drumul prin Ronda şi Arcos de la Frontera, până la Jerez. 

Și astfel, Juliet se pomeni sosind din nou în faţa porții de fortăreață a vechii case, 
bând vin auriu de Xeres în sala, la căldura plăcută a focului, după răcoarea de afară a serii 
montane; îndură încă o dată privirile suspicioase ale severilor bătrâni şi veghea din ochii 
de nepătruns, cu pleoape grele, ai vârstincului señor. Sufrageria austeră, cina aproape 
complet tăcută. 

A doua zi dimineaţă, însă, totul fu altfel. Bătrânii nu mai apărură; Miguel luă micul 
dejun împreună cu cele două fete, în seră, sub lumina soarelui care strălucea peste culmi, 
lăsând încă valea cufundată în umbră. Nu peste mult, porniră pe drumul de munte. Prin 
Ronda ("merită s-o vizitezi, Juliet, poate altă dată"), apoi prin Arcos de la Frontera ("un 
oraş atât de fascinant, Juliet, trebuie să-l vezi — altă dată") şi, în sfârşit, prin Jerez, mult mai 
mare și mai populat. Şi ajunseră la o moşie atât de verde, atât de bine întreţinută, atât de 
prosperă, încât Juliet fu impresionată. Casa prelungă și joasă, de un alb imaculat. 
Glaswandurile mari. Grajdurile curate, cu cai pur-sânge excelent îngrijiţi. Totul, în cea mai 
bună stare, strălucind de vopsea proaspătă. 

Iar toți cei prezenți îl tratau pe Miguel ca pe un vlăstar de neam regal. Până când 
apăru agentul — Francisco Escobedo. De înălțime puţin peste medie, solid, cu păr brunet 
cârlionţat, ochi negri scăpărători şi un zâmbet strălucind din toți dinții. 

— Deci, iată-vă, iată-vă în sfârşit! Bine aţi venit, bine aţi venit! Buenos dias, Don 
Miguel, aţi ajuns la timp. Señorita, arătați minunat. 

Apoi o privi întrebător pe Juliet, iar Maria-Teresa făcu prezentările: 

— Señor Escobedo este agentul lui Miguel de aici, la fel cum a fost şi tatăl lui 
înainte. Să intrăm în casă, Juliet, şi s-o salutăm pe Señora Escobedo. Ne va face o cafea. 

Sefiora Escobedo era mama lui Francisco, care administra gospodăria. Venise în 
casa aceea ca tânără mireasă, iar fiul ei crescuse cu ideea că avea să-i succeadă tatălui său 
ca agent, deşi acest lucru se întâmplase mai devreme decât s-ar fi aşteptat oricine. 

Era o casă frumoasă, minunat mobilată, cu camere însorite şi luminoase, contrastând 
puternic cu La Casa de las Aguilas. Francisco îl pofti pe Miguel la o cafea, apoi pornir toți 
patru pe moșie, cei doi bărbaţi discutând afaceri în spaniolă, iar Juliet privind totul în jur. 

Prânzul fu servit pe terasa cu vedere pe sub arcadele maure, peste o suprafaţă întinsă 
de teren. Zorelele creșteau printre geranii înalte până aproape de streşini, iar 
bougainvileele formau adevărate cascade violacee strălucitoare. Mobila de pe terasă era 
albă, sporind atmosfera destinsă. Conversaţiile continuară în engleză, revenind apoi la 
spaniolă, toți amuzându-se pe seama greșelilor celorlalți. Izvorul bunei dispoziţii era, 
neîndoielnic, Francisco, care părea mulţumit de viaţă, cu ochii sclipitori şi râsul plin de 
încredere. El conducea conversaţia, din rolul său de gazdă. Miguel stătea ascultând. Juliet 
era convinsă că nu-i scăpa nimic. 

După cafea, bărbații şi Maria-Teresa se schimbară cu echipamente de călărie, pentru 
a vizita locurile unde nu se putea ajunge cu maşina. 


— Există şi un echipament pe măsura ta, Juliet, dacă vrei să ne însoţeşti, spuse 
Maria-Teresa. 

Juliet clătină din cap. 

— Cu caii, nu pot decât să şed în șa şi atât, spuse ea. Ar fi nedemn s-o numesc 
"călărie". 

Iar când îi văzu pe ceilalți călări, se bucură de hotărârea luată. Căci călăreau superb, 
toţi trei, în poziții mândre şi demne, ținând căpăstrul într-o mână, iar cu cealaltă rezemată 
pe coapsă. Juliet observase deja că şi ceilalți bărbaţi care călăreau pe câmpiile din jur 
stăteau în aceeaşi poziție. lubeau caii și călăria, iar la nevoie puteau goni ca vântul. 

Juliet începu să se plimbe, admirând frumuseţea moşiei şi a casei care aparțineau 
familiei Navajas. Se întrebă de ce nu locuiau acolo. Cu siguranță, dacă ar fi vrut, se putea 
găsi o altă casă pentru familia Escobedo, astfel încât Miguel şi Maria-Teresa să se poată 
instaka. Dar poate că asta ar fi însemnat să-i aducă și pe bătrâni; până și Juliet îşi spunea 
că ar fi fost păcat ca aceștia să strice totul. 

Seara, cina fu la fel de plăcută ca prânzul, deşi mai liniștită, servită aproape de 
unsprezece — o oră fără precedent pentru Juliet. După aceea, Francisco o luă pe Maria- 
Teresa în vizită la un prieten de pe moşie, care-i aștepta. Sefiora Escobedo rămase cu 
Miguel şi Juliet să le toarne cafea, apoi ceru să fie scuzată şi se duse în camera ei. Miguel 
şi Juliet ieşiră pe terasă, luminată numai de lampa dinăuntru. Luna îşi răspândea razele 
blânde peste priveliștea din jur, în timp ce se așezară în fotolii, Miguel punând pe masă 
lângă el un pahar de coniac. 

— Este cu adevărat fermecător aici, señor, comentă Juliet. 

— Azi aţi văzut o parte foarte frumoasă a Spaniei. Locuri extrem de deosebite între 
ele. Munţii au rămas în urmă. Auci suntem într-o regiune mai puţin aspră. 

— Da, señor, am mare noroc să văd locuri atât de interesante din Spania, cum e La 
Casa de las Aguilas, şi această fermă fermecătoare. Și încă una, pe care nişte prieteni de-ai 
mei o restaurează chiar în momentul de faţă: în stil cordoban, se numește Casa Margarita. 
Ei sunt de părere că... 

— Casa Margarita? o întrerupse Miguel. Aţi spus "Casa Margarita"? 

Juliet fu uimită de schimbarea din glasul lui, devenit brusc alert, tăios, din relaxat şi 
binevoitor cum fusese înainte. 

— Da, señor. 

— Mă rog, nu e un nume ieşit din comun. Unde este această Casa Margarita? 

Îi explică în ce loc se afla, la poalele colinelor de lângă coastă, cu acele panorame 
cuprinzătoare. 

— Prietenii mei cred că la început a fost un soi de clădire religioasă; are o capelă 
mică şi un fel de portic... 

— Da, nu e nevoie să-mi spuneţi nimic despre clădirea care acum se numeşte Casa 
Margarita, interveni el, cu o ostilitate care o surprinse. 

— O cunoaşteţi, señor? 

— O cunosc. 

Scurt, dușmănos. Seridică de pe scaun, pornind spre marginea terasei, unde se opri 
conturat de lumina lunii, sub o arcadă. 

— A fost a familiei mele. Acum, ar fi trebuit să-mi aparțină mie. Da, señor, şi-a 


început într-adevăr viaţa ca "un soi de clădire religioasă”. 

Era clar că această expresie înjositoare nu-i plăcuse. 

— A fost o mică mânăstire, un refugiu. Familia mea a construit-o în semn de 
recunoștință, pentru un motiv cu care n-am să vă plictisesc acum. Întotdeauna am îngrijit-o 
şi am preţuit-o; dar i-a fost lăsată prin testament unei ramuri neînsemnate a familiei, de 
către un strămoş iresponsabil. De ani de zile încercam s-o răscumpăr. Şi, fără îndoială, aş 
fi reuşit, dacă nu veneau aici străinii aceia care oferă preţuri atât deridicole. 

Juliet avu curajul să spună, înfruntându-i disprețul: 

— Nu cred că a fost chiar aşa. Prietenii mei susțin că individul găsea o plăcere 
perversă în a împiedica familia să răscumpere casa. 

— Da, aşa este, confirmă Miguel, rece. Dar dacă nu veneau străinii, ar fi fost obligat 
să mi-o lase mie. Am oferit la fel de mult ca ei, am supralicitat, dar i-a revenit unui englez. 

Un moment, tăcu; apoi, într-un neașteptat acces de furie, îşi lovi o palmă cu pumnul 
celălalt. 

— Iar acum, am pierdut-o pentru totdeauna. Nu numai familia mea a pierdut-o, ci şi 
țara. La fel ca atâtea altele, le-a fost vândută unor năvălitori. 

— Cred că e o idee nerezonabilă, spuse Juliet. Cei pe care-i numiţi năvălitori au adus 
prosperitatea pe un litoral care înainte nu era nimic — sărac și arid, pământuri ce nu meritau 
să fie cultivate, pe care nu le cumpăra nimeni. Aceşti năvălitori au adus bani, au creat 
locuri de muncă pentru şomeri, au oferit un mod de viață mai bun... 

— Un mod de viaţă mai bun? Diferit, cu siguranță. O coborâre a standardelor morale, 
cu câştigurile lor materiale: cupiditate, lăcomie... 

— A, uşor că este dumneavoastră să vorbiţi, señor, de la înălțimea averii şi bunăstării 
dumneavoastră. Poate că, dacă erați unul dintre pescarii cei săraci, au încercați să vă 
câştigaţi existenţa trudind pe pământul sterp, v-aţi fi bucurat de sosirea "cotropitorilor". Şi 
chiar aveţi nevoie de încă o casă, când deja vă aparțin atâtea. 

— Vorbiţi în necunoştinţă de cauză, replică el, pe un ton tăios. Da, aveam nevoie de 
casa aceea. Într-un scop cu totul aparte. Ceva care le-ar fi fost de mare folos multor 
oameni. Așa, s-au distrus niște planuri care-mi fuseseră scumpe ani de zile. 

— Trebuie să existe şi alte case care i-ar putea lua locul. 

— Nu există. Mă rog, acum trebuie să mă împac cu situaţia. Aşa a fost să fie. La fel 
cum s-a întâmplat şi cu atâtea alte lucruri indezirabile pe care le-au adus cu ei străinii. 

— În cazul de faţă, nu cred că puteţi da vina pe străini, insistă Juliet, considerând că 
era datoare să susțină cauza neînţeleasă a familiei Boyd. Nu prietenii mei sunt de vină că 
n-aţi primit casa, ci greşeala propriei dumneavoastră rude. 

— Care ştia prea bine ce putea primi de la străini. Aşa că, încă o casă spaniolă 
istorică şi frumoasă a trecut în mâinile englezilor! Sau ale germanilor, ale suedezilor, 
canadienilor ori danezilor. Jara noastră e invadată de ei minţii şi plajele noastre li se vând 
pe porțiuni mari antreprenorilor. Hotelurile lor întinse, blocurile înalte de apartamente şi 
vilișoarele obraznice îneacă totul. Creează probleme şi lasă în urmă gunoaie... 

— „..ŞI aduc prosperitate şi locuri de muncă poporului dumneavoastră. 

— Care trebuie să-i slujească! replică el, răstit. 

— S-ar putea ca proprietarii supermarketurilor şi ai tuturor celorlalte magazine să nu 
vă dea dreptate, răspunse înţepată Juliet. 


— De ce să facă femeile şi fetele noastre curăţenie în apartamentele şi vilele tuturor 
acelor oameni, să le facă paturile şi să le spele rufele? 

— Poate pentru ca propriile lor familii să aibă mâncare şi haine mai bune... 

— Cum v-ar plăcea dumneavoastră ca litoralul Marii Britanii să fie ocupat complet 
de niște oameni din alte țări? Să aducă idei străine şi ideologii diferite, să-i înghesuie pe 
englezi sau să-i folosească drept servitori? Nu v-ar plăcea mai mult decât mie. 

Se lăsă tăcerea, prelungindu-se penibil de mult. Într-un târziu, Juliet o risipi: 

— Mă mir că, din moment ce sunteţi atât de înverșunat împotriva oamenilor care vin 
să locuiască în Spania, i-ați permis Mariei-Teresa să mă invite la Casa Vulturilor. 

Miguel râse scurt: 

— Aţi redus totul la un nivel strict personal. 

— Mă rog, nimic n-ar putea fi mai personal decât propria dumneavoastră dezamăgire 
în legătură cu Casa Margarita, replică ea. 

— În orice caz, nu eu i-am dat Mariei-Teresa permisiunea de a vă invita. Şi pe mine 
m-a surprins, aducându-vă din proprie inițiativă. 

— Prima oară, dar, însă chiar dumneavoastră, amintiți-vă, señor, ați considerat că 
aveam o influenţă pozitivă asupra ei. Trebuie să-i fi dat aprobarea pentru vizitele 
ulterioare. 

Miguel tăcu. Apoi se întoarse spre ea, răspunzând: 

— Aşa este. Am făcut-o numai pentru binele ei. 

Juliet nu considera că era necesar să i-o spună. Miguel se disocia întotdeauna de 
ceea ce făceau ea şi Maria-Teresa. 

— Şi această călătorie, señor? Care, trebuie să recunosc, mi-a plăcut nespus de mult, 
până acum. Tot pentru plăcerea Mariei- Teresa aţi făcut-o? 

— Evident, replică el, rece. 

Juliet tăcu. Ostilitatea exprimată de Miguel o descumpănea. Plăcerea serii luminate 
blând de lună se risipise. 

După un timp, se ridică în picioare. 

— Dacă mă scuzaţi, señor, cred că acum mă duc la culcare. 

Miguel traversă imediat terasa, pentru a-i deschide uşa. Se înclină politicos, cu 
chipul lipsit de orice expresie și o privire enigmatică în ochi, spunând: 

— Buenas noches, señorita. 

Juliet îi ură noapte bună și se duse în camera ei. 


Capitolul 4 


A doua zi dimineaţă, Juliet era pregătită să uite de ostilitatea ce se inflamase atât de 
brusc între ei; să se comporte ca şi cum nimic nu s-ar fi întâmplat — deși prevedea că orice 
vizite viitoare la Casa Vulturilor ar fi putut să fie şi mai mohorâte şi apăsătoare, din cauza 
a ceea ce ştia acum despre Miguel. 

Coborî la parter şi ieși pe terasă. De jur împrejur, lumina scânteietoare a dimineții 
senine contura totul cu linii precise, pe fundalul cerului albastru. Nu se zărea nimeni, dar 
pe masa cea lungă fuseseră puse câteva tacâmuri pentru micul dejun. O carafă înaltă de 


sticlă era plină cu suc proaspăt de portocale, iar cuburile de gheaţă se ciocniră cu clinchete 
când Juliet îşi turnă un pahar; iar sub o învelitoare bine căptușită stătea o cafetieră mare. 
Pe masă mai erau chifle calde, conserve şi o farfurie cu unt, într-un bol plin cu gheață. 
Juliet se duse sub arcade cu sucul de portocale, oprindu-se pentru a privi câmpiile din 
apropiere. 

După un timp, observă doi călăreţi, crescând cu repeziciune în timp ce galopau 
printre viile verzi. Îi sfârşit, îi recunoscu pe Maria-Teresa şi Francisco Escobedo. 

Cei doi încetiniră la pas, în timp ce se apropiau de casă, apoi se opriră, întorcându- 
se să-şi vorbească. Acum Juliet îi distingea clar. Francisco râdea, înveselit de galop, cu 
părul cârlionţat fluturând în vânt. Chiar și de la distanţă, Juliet îi vedea strălucirea dinților 
albi şi aproape îi simţea buna dispoziție. 

Descălecară, iar Francisco luă frâiele ambilor cai. În ziua aceea, Maria-Teresa 
călărise aşezată lateral, purtând un echipament cu fustă lungă şi largă, jachetă scurtă în 
talie, cu fireturi, şi o bluză albă imaculată. Părul negru îi era strâns într-un coc la spate, sub 
pălăria spaniolă de călărie, tare şi plată. Îi zâmbea lui Francisco, iar acesta nu părea deloc 
grăbit să se despartă de ea, ducând caii la grajd. 

Juliet se răsuci în loc şi deodată observă că lângă masă apăruse Miguel, care-i 
privea pe Maria-Teresa şi Escobedo cu multă atenţie. Nu-l auzise ieşind pe terasă, iar 
instinctul o îndemnă să-l salute veseă, zâmbitoare; dar ceva nedesluşit din expresia lui o 
opri. Câteva minute bune, Miguel nu-şi luă ochii de la tânăra pereche. Iar când o făcu, luă 
la cunoștință de prezenţa lui Juliet cu o scurtă înclinare a capului şi cel mai repezit buenos 
dias. Oare era încă supărat după schimbul de replici de aseară, se întrebă Juliet, sau avea 
un nou motiv de nemulțumire, în faptul că Escobedo călărise cu Maria-Teresa în zorii 
zilei? Pradă unei dorinţe răutăcioase de a-l provoca, spuse: 

— Maria-Teresa pare foarte veselă în dimineaţa asta, señor. Cred că îi prieşte mult la 
hacienda. 

Miguel o privi tăcut, luând acoperitoarea căptușită de pe cafetieră. 

— Pot să vă ofer o cafea? întrebă el, politicos. 

Juliet se aşeză un scaun de la capătul mesei, la două locuri distanţă de el, şi acceptă 
cafeaua. Maria-Teresa veni pe terasă, zâmbindu-le amândurora. 

— O, ce plăcut a fost! spuse ea. Magnifico! Mă simt muy, muy bien. 

— Arăţi foarte, foarte bine, confirmă Juliet. 

Aşa şi era. Pielea ei palidă se îmbujorase neobișnuit de tare, ochii îi străluceau, iar 
buzele se arcuiseră într-un surâs. Era cu adevărat frumoasă. 

— Costumul ăsta, îi spuse Maria-Teresa, scoțându-şi pălăria neagră și tare, este 
echipamentul de călărie la ţară, în Sevilla. Îmi place mult. Miguel, amado, dă-mi puţin suc 
de portocale, te rog. 

Miguel îi turnă. Maria-Teresa se duse lângă scaunul lui, să ia paharul, şi se opri 
privindu-l. Apoi se aplecă să-l sărute uşor pe obraz. 

— Bună dimineaţa, frate, spuse ea, cuvintele ei având un straniu efect calmant. O 
parte din încordarea lui Miguel păru să se risipească, iar Juliet se simţi ea însăşi mai 
calmată de acele cuvinte liniştitoare. 

Aproape imediat ce Maria-Teresa se aşezase, Francisco apăru şi el, alăturându-li-se 
la masă. 


— Mi-e o foame, mai ceva decât cailor, spuse el. Şuncă afumată nu e? Maria-Teresa, 
ti-ar plăcea puţină, nu-i așa? 

Apăsă butonul unei sonerii, pe peretele din spatele lui, iar o tânără servitoare veni să 
afle ce dorea. Imediat fu adusă o farfurie cu şuncă, iar Francisco o servi pe Maria-Teresa, 
înainte de a-și pune şi lui. 

— Ei, Don Miguel, ce programa avem pe ziua de azi? 

Miguel îi răspunse în spaniolă şi continuară să converseze în aceeaşi limbă. Maria- 
Teresa îi asculta, uitându-se de la unul la altul; Juliet, însă, înțelegând doar câte un cuvânt 
pe alocuri, câte o scurtă propoziție pe ici pe colo, deveni curând preocupată de propriile ei 
gânduri. Francisco şi Maria-Teresa? Cu siguranță, aşa ceva era imposibil, dacă Maria- 
Teresa urma să intre la mânăstire de îndată ce-şi termina cursurile de asistență medicală. Și 
totuşi, Juliet avea impresia că sentimentele tânărului erau cum nu se putea mai evidente, 
oricât de neștiutoare ar fi fost Maria-Teresa. Ceea ce putea fi încă un motiv de 
nemulțumire pentru Miguel, căci Escobedo nu era decât administratorul moşiei lui: un post 
bun, desigur, şi plin de responsabilităţi, dar poate nu cel mai potrivit pentru un pețitor al 
Mariei- Teresa. Să fi fost oare acesta unul dintre motivele pentru care fratele şi sora nu 
veneau mai des la hacienda? Miguel era hotărât să-l descurajeze pe Escobedo? 

Francisco îşi mâncă repede micul dejun şi cei doi bărbați plecară spre birou. Fetele 
rămaseră să mai bea câte o cafea. 

— Deci, spuse Maria-Teresa, cu o dezamăgire inconfundabilă în voce, azi după prânz 
ne vom întoarce în Valea Vulturilor. Ai înţeles asta, Juliet? 

— Mă tem că nu. Mi-a fost cam dificil să urmăresc discuţia și am început să mă 
gândesc la ale mele. 

— Miguel a terminat în dimineaţa asta tot ce avea de făcut aici. Vom lua masa la 
două şi jumătate sau la trei, iar apoi plecăm. Cred că va trebui să rămâi din nou peste 
noapte în La Casa de las Aguilas. 

— Chiar trebuie să plecaţi atât de repede? Aici e minunat și se vede clar cât vă place. 

— Poate că mie îmi place prea mult, replică fata, cu o seriozitate neașteptată. Poate 
că uit de îndatoririle mele. E atât de uşor, Juliet, să te lași ademenită de cele lumești. 

— Cu siguranţă, nu există nici un ordin care să spună că nu trebuie să te bucuri de 
viață, Maria-Teresa. 

— Nu. Dar, bucurându-te prea mult, uneori poţi uita de durerile și suferinţele tuturor 
oamenilor care au nevoie de ajutor. Trebuie să-ţi găsești bucuriile cele mai potrivite. 

— Da, cu asta sunt de acord, răspunse Juliet, care nu avea altă părere decât privitor la 
care anume erau bucuriile respective. 

"Aşadar, Miguel o ia cât poate de repede din apropierea ispitei," îşi spuse ea. "O 
duce de lângă tânărul Francisco, înapoi la bătrânii din casa cea veche şi aspră." Şi simţi 
cum o cuprindea revolta. 

Cele două fete își petrecură dimineaţa vizitând orașul Jerez de la Frontera, cu 
maşina lui Francisco. Iar Juliet văzu localitatea plină de oameni şi viață, dar şi locurile 
liniştite, cu biserici vechi, şi piaţa cu tot mozaicul ei de oameni și obiceiuri spaniole. 
Reveniră la timp să-şi bea vinul de Xeres pe terasă, înainte de prânz, cu cei doi bărbaţi și 
sefiora. Juliet, pe cât putea de discret, îi studia pe Francisco şi Maria-Teresa. Avea 
impresia că Francisco era neîndoielnic îndrăgostit şi-şi spuse că fata nu era numai 


" 


surprinsă de atitudinea lui, ci şi jenată, nu doar puţin tulburată, ci aproape fâstâcită. Când 
fură gata de plecare, luându-și rămas bun de la Señora Escobedo, Francisco îi însoți până 
la mașina care aştepta pe alee. 

— Mi-a făcut mare plăcere să vă cunosc, señorita, îi spuse el lui Juliet. Şi pe tine să te 
revăd, Maria-Teresa. De ce nu vii mai des pe la hacienda? 

— Mă rețin obligațiile mele de soră. 

— Şi când vei reîncepe școala? 

— În toamnă, Francisco. 

— Atunci, te rog, încearcă să mai treci pe la noi până trece vara. Cailor le e dor de 
tine, să ştii. 

Maria-Teresa clătină din cap, fără convingere. 

— Ei, va trebui să se rezemneze. Îmi pare rău, pentru că-mi place enorm să călăresc. 

Din cuvintele ei, Juliet îşi formă deodată o imagine despre viitoarea viaţă a fetei, 
fără lucrurile care-i plăceau atât de mult, numai cu datorii în locul oricăror distracții. Văzu 
umbra ce se așternu pe chipul lui Francisco și aruncă o privire scurtă spre Miguel, pentru a 
vedea ce efect avuseseră acele cuvinte asupra lui. 

Miguel stătea lângă maşină, ținând deschisă portiera, în aşteptarea sfârşitului 
discuţiei. Ochii lui negri o priveau ţintă pe Maria-Teresa, cu mare atenţie; dar, oricât ar fi 
încercat, Juliet nu reușea să-i descifreze gândurile. Oare întotdeauna fusese un om atât de 
închis în sine? Fusese de la bun început un băiat retras, singuratic şi tenebros? Sau îl 
făcuse să devină astfel viața în acea fortăreață sumbră din munţi, în compania celor trei 
bătrâni represivi? 

— Vino, Maria-Teresa, spuse el cu blândeţe. E timpul să mergem. 

Juliet reflectă că numai când îi vorbea surorii sale folosea acel ton atât de blând. Nu 
încăpea nici o îndoială că o iubea, dar era oare o iubire care ținea seama de ceea ce era cel 
mai bine pentru ea? 

— En seguida, Miguel. 

Francisco îi deschise portiera maşinii, dar Maria-Teresa clătină din cap. 

— Vreau să stea Juliet în față, ca să vadă mai bine, spuse ea, insistând să se așeze în 
spate. Hasta la vista, Francisco, adăugă, după care toți începură să se salute cu "Hasta la 
vista,", în timp ce Miguel se așeza la volan şi pornea pe alee. 

Fratele şi sora păreau cufundați în propriile lor gânduri. Juliet îndrăzni să presupună 
că ale Mariei-Teresa se îndreptau spre Francisco, dar despre Miguel nu ştia ce să zică. Din 
partea ei, se bucura că avea ocazia să admire peisajele — şi doar ocazional, în numele 
politeții, făcea câte un comentariu. 

— Cred, spuse ea la un moment dat, că deliciosul vostru vin de Xeres e făcut din 
mălai, sfeclă de zahăr seminţe de floarea-soarelui, căci alte culturi nu văd nicăieri. 

Miguel îi adresă un zâmbet scurt, luând-o prin surprindere. 

— Vă asigur că folosim şi struguri, spuse el. 

— Aceasta nu e regiunea viilor, explică serioasă Maria-Teresa. 

Ajunseră în munţi, pe şoselele întortocheate şi dificile; iar apoi, pe drumul privat 
care urca la Casa Vulturilor. Un servitor care auzise mașina le deschise ușa înainte de a fi 
ajuns în capătul scării. Intrară în antreul înalt şi boltit, cu dale de piatră pe Jos, şi constatară 
că holul următor era luminat ca ziua. Prin ușa deschisă a salonului se revărsa o lumină la 


fel de puternică, diferită de preferinţele celor trei bătrâni. Un tânăr înalt, zvelt şi elegant 
stătea în prag. 

— Ramón! exclamă Maria-Teresa. Nu ne aşteptam să vii. 

— Am câteva zile de concediu, răspunse el, sărutând-o pe amândoi obrajii. Deci, 
evident, am venit să-mi vizitez părinții. 

— Fu binevenit, îi spuse Miguel, strângându-i mâna. Permite-mi să ţi-o prezint pe 
Sefiorita Arnold. 

— Mucho gusto, señorita, salută Ramón, aplecându-se asupra mâinii ei. 

— Mucho gusto, señor. 

— A, ne cunoaşteţi limba! 

— Doar puţin, dar sper să progresez cât mai rapid. 

— Şi progresezi într-adevăr, interveni Maria-Teresa, dar Ramón ştie şi engleza. Cât 
poţi sta la noi, Ramón? 

— Câteva zile numai, unfortunadamente. 

Sosirea lui Ramón părea să-i fi însuflețit nefiresc de tare pe Señor şi Señora Diaz- 
Fraga, până şi Verişoara Marisa abandonându-și obișnuita tăcere, cam forțată. Zâmbeau 
îngăduitori şi toate comentariile păreau să i se adreseze lui Ramón, aşteptându-i părerea. 
Juliet, străină de cercul familiei, stătea ascultând politicoasă, dar îi și privea cu viu interes. 

Ramón era un orăşean tipic. Un tânăr într-adevăr foarte sofisticat, îşi spuse Juliet. 
Îmbrăcat impecabil, cizelat şi bine crescut, cu maniere destul de condescendente. Cel 
puțin, față de adoratorii săi părinți era vizibil condescendent, iar pe nesărata verişoară 
Marisa aproape că n-o băga în seamă. Până şi atitudinea sa faţă de Maria-Teresa avea ceva 
condescendent, deşi nici ea n-ar fi putut să fie descrisă ca verişoara simpluță de la ţară. 
Numai cu Miguel se purta mai bărbăteşte, iar Juliet bănuia că înțelegea acest lucru, 
întrucât Miguel era proprietarul moşiei, omul care avea puterea în mână. 

Ramón schimba complet atmosfera din casă. Îşi tachina cu blândeţe mama, care 
răspundea roşind uşor și zâmbind mulţumită. Deci, el era punctul ei slab, își spuse Juliet, 
acel tânăr mult prea rafinat, cu o părere extraordinară despre sine însuşi şi vizibil încântat 
de felul cum îi manipula pe cei aşezaţi la masă. Adevărat, în mai multe rânduri îi arunca 
lui Miguel câte o privire, pentru a-i aprecia reacțiile. De asemenea, Juliet îl surprinsese de 
vreo două, trei ori privind-o şi pe ea, speculativ. Se întreba ce căuta acolo, poate. Cu o 
intuiție neașteptată, şi Juliet se întrebă dacă vizita lui era doar o coincidenţă, sau fusese 
chemat de părinţii săi. Îi puteau telefona foarte uşor la Madrid, oricând. Dar, dacă așa 
făcuseră, era explicabil: se vedea clar cât se bucurau să-l vadă. 

Când fu servită cafeaua, Ramón veni spre Juliet şi se așeză alături. 

— Stați mult în ţara noastră, señorita? 

— Nu prea mult. Maximum câteva săptămâni. 

— O, ce păcat! Şi vă place ce-aţi văzut până acum? 

— O găsesc o ţară fascinantă. 

— Trebuie să vizitaţi şi Madridul, înainte de a pleca înapoi. Sunt atâtea lucruri 
interesante de văzut. 

— Am avut noroc să văd atât cât am apucat. Cred că Madridul va trebui să aştepte 
altă ocazie. 

— V-aş fi plimbat cu plăcere prin oraș. 


— Sunteţi foarte amabil. 

— Şi la La Casa de las Aguilas cât staţi? 

— Numai în noaptea asta. Am doi prieteni în spital, pe care i-am neglijat o zi, două. 
Trebuie să mai trec pe la ei. 

— Da, mi-a spus mama mea. Îmi pare foarte rău pentru ei. Sper că merg spre bine. 

— Suficient pentru ca în curând să plece acasă, ceea ce înseamnă că voi pleca şi eu. 

— Trebuie să sperăm că veţi reveni cât de repede. Vă mai pot aduce o cafea, 
señorita? 

Plecă să ducă ceştile, dar Juliet bănui că o părăsea pentru că aflase ceea ce-l 
interesa. Şi anume, că n-avea să mai stea mult în Spania, nici la Casa Vulturilor. Deci, era 
chiar atât de important pentru ei? Prezenţa ei o alarma? Din acest motiv îl chemaseră 
bătrânii pe Ramón? Şi, dacă da, ce anume îi neliniştea? Juliet nu se putea gândi decât la 
două lucruri. Unu, că o suspectau să nu-l fi luat la ochi pe Miguel Navajas, un burlac din 
cei maieligibili. Celălalt, că se temeau de influenţa ei asupra Mariei-Teresa, care ar fi 
putut-o abate de la îndatoririle sale, spre cele lumești. 

După părerea lui Juliet, nu aveau de ce să-şi facă griji, dar ideea o interesa. Se gândi 
că n-ar fi stricat s-o mai examineze. 

Dacă Miguel rămânea necăsătorit şi fără moştenitori, cui îi revena averea în afara 
Mariei- Teresa? lar dacă Maria-Teresa se călugărea, probabil trebuia să depună jurăminte 
de castitate, obedienţă şi frugalitate materială. Și-atunci, cine mai rămânea? Fata îi spusese 
că aveau foarte puține rude. Mai era doar familia Diaz-Fraga. Señor-ul, señora și Ramón. 
Evident, era în interesul lor ca starea de fapt să rămână neschimbată. 

"Ei, şi-acum cine e meschină și îngustă la minte, Juliet Arnold?" se întrebă ea. 
"Dacă, pur şi simplu, sunt severi, sobri şi nu le plac străinii?" 

Şi totuși, întrucât Ramón era favoritul mamei sale, ar fi fost de înţeles ca aceasta să 
nutrească speranţe pentru viitorul lui. 

Maria-Teresa dormita în scaunul ei cu spătar înalt. 

— Du-te la culcare, Maria-Teresa, o trimise fratele ei. Eşti obosită. 

— Într-adevăr. Vă rog să mă scuzati, cu toţii. Vii şi tu, Juliet? 

Juliet se scuză şi ea, îşi urară noapte bună și ieși în hol. 

— Dar cred că mi-ar plăcea să respir puţin aer curat, înainte de a mă culca, îi spuse ea 
Mariei- Teresa. Pot ajunge de-aici pe terasă? 

— Să vin şi eu cu tine? 

— Nu, tu eşti obosită. Nici eu n-am să stau prea mult. 

— Poţi ieşi pe uşa asta, Juliet. 

Maria-Teresa deschise uşa, iar în faţa lor apăru discul argintiu al lunii, strălucind 
printre fuioare lungi de nori. 

— Te rog, ai grijă să nu cazi peste parapetul terasei. 

— N-am să mă apropii de el. Buenas noches, Maria-Teresa. 

Juliet închise ușa în urma ei, în timp ce Maria-Teresa pornea pe scară. Câteva 
momente rămase nemișcată, inspirând cu ușurare aerul răcoros al nopţii. Apoi, începu să 
se plimbe pe terasa pavată cu pietre late. 

Evitând zidul scund de piatră, Juliet ajunse încet până la capătul terasei, unde se 
opri, cam surprinsă, când deodată în stânga ei se lumină o fereastră. Instinctiv, privi într- 


acolo şi îl văzu pe Miguel, care tocmai intrase în cameră și aprinsese lumina, stând la 
birou, unde privea mai multe obiecte aranjate în faţa lui. 

Juliet se retrase, nedorind să fie văzută, dar lumina neașteptată ce se revărsa pe 
fereastră făcea ca întunericul din jur să pară și mai profund. Juliet se opri din nou, nesigură 
încotro s-o ia, dar mişcarea ei atrăsese atenția omului din cameră. Acesta veni grăbit spre 
fereastră, deschizând-o. 

— E cineva aici? întrebă, în spaniolă. 

Juliet păşi din nou înainte, în zona luminată. 

— Numai eu, señor. Juliet. 

— Ce căutaţi aici la ora asta? Nu ştiţi că e periculos? 

— Doream să respir puţin aer curat, înainte de a mă duce în camera mea. 

— Da, dar nu pe terasă, răspunse el ferm. Şi nu pe întuneric. Nu vă daţi seama că 
parapetul e scund şi, pe alocuri, se poate cădea de la o înălțime de câteva zeci de metri, pe 
stânci? 

— Ba da, ştiam şi nu m-am apropiat de margine. Şi nici un e complet întuneric. E 
lună plină. 

— Totuşi, nu pot fi de acord să vă las singură aici. Vă rog să -o mai faceţi. 

"Pare convins că voi mai veni aici", îşi spuse Juliet. 

— Dacă e atât de periculos, señor, de ce nu înălțaţi zidul? 

Miguel ieşi peste pervazul ferestrei. 

— Una la mână, spuse el, această terasă e doar rareori folosită, cu excepția serei 
Mariei-Teresa. Singura cale de acees e glaswandul. Întotdeauna a fost doar o terasă 
ornamentală. Pe de altă parte, dacă parapetul ar fi mai înalt, ar tăia din câmpul vizual la 
persoanelor aflate în camere. Din partea mea, îmi place să văd toată panorama, când lucrez 
la birou. 

Miguel ajunsese în întuneric, lângă marginea ferestrei, iar Juliet, nedorind să fie 
văzută fără a-l vedea şi ea, se retrase la rândul ei din lumină. Imediat, mâna lui se repezi şi 
o apucă de braţ, atât de strâns încât Juliet, luată pe nepregătite, scoase un țipăt. 

— Vă rog să mă scuzaţi, spuse Miguel, dar fiți atentă. Permiteţi-mi să vă conduc 
până la ușă. 

— Trebuie să intru neapărat în casă? E o noapte minunată și niciodată n-am mai 
văzut o asemenea panoramă luminată de lună. 

— Atunci, stau şi eu cu dumneavoastră, până vă săturați. 

Porniră în lungul terasei, mergând încet, pe când Miguel continua s-o țină de braţ, 
deşi mai puțin strâns. Ajunseră în locul unde sera Mariei-Teresa bloca drumul şi se 
întoaseră să privească munții și văile. Acu, însă, magia senină se risipise, iar Juliet n-o mai 
putea regăsi. Prezenţa omului de alături o tulbura. Miguel aştepta, politicos dar probabil cu 
nerăbdare, să plece de pe terasă. Așa că spuse, cu un oftat involuntar: 

— Vă mulţumesc, señor, acum mă duc. 

Se întoarseră spre uşa pe unde ieșise. Miguel apăsă pe clanță, dar ușa nu se clinti. 

— E încuiată. Desigur, n-au ştiut că e cineva pe terasă. 

— Poate că e deschisă uşa serei. 

— Dacă asta e încuiată, cred că şi aceea e la fel. Ce-aţi fi făcut, señorita, dacă vă 
pomeneaţi închisă aici, afară? 


— A fi văzut lumina din camera dumneavoastră şi vă ceream ajutorul, răspunse ea, 
pe un ton glumet. 

— Ceea ce va trebui să faceţi acum. 

Şi se întoarseră spre fasciculul de lumină care se întindea prin întuneric. 

— Chiar este necesar să se încuie toate uşile, señor, când sunteţi atât de departe de 
orice aşezare locuită? 

— Señora Diaz-Fraga consideră că da. Ea conduce casa, iar servitorii fac tot ce le 
spune. 

Glasul lui era indiferent, nici aprobator dar nici nemulțumit. Juliet îşi reaminti că 
Miguel avusese doar şaptesprezece ani la vremea când teribila doamnă sosise să 
administreze Casa Vulturilor. Oare cât de multe dintre deciziile ei le îndurase cu stoicism, 
așteptând cu nerăbdare vremea când avea să poată face ce dorea? 

Miguel intră înaintea ei în cameră şi s-o întoarse s-o ajute. Închise fereastra în urma 
ei, iar Juliet se pomeni într-o încăpere mare, mult mai confortabilă şi atractivă decât tot 
ceea ce văzuse în casă, cu excepția serei. 

Miguel mai aprinse câteva lămpi, scăldând toată camera în lumină; conţinea covoare 
colorate şi draperii de brocart roşu-blând. În faţa unui șemineu larg se afla o canapea, iar 
pe un perete se întindeau de jos şi până sus rafturi pline cu cărţi. În altă parte se vedeau 
câteva tablouri mari, surprinzător de moderne. Un birou enorm, instalat în faţa ferestrei, 
era plin cu teancuri înalte de hârtii. Juliet își dădu seama că acela era cabinetul lui 
personal. Îndrăzni să ghicească, aproape sigură că avea dreptate, că membrii familiei Diaz- 
Fraga nu intrau niciodată acolo. Era domeniul lui Miguel, iar Juliet bănuia că nici el nu-i 
invita ȘI nu-i primea cu plăcere înăuntru. 

— Acum, că vă aflați aici, spuse el, trebuie să-mi permiteţi să fac oficiile de gazdă. 
Ce beţi? 

— A, nimic, mulţumesc. Cred că ar fi cazul mă duc la culcare. 

— Ba nu "ar fi cazul" deloc. Doar dacă nu vi se închid ochii, ca Mariei-Teresa. 

— Nu mi-e somn, răspunse Juliet, cu sinceritate. Aerul de-afară o înviorase. Iar 
acum, având prilejul de a cunoaşte un nou aspect al acelui om impresionant, era în alertă. 

— Atunci, cu ce să vă servesc? 

Miguel deschise un scrin spaniol înalt, vechi, iar Juliet văzu că era plin cu o întreagă 
gamă de băuturi, diverse pahare, o frapieră şi o carafă cu apă, lămâi și felurite alte 
accesorii. Alese gin cu tonic şi primi paharul cu cuburi de gheaţă și o felie de lămâie. După 
ce îşi pregăti şi porția lui, Miguel ridică uşor paharul. 

— Am primit adesea englezi în casa mea, spuse el, dar acum se întâmplă prima oară 
să găzduiesc o señorita englezoaică în odăile mele; deci, e o seară fără precedent. 

— A fost o întâmplare, îi aminti ea, deşi se întrebă în treacăt cât de multe señoritas 
care nu erau englezoaice mai trecuseră pragul acelei camere. 

— O întâmplare, fu Miguel de acord. Să zicem că a fost o întâmplare fericită. 

"Să zicem, în orice caz", reflectă Juliet; "să fim politicoși, chiar dacă nu e adevărat." 

— Dacă ar fi fost ceva stabilit dinainte, aş fi preferat să fie în timpul zilei. Nu se 
poate să nu fiți impresionată de Valea Vulturilor. Pe-aici, arătă Miguel o fereastră, pot 
privi direct spre piscurile munților. Iar pe-aici, indică el altele două, în lungul văi, printre 
munți şi stânci, mile şi mile în şir. 


— Atunci, e clar că dacă doriți să fiu impresionată trebuie să mă invitați din nou, 
ziua, replică ea, zâmbindu-i, și deodată constată că privirile nu li se mai desprindeau una 
de alta. Nu putea întoarce faţa dinspre acei ochi întunecoși ca noaptea, pe care-i simţea 
capabili s-o privească până-n adâncul sufletului. Îşi simţi zâmbetul ştergându-i-se de pe 
față, la vederea seriozităţii gânditoare de pe chipul lui. Poate că n-ar fi trebuit să spună acel 
lucru, îşi zise ea, dintr-o dată ciudat de nesigură. 

Miguel risipi vraja. Se întoarse, închizând uşile scrinului. 

— Da, trebuie să aranjă cumva, spuse el indiferent. Vă rog să luaţi loc, señorita, și să- 
mi vorbiți despre dumneavoastră. Ştiu că sunteți recepționeră de hotel şi mai știu şi despre 
prietenii dumneavoastră din spital. Dar dumneavoastră? Părinții sunt în viaţă? 

— Da, slavă Domnului. Sunt nişte oameni foarte activi, cu tot felul de preocupări. 
Încă nu au împlinit cincizeci de ai. 

— Deci, nu sunt mult mai vârstnici decât mine, replică el, cu uşoară auto-ironie. 

— A... dădu Juliet să protesteze imediat, dar se răzgândi. Cred că părinții par 
întotdeauna bătrâni, pentru că sunt părinţi, pentru că au responsabilitatea unei familii şi așa 
mai departe. 

— A unei familii numeroase? 

— Numai eu și fratele meu, cu doi ani mai tânăr. 

— lar el cu ce se ocupă? 

— Pe moment, se pregăteşte să plece în India și Australia. Anul trecut a absolvit 
universitatea și se întreabă în care parte a lumii ar dori să predea. E un tip ştiinţific. 

— Aţi urmat și dumneavoastră universitatea? 

— Nu. Familia noastră nu e foarte înstărită, aşa că m-am gândit să-mi câștig singură 
existenţa. Fratele meu trăiește din burse și subvenţii, e foarte inteligent. 

— Şi locuiţi la Londra? 

— Eu, da, fiindcă acolo se găsesc cele mai bune slujbe în hoteluri. Am crescut într-un 
orăşel din Dorset, unde părinții mei mai stau şi-acum. 

Se hotărî să fie complet sinceră, aşa cum obișnuia. 

— Locuiesc într-o casă foarte mică. Ar încăpea cu ușurință în somptuosul 
dumneavoastră hol de la intrare. 

— Dar sunt fericiți acolo. 

— Da, cu siguranţă. E un loc unde mă întorc întotdeauna cu bucurie. 

— Atunci, au mare noroc. Încă un pahar, señorita? 

— Nu, vă rog. Vă mulțumesc, dar acum chiar merg să mă culc. Vă urez buenas 
noches, señor, şi vă mulțumesc că m-aţi ajutat. 

Miguel o conduse până la ușă, unde îi strânse mâna cu un gest ceremonios. 

— Șuţi drumul? p întrebă. 

Juliet îl asigură că da şi porni pe coridor. Acesta se termina în holul de lângă antreu, 
şi când ieși îl întâlni pe Ramón, care aproape părea s-o aştepte. Poate auzise uşa camerei 
lui Miguel deschizându-se şi saluturile lor de rămas-bun. O privi surprins, după care 
expresia 1 se schimbă încet. Buzele i se arcuiră într-un zâmbet larg, iar în ochi îi apăru o 
lcărire complice. 

— Fi, ei, spuse el în engleză. Señorita! Vizitaţi camerele lui Don Miguel la ora 
aceasta din noapte... sau din zorii zilei, aş putea să spun? 


Dintr-o dată, Juliet se enervă. 

— Dacă vă interesează, señor, am rămas încuiată pe terasă, iar Don Miguel mi-a 
permis să trec prin camera lui. 

— Fireşte, fireşte, răspunse împăciuitor Ramón, fără să creadă o vorbuliță. 

— Buenas noches, señor, salută rece Juliet şi porni pe scară, convinsă că Ramón 
Diaz-Fraga nu-i plăcea câtuşi de puţin. Dacă ar fi întors capul spre el, ar fi avut de ce să se 
mire, căci expresia șmecheră i se ştersese de pe faţă, înlocuită de o răceală şi mai mare 
decât a ei. 


A doua zi dimineaţă, Juliet luă micul dejun cu Maria-Teresa, în seră. Miguel veni 
politicos să-i ureze drum bun și rămase la o cafea. Acei doi fraţi, îşi spuse Juliet, fuseseră 
nevoiți să-și amenajeze nişte spaţii private în propria lor casă. Maria-Teresa se putea 
retrage în fosta ei cameră de elevă, iar Miguel în apartamentul lui de la capătul casei. 

Maria-Teresa o conduse pe Juliet până la maşină. 

— Sperasem ca vizita să fie mai lungă, spuse ea, pe un ton cam abătut. 

— Primesc un salariu ca să am grijă de Tessa şi James, îi aminti Juliet. Dar să mai 
treci şi tu pe la noi, Maria-Teresa. Ia masa cu mine, mâine. 

— Eşti sigură că nu deranjez? 

— Ce prostie! exclamă Juliet, sărutând-o pe obraz. Toţi ne bucurăm să te vedem. 
Deci, pe mâine. 


Tessa și James o întâmpinară încântați. 

— Am cumpărat biletele de avion, îi spuseră ei. Peste opt zile, pornim la drum. 

— Sper că veţi avea grijă, amândoi. 

— Nici n-am putea altfel. James are acum un gips mai ușor, dar îi e imposibil să 
umble singur. lar scumpii mei socri au adunat o baterie atât de impresionantă de specialiști 
de tot felul, încât nici nu îndrăznim să ne mișcăm fără permisiunea lor. 

— Eu tot mai consider că ar trebui să vin cu vol. 

— N-are nici un rost, Juliet. Iar Harry te aşteptă cu nerăbdare să te duci la el şi ai lui. 
Era foarte preocupat, fiindcă a spus că plecaseşi cu celălalt prieten al tău. Se temea că 
pierde teren. 

Juliet izbucni în râs. 

— Nimic n-ar putea fi mai departe de adevăr. Mă duc acolo de dragul Mariei-Teresa, 
iar Don Miguel a dat de înţeles foarte clar că îmi tolerează prezenţa numai de hatârul ei. Îl 
nemulțumeşte amarnic invazia străină. Mi-a spus în extrem de multe cuvinte, reci şi ostile, 
că vizitele mele la hacienda sunt permise numai spre binele surorii lui. 

— Pare un tip îngrozitor! declară Tessa. 

— Poate că severitatea şi trufia lui nu sunt decât nişte paravane. S-ar putea să fie un 
om singur şi neînțeles. 

— A, replică Tessa, asta sună chiar foarte periculos. Nu ești de aceeaşi părere, 
James? 

— Foarte periculos. Ai grijă, Juliet. 

Juliet clătină din cap, neputincioasă. 

— Amândoi aţi nimerit exact pe-alături. Gândiţi-vă la fiica moșierului care are ca 


tovarăşă de joacă o fiică de plugar, şi veţi înţelege atitudinea lui faţă de Maria-Teresa şi de 
mine. Îşi serveşte propriul scop, iar pe urmă a terminat. 

— Tu îl faci să pară mai îngrozitor ca oricând, afirmă Tessa. 

— De fapt, adăugă James, e un snob. 

— Nu-i adevărat. 

Dintr-o dată, Juliet își dădu seama că-i era imposibil să le explice prietenilor ei 
despre Miguel. Oare sieşi şi-ar fi putut explica vreodată personalitatea lui? Abandonă 
subiectul, știind că nu-l înțelegeau pe Miguel, şi spuse: 

— Maria-Teresa ia mâine masa cu mine. S-o aduc aici după-amiază? 


A doua zi, Juliet o invită pe Maria-Teresa la un mic restaurant pe care singură îl 
descoperise. 

— Au niște fructe-de-mare delicioase, spuse ea, iar atmosfera e mai tinerească şi mai 
neformalistă decât aici, la hotel. 

Dar, când ajunseră în local, nimic n-ar fi putut fi mai formalist decât primirea care li 
se făcu. Juliet îşi dădu seama că acest fapt i se datora Mariei-Teresa, care purta o rochie 
albă de o simplitate atât de frumoasă şi atât de priceput croită, încât părea să fi crescut pur 
şi simplu direct pe trupul ei. La fel ca toate femeile spaniole de familie bună, avea părul 
aranjat impecabil, iar ciorapii şi pantofii cu tocuri cui erau de o eleganță desăvârşită. 
Bijuteriile, simple, erau din aur masiv, şi avea o ţinută demnă și mândră. 

Personalul îşi dădu seama imediat că era o aristocrată spaniolă şi începu să se 
comporte adecvat, dar întrucât Maria-Teresa era deprinsă cu asemenea lucruri, nu se simţi 
deloc stânjenită. 

Mai târziu, se duseră la spital, unde îl întâlniră şi pe Harry, care se comportă de 
parcă Juliet ar fi lipsit câteva luni, nu două zile. Cu toții vedeau că abia aştepta vizita ei la 
el şi ai lui. 

Tessa şi James erau atât de bine dispuși, încât îi molipseau și pe ceilalți. Fusese 
adusă o carafă mare cu cafea şi toți râdeau, ciocnind cu ceştile. Până când, deodată, uşa se 
deschise şi în prag apăru Sora Catalina, cu veşmântul ei lung şi alb. 

Râsetele amuţiră. Harry şi Maria-Teresa se ridicară în picioare şi, după un moment, 
se ridică şi Juliet. Sora Catalina îi privi pe toţi câteva clipe, apoi se apropie de Tessa şi îi 
luă pulsul. 

— Fără prea multe emoţii, copila mea, spuse ea cu blândețe, într-o engleză cu accent 
spaniol; celorlalți le zâmbi. Şi, por favor, fără prea mult zgomot. 

— Vă cerem iertare, Soră Catalina, răspunse Harry. 

Călugărița îi zâmbi, înclinând din cap, apoi se întoarse spre Maria-Teresa, care 
stătea nemişcată, privind-o cu ochi enormi. 

— Maria-Teresa, spuse Sora Catalina, adăugând câteva cuvinte în spaniolă înainte de 
a se întoarce spre ușă. Maria-Teresa o urmă supusă. Adios, copiii mei, mai spuse 
călugărița. 

ŞI ieşiră amândouă. 

Cei rămași în cameră se priviră întrebători. 

— A chemat-o să-i ţină o predică? întrebă Tessa, îngrijorată. 

— Nouă ar trebui să ne-o ţină, spuse Harry. Noi am făcut cel mai mult zgomot. 


Când Maria-Teresa reveni în cameră, arăta complet schimbată. Lui Juliet i se păru 
că era gata să izbucnească în lacrimi, deşi nu se lăsa pradă lor. Era extrem de supusă, iar 
acum nimic nu-i mai aducea zâmbetul pe buze. Nu peste mult, spuse că trebuia să plece, 
întrebând dacă Don Harry o putea duce el pe Juliet la hotel. 

— Te conduc până la mașină, spuse Juliet, dornică să ştie ce anume o tulburase. 

Străbătură fără o vorbă coridorul tăcut. Ajungând la mașină, Juliet întrebă: 

— Când te mai văd, Maria-Teresa? 

— Sper că foarte curând, Juliet. Dar te rog să mă ierți dacă nu voi putea lua legătura 
cu tine câteva zile. 

— Sper că nu s-a întâmplat nimic rău. 

Maria-Teresa clătină din cap, cu un uşor zâmbet. 

— Numai cu mine, spuse ea. Am făcut o mare greşeală. Am fost leneşă și uitucă şi 
mi-am neglijat îndatoririle. 

— Iar Sora Catalina ţi-a adus aminte de ele? 

Maria-Teresa nu simţi unda de ironie, luând în serios întrebarea. 

— Da, într-adevăr. Trebuie să mă duc la spovedanie, dar asta aş face-o oricum, și 
trebuie să discut cu Părintele Sebastien și să-i cer sfatul. 

Juliet o privi cu regret cum pleca, frumoasă şi elegantă, cu mașina ei scumpă. 

"Îl aduc înapoi în turmă pe mielul rătăcitor”, îşi spuse ea. Era absolut firesc — dar 
oare şi pentru Maria-Teresa era la fel de firesc? "Nu eu am căderea să-i judec viaţa”, 
medită în continuare Juliet. "Nu trebuie s-o influenţez. Ceea ce e just pentru mine poate să 
nu fie just şi pentru ea." Dar, amintindu-și de imaginea Mariei-Teresa și a lui Francisco 
călărind împreună, nu putu să nu se simtă întristată pentru soarta fetei. 


Capitolul 5 


În timp ce se muta de la hotelul luxos în vila familiei Boyd, Juliet avea senzaţia că 
se afla acolo de-o viață întreagă. Parcă trecuseră veacuri din ziua când sosise de la 
aeroport, cu Maria-Teresa și Miguel. 

Tessa şi James plecaseră spre Anglia. Juliet îi condusese cu ambulanţa la aeroport, 
iar acum nu mai avea altceva de făcut decât să înveţe limba şi să savureze vizita la familia 
Boyd. 

— Ador casa asta, mărturisi ea. Ce noroc pe voi, că o aveți. 

— Amândoi am muncit din greu toată viaţa, spuse hotărâtă doamna Boyd, iar dacă la 
sfârşit n-am putea avea parte de puţin confort, ar fi mare păcat. 

— N-am vrut să spun asta. Voiam să spun că aţi avut nicir să găsiți o casă atât de 
frumoasă, şi că domnul Boyd lucrează în construcții, aşa că s-a putut ocupa de ea. 

— E-n regulă, fetițo, Poţi veni să stai la noi cât de des vrei. Aici vei fi întotdeauna 
binevenită, și nu numai din partea mea, atâta lucru e clar. 

Această aluzie la Harry o puse pe gânduri. Nimeni nu şi-ar fi putut dori un prieten 
mai bun ca el. Şi, în acel moment, Juliet își dădu seama cât de agreabil, bun și serios era 
Harry întotdeauna. Vesel din fire, deşi probabil putea fi şi ferm, și franc în stilul tipic din 
Yorkshire, când era cazul. Doamna Boyd o informase deja că nu avea nici o iubită în 


Yorkshire. "O dată sau de două ori, am crezut că se înfiripa ceva", spusese ea, "dar până la 
urmă n-a fost cazul, şi ne-a părut bine. Cred că acolo consideram că nici una nu era destul 
de bună pentru Harry al nostru", încheie ea, cu un zâmbet auto-ironic, dar Juliet bănuia că 
în cuvintele femeii exista și un grăunte de adevăr. În schimb, amâdoi părinţii păreau s-o 
admire pe Juliet. 

Într-o seară, se duseră toți patru la un restaurant renumit. Se afla sus pe dealuri, 
drumul fiind o adevărată expediție. 

— Se spune că mâncarea de-aici merită tot efortul, comentă domnul Boyd. 

— Şi că e o atmosferă fantastică, adăugă soția lui. 

Toate mesele de la ferestre erau ocupate de clienți spanioli, cu excepția uneia 
singure, rezervată. lar când sosi şi grupul de la acea masă, Juliet avu o surpriză. Căci din el 
făceau parte Miguel şi Maria-Teresa, iar celelalte patru persoane erau destul de importante 
pentru a face să se agite tot personalul. Dintr-o dată, Juliet își dori să nu se fi aflat acolo. 
Stătea cu faţa spre acea masă, între domnul Boyd şi Harry; toți trei vedeau perfect şi 
puteau fi văzuţi. Iar Juliet îşi amintea că, după vizita la hacienda, omisese să le spună lui 
Harry şi părinților lui cine era spaniolul atât de preocupat să cumpere Casa Margarita, care 
o pierduse în favoarea lor. 

Acum se întreba de ce nu menţționase nimic. Pare pentru că, spunându-le, ar fi 
trebuit să le vorbească şi despre ura lui la adresa invaziei de englezi? Despre nemulțumirea 
că o parte atât de mare a ţării intra pe mâini străine? 

Juliet încercă să nu se uite spre acea masă, dar nu-și putu stăpâni câte o privire 
ocazională. Şi observă că Maria-Teresa era palidă, deprimată şi lipsită de viață. Frumoasă 
ca întotdeauna, dar fără scânteia care se învăpăia înlăuntrul ei. Va să zică, fusese readusă 
la ordine! Biata Maria-Teresa! 

Văzu că fata îi vorbea fratelui ei cu destulă sinceritate, dar imediat trebui să le 
acorde atenție și comesenilor care o invitaseră la acel restaurant splendid şi tocmai 
terminau de făcut comanda. Când privi din nou spre acea masă care părea să-i atragă 
atenția împotriva voinţei ei, văzu cu uimire că Miguel se uita la ei cu o privire ca norii de 
furtună. Întoarse capul imediat. Oare ce îl înfuria aşa? Poate că Maria-Teresa ştia că 
familia Boyd cumpărase Casa Margarita. Poate Miguel îi considera doar unii dintre intrușii 
pe care-i antipatiza atât de mult, dând buzna într-un local considerat exclusiv pentru 
spanioli. 

Nu era de mirare că Maria-Teresa nu-i putea ţine piept nici acestui frate teribil, nici 
celorlalți membri ai familiei. Cel mai ușor era să cedeze, cum făcuse, fără nici o îndoială, 
încă din cea mai fragedă copilărie. 

Mai devreme sau mai târziu, Harry o observă pe Maria-Teresa — și, în acel moment, 
nepregătită şi întreruptă mereu de ospătarii care aduceau mâncărurile şi vinul, Juliet fu 
nevoită să le explice cine erau acei oameni şi de ce îl nemulțumea atâta pe Miguel prezența 
familiei Boyd. 

— Fi, răspunse domnul Boyd, asta n-are nimic de-a face cu mine. E o chestiune de 
familie şi cred că omul avea motive să păstreze casa în familie. În ceea ce mă privește pe 
mine, am cumpărat o casă scoasă la vânzare și nimic mai mult. 

— Pare un individ extrem de ostil, observă doamna Boyd, dar sora lui e o frumusețe. 
Deși, cred, cam palidă şi delicată. 


— De obicei nu e așa, răspunse Harry, care o cunoscuse la spital, într-o perioadă mai 
veselă din viaţa ei. Poate o fi bolnavă. 

Schimbară subiectul și, când se pregăteau să plece, Harry luă şalul moale de mohair 
verde ca smaraldul pe care Juliet îl purta ca pe o capă peste rochia albă și i-l puse atent pe 
umeri. Braţul lui continuă să-i cuprindă protector umerii şi în timp ce ieşeau din restaurant, 
iar Miguel Navajas, scuzându-se faţă de comesenii lui, se ridică şi îi urmă. 

— lertaţi-mă, spuse el, ajungându-i din urmă în hol. Putem sta puţin de vorbă, 
señorita? 

— Buenas tardes, señor. Desigur... Nu cred că l-ați cunoscut pe domnul Harry Boyd, 
nu-i aşa? Harry, dumnealui este fratele Mariei-Teresa, Señor Don Miguel Navajas. 

Harry întinse imediat mâna, pe care Miguel, care se uita numai la Juliet, n-o văzu — 
probabil. 

— Putem stabili o întâlnire ca să discutăm, señorita? întrebă el. Mâine, eventual? 

— Nu mi-aţi putea spune acum despre ce e vorba? 

— Mai bine nu. Mă aşteaptă invitații. Dacă mâine vă convine... 

— Da. Dimineaţă sau după-amiază, señor? 

— Dimineaţă am o şedinţă de consiliu, apoi o întâlnire la masă. După-amiază? La ora 
patru? 

Juliet îi dădu adresa familiei Boyd, dar Miguel stabili să se întâlnească în holul unui 
mare hotel de pe coastă. După ce plecă, făcând o ușoară plecăciune politicoasă, Harry 
spuse: 

— Nu se prea străduieşte să fie cordial, ce zici? 

— Într-adevăr. 

— Şi despre ce vrea să staţi de vorbă? 

— Sinceră să fiu, n-am idee. 

— Mă rog, nu pare ceva deosebit de plăcut. Dacă te supără câtuşi de puţin, Juliet, 
anunță-mă şi am eu grijă de el. 

— Îţi mulțumesc, Harry, dar sunt sigură că nu e nimic supărător. 


A doua zi, Harry o duse cu maşina la întâlnire. 

— Dar să nu mă aștepți, îi ceru Juliet. Habar n-am cât o să dureze și sunt sigură că 
Don Miguel mă va conduce înapoi la vilă. 

Miguel ajunsese înaintea ei și o aştepta cu o cafetieră de argint, plină. Se ridică 
politicos, apoi îi oferi o cafea. 

— Cât timp veţi locui la vilă, señorita? 

— Doamna Boyd e atât de amabilă, încât insistă să mai rămân, dar nu vreau să 
abuzez de bunăvoința lor. Sinceră să fiu, nu ştiu, señor. 

— Nu putem discuta în locul acesta unde forfotesc turiștii. Mergem în altă parte, 
señorita? 

Alese un loc foarte frumos, pe unul dintre drumurile care urcau spre coline. Opri pe 
margine, lângă o regiune cu dâmburi unduitoare ce se întindeau mână la Mediterana. 

— Ştiu că nu se cade să vă deranjez cu problemele mele, începu el. 

— Nu e nici un deranj, răspunse Juliet, politicoasă. 

— Spre binele Mariei- Teresa o fac. 


— La fel cum faceţi atâtea alte lucruri, señor. Faptul că mă toleraţi, pe de o parte. 

— Dacă uneori am părut grosolan, spuse el cam ţeapăn, sper că mă veţi ierta. 

Juliet îl privi fără să răspundă. Un profil sever, cu trăsături neînduplecate, care nu 
accepta nici un compromis. 

— Sefior, spuse ea. 

— Da? 

— Vă rog, uitați-vă la mine. 

Miguel întoarse capul, cu mâinile rezemate pe volan. Ochii ei îi cercetară chipul şi, 
după câteva momente, Juliet spuse: 

— Don Miguel... 

Renunţase la apelativul señor, preferând un ton prietenos şi sincer, căruia i-ar fi fost 
greu să-i reziste. 

— Don Miguel, de ce nu vă puteți purta mai firesc cu mine? De ce sunteţi 
întotdeauna atât de rigid? Aveţi să-mi spuneţi ceva despre Maria-Teresa. Sunteţi neliniștit 
din pricina ei, cum aş fi şi eu, în locul dumneavoastră, văzând-o atât de palidă și abătută. 
Atunci, de ce nu treceţi direct la subiect, oricare ar fi acesta? Vă asigur că vă puteţi baza pe 
mine: voi face tot ce-mi stă în putere ca s-o ajut pe Maria-Teresa. 

Miguel continua s-o privească, digerându-i spusele, şi deşi chipul îi stătuse prea 
mult timp încordat în acea expresie aspră pentru a se schimba într-o clipă, avu loc totuşi un 
fel de transformare, mai ales în jurul acelor ochi tenebroși, adânci şi de nepătruns. 

— Doamne, spusee, ce uşurare ar fi să vorbesc cu cineva. 

— Atunci, vorbiţi-mi mie, Don Miguel. 

La asta, Miguel întoarse capul, spre priveliștea unduitoare. 

— Voi părea un trădător al propriei mele familii. 

— Nu are importanţă, voi înțelege. 

— Poate, consimţi el. Poate veţi înţelege. 

Tăcu un moment, apoi reluă: 

— Señorita, mă tem că pierd lupta pentru Maria-Teresa. 

Juliet aşteptă, nedorind să-i abată şirul gândurilor. 

— Trebuie să mă întorc cu mult în trecut, continuă Miguel. Vă voi pune răbdarea la 
încercare, poate, dar dacă vreţi să înţelegeţi... În fine. După cum ştiţi, la moartea mamei 
mele, tatăl meu a considerat că era esențial să aducă o femeie pentru a gospodări La Casa 
de las Aguilas. La hacienda avea deja familia Escobedo. Tatăl lui Francisco se îngrijea de 
fermă. Așa că a invitat-o pe Señora Diaz-Fraga, care a venit și a preluat conducerea. 
Efectiv, a devenit stăpâna casei. A tuturor. Tatăl meu era bolnav și nu-l deranja. Pe mine, 
însă, da, mă nemulțumea enorm; aveam șaptesprezece ani şi nimeni nu-mi lua în seamă 
părerile. Când a murit și tata, Señor Diaz-Fraga a încercat să-i preia autoritatea, dar eu n- 
am permis asta. Cu preţul unor resentimente cumplite, am reuşit să-mi impun punctul de 
vedere. 

Dar cu Maria-Teresa era altceva. Ea a fost dată în grija Verişoarei Andrea încă de 
MICĂ, şi aşa a rămas. Ramón, care avea opt ani, a plecat curând la școală, întrucât Las 
Aguilas se afla atât de departe de orice localitate. Venea acasă în vacanțe, dar între noi e o 
diferenţă de nouă ani şi n-am fost niciodată prieteni; iar între el şi Maria-Teresa sunt opt 
ani diferență, aşa că nici ei nu s-au împrietenit. Şi deşi m-am putut juca uneori cu ea, 


aveam responsabilităţi tot mai mari și nu mi-am dat seama ce se întâmpla. 

Și anume, că Verişoara Andrea o influența permanent în direcția bisericii. De la bun 
început, Maria-Teresa a fost îndoctrinată atât de mult timp, încât acum nici nu se mai poate 
gândi la vreo altă vocaţie sau carieră. 

Făcu o pauză, apoi continuă: 

— Nu vreau ca sora mea să se ducă la mânăstire. Faptul că doreşte să intre într-un 
ordin călugăresc m-a ajutat să câștig puţin timp. Am insistat ca mai întâi să urmeze 
cursurile de surori medicale. Consider că a fost forțată — mai rău, constrânsă, aşa spuneţi 
dumneavoastră, nu? — și nu i s-a dat şansa să ducă o altă viață. Verişoara Andrea nu-i 
permite să aibă prieteni. Numai eu îi mai pot uşura singurătatea. Toate guvernantele pe 
care 1 le angaja erau prea bătrâne, adeseori ineficiente, dar respectau cu sfinţenie ordinele 
Verişoarei Andrea. Așa că sora mea a crescut într-o lume delimitată de aceşti bătrâni, de 
Sora Catalina şi de Părintele Sebastien, şi de alții ca ei. Şi de propria ei conștiință. 

Când mi-am dat seama ce se întâmpla, am încercat să mă debarasez de ei, de 
Andrea, Alfonso, Marisa. Le-am găsit o casă care părea ideală: destul de nouă, luminoasă, 
cu un caracter interesant, suficient de mare ca să poată avea trei sau patru servitori. Ei, 
însă, s-au declarat jigniți de moarte. Cum să-i dau afară din casa pe care o considerau a 
lor?! Au refuzat să plece. Nimic nu le convenea la casa cea nouă. Şi atunci, cred, au 
început să mă urască. 

La asta, Juliet protestă instinctiv: 

— O, doar nu puteţi spune că vă urăsc, señor! 

Miguel o privi cu ochii săi întunecoși. 

— Nu cred că "ură" e un cuvânt prea tare. Uneori, continuă el posomorât, mi se pare 
că şi eu simt acelaşi lucru la adresa lor. Nu numai că au distrus copilăria şi adolescența 
Mariei- Teresa, dar şi viaţa mea au pângărit-o. Aveam planuri pentru La Casa de las 
Aguilas, pe care nu le pot pune în aplicare atâta timp cât trăiesc ei acolo. Planuri care s-o 
transforme. Îmi iubesc casa din munţi — dar ei o întinează. Iubesc şi munţii. Munţii au fost 
şi rămân consolarea mea... Uneori, am ieşit din casă cuprins de furie și frustrare și m-am 
plimbat ceasuri întregi prin munți, până m-am liniștit. 

Rămase câteva minute pierdut în gânduri; apoi, dintr-o dată, se îndreptă de umeri. 

— V-am chemat ca să vă vorbesc despre Maria-Teresa şi când colo vă vorbesc 
despre mine însumi. 

— Asta mă ajută să înţeleg. Nu mi-am dat seama că situația din Casa Vulturilor e atât 
de gravă. 

— La suprafaţă, nu pare. Toată lumea respectă buna cuviință. Reușim să fim 
politicoşi unii cu alții. Pe dedesubt, nu e deloc bine. Nu le sunt recunoscător verilor mei că 
mi-au condus atât de mult timp casa — aș fi preferat pe altcineva. Nici ei nu-mi sunt 
recunoscători pentru că i-am întreţinut pe toţi în lux — consideră că şi-au sacrificat pentru 
mine ani în şir din viaţa lor. Dar de când am vrut să se mute în altă parte şi şi-au dat seama 
că nu-i doresc, situația s-a înrăutățit şi nu mă iartă... De aceea, señorita, am fost atât de 
furios recent, când am pierdut Casa Margarita. 

Dintr-o dată, Juliet îşi dădu seama ce simţea. Cu siguranţă, nici chiar ingrații lui veri 
n-ar fi refuzat o Casa Margarita renovată şi remobilată; era o bijuterie. 

— Cred că ar fi acceptat Casa Margarita. E frumoasă, istorică şi are toată distincția 


care consideră ei că li se cuvine. Nici acum nu suport gândul că urmează să devină 
reşedinţa de vacanţă a unor străini — şi nici ideea că mă va lăsa cu familia Diaz-Fraga pe 
cap! 

— Trebuie să intervin, Don Miguel, pentru prietenii mei, familia Boyd. Casa 
Margarita nu e o reședință de vacanţă. E un cămin permanent. Doamna Boyd trebuie să 
trăiască într-un loc cu climă caldă, din motive de sănătate. Şi n-au făcut altceva decât să 
cumpere o casă de vânzare; nu-i puteţi acuza de nimic. Dar, lăsând asta la o parte, vă 
înțeleg perfect dezamăgirea, acum când îi cunosc motivele. N-aţi putea găsi ceva 
asemănător în altă parte? 

— O asemenea casă nu e uşor de găsit, deși cred că ar trebui să mă străduiesc, având 
în vedere influenţa lor asupra Mariei-Teresa în ultimele două săptămâni. Și astfel, ne-am 
întors la Maria-Teresa. 

Tăcu câteva momente. 

— Señorita... reluă el, dar Juliet îl întrerupse: 

— Cred, Don Miguel, că de-acum mă puteți numi Juliet, nu? 

— Gracias. Señorita Juliet... 

— Nu. Numai Juliet. Fără alte zorzoane. 

La asta, Miguel zâmbi, deşi nu cu reală bucurie. 

— Nimeni n-ar putea spune numai Juliet. Nimeni nu se poate adresa fără podoabe. 
Natura v-a împodobit, señorita... Juliet... cu prisosință. Şi te-a pictat cu culorile unei palete 
splendide. 

— Mulţumesc, Don Miguel; dar era vorba de Maria-Teresa. 

— A, da. 

Îşi mută privirea spre peisajul din fața lor. 

— Cum îți spuneam, ai un efect uluitor asupra ei. Poate că acum îi înţelegi puțin 
trecutul, dar cred că ți-ar fi imposibil să-ți imaginezi ce copilărie represivă a avut. A fost 
dominată complet de Andrea, împreună cu preotul şi surorile. Tu ai făcut o adevărată 
minune, te-a admirat din primul moment. A început să vorbească şi să zâmbească, să râdă 
chiar. Nici nu-ţi poți imagina ce act de curaj din partea ei a fost să te aducă la Casa 
Vulturilor. Dar acum, înţelegi, au strâns rândurile, concentrându-și atenţia asupra ei. Nu 
numai că părintele vine în fiecare zi să ţină slujba, dar rămâne să discute cu ea şi s-o 
sfătuiască. Pentru prima oară, în tine, găsise o persoană care-i putea fi cu adevărat prietenă 
— iar ei încearcă s-o oprească. Pentru ei, reprezinți Lumea: influența nefastă care o va 
îndepărta de viața spirituală. 

— Ce prostie! exclamă Juliet. 

Miguel zâmbi din nou. 

— Da, verdaderamente! Acum, vreau ca un lucru să fie foarte clar. Dacă Maria- 
Teresa are cu adevărat vocaţia religioasă, n-aş împiedica-o niciodată să şi-o realizeze. Dar 
de asta n-am fost nicicând convins. Deci, Juliet — simplu şi neînzorzonat — am de gând să-i 
ofer o şansă reală de a se hotărî singură. Vreau să vadă lumea și să ştie la ce anume 
renunţă. Și vreau ca tu s-o ajuţi în acest sens, pentru că te admiră, eşti tânără și plină de 
voie bună, fără idei prosteşti. Deci, vreau să fii atât de bună încât să înfrunți rigiditatea și 
dezaprobarea familiei Diaz-Fraga, şi să vii pentru un timp la Casa Vulturilor. În fond, şi 
acolo poţi învăţa spaniola — îți vom vorbi în limba noastră. Și vom organiza un program 


care să-i dea Mariei-Teresa posibilitatea de a cunoaşte argumentele ambelor părți. 

În mintea lui Juliet se pornise o adevărată vâltoare de idei şi puncte de vedere. Îi 
întinse o mână lui Miguel, spunând: 

— Of, Doamne... Trebuie să mă gândesc... 

— Desigur, desigur, răspunse el, luându-i mâna într-a lui. Nu vreau să te zoresc, nici 
să te conving, dacă nu găseşti o soluţie. 

Continua să-i ţină mâna. În maşină se lăsase tăcerea, iar după un moment Miguel 
ridică mâna lui Juliet şi-şi rezemă obrazul de palma ei. Avea o piele fină, oase mici, uşor 
de sfărâmat. Juliet îi simţi obrazul slab şi tare, cu pielea destul de aspră, pentru că barba îi 
creştea repede şi adesea trebuia să se radă de două ori pe zi. Obrazul lui fusese rece la 
început, dar după ce-şi tinu palma lipită de el mai mult timp, nu mai putu şti ce anume era 
cald şi ce era rece: se contopiseră. 

"Cum aş putea judeca limpede în situația asta?" se întrebă Juliet, dar totuşi nu-şi 
retrase mâna. Aproape inconștient, Miguel îi indicase ce părere avea despre ea. Spusese: 
"eşti tânără şi plină de voie bună, fără idei prosteşti”. Îi plăcea să audă aşa ceva despre sine 
însăşi, chiar dacă nu se referea decât la prietenia cu Maria-Teresa. 

După un timp, Miguel spuse: 

— Îţi cer prea mult, señorita... 

Juliet îi simţi oasele obrazului mișcându-se, în timp ce vorbea. 

— Ai alte relaţii, alte îndatoriri. 

— Da, răspunse ea, dar sunt convinsă, Don Miguel, că se poate aranja ceva. 
Eventual, să vin la Casa Vulturilor, şi abia apoi să-mi închei vizita la familia Boyd. Asta, 
dacă vrei să vin cât mai curând. 

— Ai văzut-o pe Maria-Teresa aseară în restaurant. 

— Da, era foarte schimbată. 

— Exact. Pentru noi, señorita, cu cât mai curând, cu atât va fi mai bine. Dar trebuie 
să vezi şi ce posibilități ai. 

În sfârșit, îi eliberă mâna, aproape ca și cum ar fi uitat că încă mai continua s-o ţină. 

— A părut foarte fericită la hacienda, Don Miguel; şi îi plăcea să călărească acolo. 
Aţi fi de acord ca şi hacienda să facă parte din programul dumneavoastră? 

Miguel tăcu câteva clipe. 

— Despre asta vom discuta mai târziu, spuse el. Când vii să stai la noi. 

— Voi încerca să vin la sfârşitul săptămânii. 

— Îţi sunt foarte recunoscător, răspunse Miguel, din nou pe un ton formal, pornind 
motorul mașinii. Acum te duc acasă la prietenii dumitale. Te rog să le transmiţi regretele 
mele că îți întrerup vizita la ei. 

"Of, Doamne", îşi spuse Juliet, "iar ne întoarcem de unde-am plecat? Formalişti şi 
țepeni?" Nu-i scăpase că, de două ori, o numise din nou señorita, nu Juliet. 

În faţa vilei, Miguel se aplecă peste mâna ei. 

— Hasta la vista, señorita. 

— Hasta la vista, Don Miguel. Și salutări din toată inima pentru Maria-Teresa. 


Juliet le explică prietenilor ei situația, cât putu de sumar, deși îi era greu să 
vorbească pe scurt, când avea de descris nişte emoții şi idei atât de complicate. Mai târziu, 


după cină, ieşi cu Harry la o plimbare. Porniră încet pe şoseaua care şerpuia printre vilele 
scumpe, cu grădini mari. 

— Sper că nu-ţi va fi prea neplăcut în acea Casă a Vulturilor, Juliet, spuse Harry. 

— Nu mă aştept la o atmosferă plăcută, Harry, dar sper să nu am prea mult de-a face 
cu familia Diaz-Fraga. 

— Nu te obligă nimeni, să ştii. 

— Ştiu, dar mă simt eu obligată, de dragul Maniei- Teresa. 

— Nu de-al fratelui ei? 

— Doamne sfinte, ce vorbeşti?! Sunt sigură că e capabil să-şi poarte singur de grijă. 

— Îmi închipui că are un caracter puternic, dar nu pare prea agreabil. Să nu-i accepţi 
ideile absurde, Juliet. 

— Harry, te asigur că nu există om mai distant şi mai formalist ca el. 

— Mă rog, din partea mea poate să rămână așa. Și pe urmă te întorci la noi? 

— Dacă familia ta mă doreşte, nimic nu mi-ar plăcea mai mult. 

— Eu te doresc, Juliet, şi nu numai pentru o vizită. Nu intenţionasem să-ţi vorbesc 
atât de curând, dar m-am aşteptat să rămâi la noi mai mult timp, iar acum pleci. Deci, nu 
mai aştept şi-ţi spun că ţin foarte mult la tine. Ba nu, ce dracu', te iubesc. Sunt sigur de 
ceea ce simt, dar nu vreau să te forțez, ca să-mi dai un răspuns negativ grăbit. Sau chiar 
unul pozitiv, dar la fel de pripit. Îţi cer, însă, să reţii că vreau să ne căsătorim. Şi să mai 
treci neapărat pe la noi. Adu-o și pe Maria-Teresa, o s-o înveselească. 

— Nu mă îndoiesc. Şi pe mine mă înveseliți. Dar, Harry iubitule, îţi mulţumesc 
pentru tot ce mi-ai spus. Cu siguranță, voi ţine minte, nici n-aş putea să uit. M-ai prevenit 
să nu mă grăbesc cu răspunsul, deși mă tentează să ţi-l dau chiar acum. 

Harry o cuprinse în braţe şi o sărută, iar Juliet se lăsă cu plăcere în voia lui. 
Rămaseră încleştaţi, sărutându-se iar şi iar. Când în sfârşit porniră mai departe, Harry 
spuse: 

— De mult îmi doream asta. Practic, de când te cunosc. Şi tu ţii la mine, nu-i aşa, 
păpușă? 

— O, Harry, sigur că da. Dacă nu pot spune un "Da" definitiv, atunci îți pot da un 
răspuns probabil? 

— Cu siguranţă. Va rămâne între noi, ca un secret drag. 


A doua zi dimineaţă, Harry o duse la un bijutier și-i cumpără un mandantiv de aur 
masiv, cu lanţ. Medalionul oval, având montat un opal, era cel mai frumos cadou pe care-l 
primise Juliet vreodată. 

— E un cadou dinaintea logodnei, îi spuse Harry. Nu te obligă la nimic, dar poate te 
va ajuta să nu mă uiţi. 

— Nici o grijă, Harry. Nu cred că te-aș uita, chiar și fără medalion; dar îmi place 
nespus şi-ţi mulțumesc din tot sufletul. 

— Vine minte să mă suni în momentul când nu mai suporţi atmosfera de la Casa 
Vulturilor. 

— Dar de ce n-aş suporta-o? Am mai fost acolo. Nu e decât o casă în care oamenii nu 
se prea înţeleg, nu un castel de căpcăuni. 

— Eu n-aş fi aşa de sigur. 


Râseră împreună de gluma lui Harry. 

Vineri dimineaţă, Juliet plecă de la vilă. 

— Într-un fel, îmi pare rău că mă duc, îi spuse ea doamnei Boyd. Mi-ar fi plăcut să vă 
ajut cu aranjamentele în Casa Margarita. 

— Nu-ţi face griji, vor mai fi destule de făcut când ai să te întorci; dar să nu stai prea 
mult, Juliet. 

Aşa că Juliet își luă rămas bun şi plecă din nou pe drumul frumos, dar destul de 
neliniștitor, din Valea Vulturilor. La o cotitură, din spatele ei apăru o maşină sport joasă şi 
puternică, depăşind-o ca săgeata prin spațiul îngust dintre maşina ei şi versantul de stâncă, 
şi dispăru într-un nor de praf. Juliet rămase cam iritată de acel stil iresponsabil de a 
conduce. Ramón? se întrebă ea. Îl bănuia genul de om care să folosească asemenea maşini. 

Dar nu era Ramón, ci un prieten de-al lui. Când coti prin poarta zidului de piatră, 
Juliet văzu încă două sau trei mașini în fața ușii. Şoferul celei care tocmai susise îi dădea 
instrucțiuni servitorului, José, în legătură cu bagajele, şi-l saluta pe Ramón, care îi ieşise în 
întâmpinare. 

Priviră într-o doară spre mica maşină albă, dar nu așteptară să se oprească ci intrară 
în casă, vorbind şi râzând. 

José lăsă bagajele pe trepte şi se apropie să-i deschidă portiera. 

— Buenos dias, señorita. 

— Buenos Dias, José. Como esta usted? 

— Fac bine, gracias, señorita. Señorita Navajas vă aşteaptă. Dacă bineviți să mă 
urmaţi, vă aduc şi bagajele în câteva minute. 

O conduse în hol, unde Maria-Teresa venea deja s-o primească, zâmbind, cu pas 
măsurat. Juliet auzi în minte o voce ca a Surorii Catalina spunând: "Mergi frumos, copila 
mea, nu fugi." Sau" "Eşti prea agitată, copilă, fii calmă." 

— Juliet, ce mult mă bucur! Miguel a fost atât de drăguţ să se gândească la asta. Hai, 
să te conduc în camera ta. 

Camera se afla chiar lângă a Mariei- Teresa. 

— Am fost foarte emoţionată în ultimele zile, Juliet, pregătindu-ți-o. Sper să-ți placă. 

Juliet nu ştia în ce măsură fusese schimbat aspectul camerei, dar îi plăcu. Mobila, 
aşa cum se aşteptase, era într-un stil sever. Dar covoarele şi perdelele colorate destindeau 
atmosfera, vederea de-afară făcea toți banii, iar un tablou enorm, pe un perete, răspândea 
lumină în toată încăperea. 

— Miguel ţi l-a pus, o informă Maria-Teresa. În locul lui era un şir de icoane, dar s-a 
gândit că l-ai prefera pe ăsta. L-a adus din camerele lui. 

— Superb colorit, comentă Juliet. Probabil e un maestru modern, dar îmi place 
oricum. 

— Vom avea un weekend foarte vesel, Juliet. Ramón şi-a adus doi prieteni de la 
Madrid, pe neașteptate. 

— Face des asta? 

— Nu, foarte rar. Dar pe undeva pe-aici are loc o fiesta la care vor să asiste. 

Un weekend vesel? se întrebă Juliet. În casa aceea? Cu familia Diaz-Fraga? Cu 
siguranță, avea să fie interesant. 


Capitolul 6 


O fi fost un weekend vesel pentru Ramón și prietenii lui, dar prezenţa tinerilor conta 
prea puţin pentru Juliet și Maria-Teresa. În prima seară cei trei rămaseră la Casa 
Vulturilor, toată lumea întâlnindu-se în sala pentru aperitivele dinainte de cină, iar Juliet fu 
extrem de interesată să observe manierele și obiceiurile. Cei trei tineri manifestau faţă de 
vârstnici o politeţe şi o curtoazie ireproşabile, iar bătrânii răspundeau cu zâmbete 
indulgente. Era clar că, pentru ei, Ramón nu avea nici un cusur. 

Faţă de Miguel, toţi se purtau cu respect şi reţinere. În schimb, Maria-Teresa şi 
Juliet erau tratate doar cu politeţea strict necesară. Poate că o tânără pe care în curând o 
aştepta mânăstirea nu le inspira nici o atracție. Şi, întrucât prietenii lui Ramón abia știau 
câteva cuvinte în engleză, le era dificil să-i vorbească lui Juliet. 

Juliet, însă, fu surprinsă şi încântată să vadă cât de multă spaniolă înțelegea. Putea 
urmări o mare parte din conversațiile tinerilor. Cu vârstnicii însă îiera mai dificil, mai ales 
în privinţa lui Señor San Francisco, care cu rarele ocazii când i se adresa avea nevoie 
întotdeauna de un interpret. Era posibil ca acest lucru să-i facă pe tineri să creadă că Juliet 
înţelegea mai puțin decât în realitate, ducând la indiscreţia lor de mai târziu. 

În seara următoare, înainte de a pleca la ale lor, băură cu toţii câteva pahare în sera 
Mariei- Teresa. 

— S-ar putea face minuni cu casa asta, Ramón, spuse unul dintre tineri, pe nume 
Antonio. 

— Mare noroc ai cu ea, interveni și cel numit Juan-Rafael. 

— Din păcate, nu e a mea, spuse Ramón. Toate îi aparțin lui Miguel. 

— Bine, dar Miguel nu e căsătorit, aminti Antonio. 

— Jar Maria-Teresa pleacă la mânăstire, adăugă Juan-Rafael. 

— Dar cât va mai dura? Miguel se poate hotărî oricând să se însoare... 

— Încă n-a făcut-o, şi îmbătrâneşte. 

— Nu bag mâna-n foc pentru nimic, spuse Ramón. Știu că părinții mei sunt foarte 
neliniştiți din cauza asta. Trăiesc în stare de asediu, încercând să nu permită nici o vizită... 
Ceea ce e imposibil, fireşte. 

— Dar tu ai fi moștenitorul, sigur? întrebă curios Antonio. 

— Da, aşa cred. Altcineva nu mai e. Însă, dragi prieteni, eu n-am de gând să aştept pe 
margine să-mi pice para mălăiaţă, încă treizeci de ani de-acum încolo. 

Juliet avu impresia că remarca lui era complet lipsită de convingere. 

— Nu cumva vrei să spui, Ramón, că n-ai nimic de câştigat din toate astea? gesticulă 
Juan-Rafael cu brațul, arătând casa şi munții. 

Ramón râse: 

— Mă rog, există tot felul de mijloace. Mama mea conduce casa, nu încape nici o 
îndoială. 

— Şi totuşi, ce transformări s-ar putea face aici! 

— Ce petreceri! 

— E unul din cele mai frumoase peisaje din Spania! Ia priviți! 

Se îndepărtaseră, iar Juliet nu-i mai auzea. 


"Deci, aşa stau lucrurile”, îşi spuse ea. "Absolut evident, dacă stai să te gândești. 
Alde Diaz-Fraga ar vrea ca toate astea să-i revină scumpului lor Ramón şi sunt hotărâți să 
nu se miște te-aici." 

În coninuare, cei trei tineri fură plecaţi aproape tot timpul. Luni, la amiază, porniră 
înapoi spre Madrid, iar în casă se lăsă din nou liniștea. 

Miguel părea să se fi gândit pe îndelete la programul pentru Juliet şi Maria-Teresa. 
Primul proiect fu o şedere de câteva zile la niște prieteni din Granada. 

— Cu siguranţă, Juliet trebuie să vadă Granada, îi spuse el surorii lui, iar Isabel vă 
primeşte cu plăcere pe amândouă. Ai grijă ca Juliet să viziteze neapărat Alhambra, 
Alcazarul şi Palatul Regal; şi, desigur, catedrala, şi să luați masa la Alcaiceria, şi o cafea 
pe terasa parador-ului dela San Francisco... 

Juliet îi telefonă lui Harry, la vilă. 

— Mergem la Granada, Harry — Maria-Teresa şi cu mine. Doar pentru câteva zile, 
cred; desigur, ard de nerăbdare. 

— Numai voi două? 

— Da. Cu maşina Mariei- Teresa, care e mult mai luxoasă decât a mea. Te mai sun, 
Harry, imediat ce mă întorc. 

— Să treci pe la noi cât mai curând, şi s-o aduci și pe Maria-Teresa cu tine. 

— Îţi promit, răspunse Juliet. 


Isabel şi soţul ei, Pedro, aveau patru copii: vioi, veseli, cu ochii negri, mereu dornici 
de joacă. Locuiau într-o casă modernă și luminoasă şi se purtau fără formalisme. 

— M-am simțit minunat, declară Juliet, când îşi luară rămas bun de la Isabel şi 
familia ei, pornind înapoi. 

Bănuia că scurta vacanţă îi făcuse bine Mariei-Teresa. Fata era din nou veselă şi 
energică şi zâmbea mai des. 

Parcă ar fi ajuns într-o altă lume, când urcară treptele Casei Vulturilor, pentru a intra 
în acel hol medieval, întâlnindu-l pe José care le întâmpina cu plecăciuni, în timp ce soții 
Diaz-Fraga şi Verişoara Marisa așteptau în sala, cu hainele lor negre şi gri, "ca un stol de 
ciori", după părerea lui Juliet. Dar, imediat, ușa se deschise şi apăru Miguel, înalt, brunet, 
intrând cu paşi mari. 

— Deci, v-aţi întors. Mă bucur că aţi călătorit cu bine. Fără voi, casa a fost mai 
mohorâtă. 

O cuprinse pe Maria-Teresa cu un braţ pe după umă, sărutând-o pe obraz. Cu 
cealaltă mână, luă mâna lui Juliet, aplecându-se ca de obicei, dar de data asta, spre marea 
ei surprindere, o sărută efectiv. Întâmplător, Juliet aruncă o privire spre soţii Diaz-Fraga, 
poate pentru a le vedea reacţia, şi văzu că Señor Diaz-Fraga îşi căscase ochii bulbucaţi 
într-o expresie de dezaprobare, doar o clipă, înainte de a-şi coborî din nou pleoapele în 
poziția obişnuită. "Nu-i cioară", își spuse Juliet. "E un vultur bătrân. Un vultur cu penele 
jerpelite, poate, dar capabil încă de răutate." Şi ridică privirea pe Miguel, pentru a vedea că 
şi el observase acea străfulgerare de dușmănie. La rândul său, privirea lui Miguel era 
atentă şi tăioasă: vedea ura şi o măsura. Un vultur în plină putere, care avea să câştige fără 
îndoială acea confruntare de forţe — deşi Juliet nu putea şti de ce era în stare şiretenia 
vulturului bătrân. 


A doua zi dimineaţă, Maria-Teresa o întrebă dacă dorea să facă sau să vadă ceva în 
mod deosebit. 

— Ai în faţă toată Spania, îi spuse ea. 

— Cel mai mult mi-a plăcut la hacienda, răspunse Juliet, şi nici n-am avut timp s-o 
văd bine. Iar în sud-vest cred că e o regiune minunată, unde se trăieşte ca în urmă cu sute 
de ani. 

— Acum chiar şi aceea se schimbă, Juliet. Las Marismas — mlaștinile — vor fi asanat 
şi se vor amenaja drumuri; iar sălbăticia cea minunată va fi nimicită... Da, hai să mergem 
la hacienda, și-am să-ţi arăt cât pot de mult. 

În ziua aceea, Miguel era plecat. Dimineaţă avea o întâlnire de afaceri, iar după- 
amiază, o şedinţă cu consiliul de administraţie al spitalului; seara, însă, o servitoare îi 
aduse lui Juliet un bilet de la el, prin care o invita în camerele lui la un aperitiv. Convinsă 
că Maria-Teresa era şi ea acolo, Juliet se duse, îmbrăcată într-o rochie lungă de mătase 
galbenă, şi avu surpriza de a-l găsi singur. 

— Buenas tardes, señorita. Eşti ca o rază de soare. 

— Îţi mulţumesc, Don Miguel. 

— Nu-ţi pot oferi un apus de soare ca acela de sâmbăta trecută, dar permite-mi să te 
consolez cu ceva de băut. 

— Cred că a fost unic, răspunse Juliet. 

— Nu, se întâmplă mai des decât crezi. Din păcate, nu se poate vedea bine, cu 
luminile din casă aprinse. 

— Atunci, propuse ea, să le stingem. 

Miguel o privi surprins. 

— Ai dori? Atunci, le stingem, desigur. 

ȘI stinse lampa de pe masă şi aplicele de pe pereți. 

— Sau, şi mai vine, vino pe terasă. Cred că-ţi va fi destul de cald. 

Toată Valea Vulturilor era cufundată în linişte şi seninătate, Piscurile înalte se 
înălţau singuratice, steiurile negre mai apropiate rânjeau crud, iar coastele munţilor se 
pierdeau într-un cenuşiu amorf. Juliet se înfioră. 

— }i-e frig, observă Miguel, îngrijorat. 

— Nu, nu, protestă ea. Sunt tulburată doar. 

Între timp, însă, Miguel îşi scosese sacoul și i-l punea pe umeri. Şi deodată, Juliet 
rămase neclintită, cu cuvintele amuţindu-i pe buze, sub mâinile lui liniştitoare — și câteva 
secunde rămaseră amândoi astfel, nemișcați, Miguel puţin mai în spatele ei, mult mai înalt 
decât ea, cu mâinile pe umerii ei. Într-un târziu, spuse: 

— Ştiu ce simţi. Pentru mine, e misterul munților. Te sperie, Juliet? 

— Da, mă sperie puţin, dar mă şi atrage, răspunse Juliet, adăugând în sinea ei: "fără 
señorita, de data asta”. 

— Îţi place aici, continuă Miguel, cu atât de multă plăcere în glas încât Juliet fu 
surprinsă. 

— Da, dar nu mi-ar plăcea să fiu singură pe munții ăștia. 

— Nu eşti singură, îi aminti el. 

Juliet se întoarse repede. 

— Nu, şi desigur, cu dumneata aici nu mi-e frică. 


— S-a întunecat prea mult ca să mai vedem ceva, spuse el. Vino înăuntru. 

O ajută să intre pe fereastră, aprinse din nou luminile și trase draperiile. 

Juliet se miră că Maria-Teresa încă nu sosise, dar în curând motivul deveni clar. 
Miguel turnă în două pahare şi se opri lângă șemineu. 

— Maria-Teresa mi-a spus că vreţi să mergeţi amândouă la hacienda, începu el. 

— Într-adevăr. Îmi va arăta o parte din acea regiune sălbatică din sud-vest. Mă 
interesează foarte mult s-o văd. 

— Înainte de a fi distrusă? întrebă el, cu aceeași înverșunare dinainte. Înainte ca 
buldozerele să taie drumuri şi să se înalțe hotelurile spre cer? Înainte ca flamingii să fie 
alungaţi, ultimul lynx să moară şi ultimii vulturi să dispară? 

— Îmi pare rău. Ce-aş putea eu să fac? 

— Nimic, desigur. Scuză-mă. Nu trebuia să te împovărez cu revolta mea. 

Glasul i se schimbă complet şi spuse: 

— În legătură cu hacienda, señorita. Cine a fost cu ideea să mergeţi acolo? 

— Eu. 

Oare se întreba dacă Maria-Teresa avusese anumite motive ca să propună vizita? 

— Mi-a plăcut atât de mult, și am avut prea puţin timp ca s-o văd. 

— Crezi că asta o ajută pe Maria-Teresa să vadă lumea? întrebă el sec, aproape 
sarcastic. 

— Poate că am fost egoistă, gândindu-mă numai la plăcerea mea. Ea m-a întrebat ce- 
aş dori să fac. 

— Nu te-ai gândit că s-ar putea să fie şi plăcerea ei? 

Juliet luă taurul de coarne. 

— Ba da, cum să nu. E clar că se simte minunat acolo. Călărește superb, şi pare 
foarte fericită; amândouă suntem încântate la gândul că ne vom duce la hacienda. 

— Alt motiv nu ai avut? 

Ezită, iar Miguel observă imediat. 

— EI, señorita, care a fost motivul? 

— N-a fost tocmai un motiv, cât o ocazie. 

— O ocazie să ce? 

— O ocazie să văd cu ochii mei cât de profund e absorbită Maria-Teresa de viitoarea 
ei vocaţie: să văd dacă n-ar putea fi distrasă de un sentiment mai puternic. 

— Nu încerca să joci rolul Providenţei. 

— Nu intenţionez să joc nici un rol, decât pe acela de observator. 

— Cea observată fiind Maria-Teresa. 

— Bineînţeles. 

— Şi altcineva? 

Juliet şovăi din nou. 

— Francisco Escobedo? sugeră Miguel. 

Ceva din glasul lui o preveni să nu răspundă. 

— Şi dacă, urmă el, observaţiile dumitale ar descoperi că Maria-Teresa poate fi atrasă 
de Escobedo, ce-ar urma? 

ÎI privi cu prudență. 

— Ar putea fi fericiți împreună, răspunse ea. 


Miguel scoase o exclamaţie de nervozitate. 

— Aşa înţelegi dumneata s-o ajuţi să cunoască lumea, aruncând-o în brațele celui mai 
nepotrivit bărbat? 

— Nepotrivit? În ce sens e nepotrivit Francisco Escobedo? 

— Este agentul meu. Tatăl lui a fost ţăran, până când tatăl meu l-a învăţat tot ce avea 
nevoie să ştie. 

— Ăsta-i snobism curat! declară Juliet indignată. 

— Nu atât snobism, cât nepotrivire. 

— Nu-mi dau seama de ce Francisco e nepotrivit. 

— Dar dumneata, señorita, nu cunoşti Spania. Trebuie să-mi acorzi creditul de a fi 
mai informat în aceste probleme, continuă el, cu un glas tăios, îngheţat. 

— Fiindcă nu are strămoşi de viţă nobilă? Dar oricine are strămoşi de un fel sau altul, 
chiar dacă portretele lor nu sunt agățate pe pereți! 

— Există o diferenţă totală între origini, educație şi avere. Din toate punctele de 
vedere. 

— Francisco nu e ţăran. Poate că tatăl lui a fost, dar Francisco a studiat. Stă la aceeași 
masă cu dumneata, te numește Don Miguel, iar Mariei-Teresa i se adresează pe nume. 

— Da, i-am acordat acest privilegiu, dar ştie prea bine până unde poate merge și nu 
ar depăşi acea limită. Dacă ai intențioa să încurajezi o relație mai intimă între sora mea și 
Escobedo, voi fi nevoit să-ţi interzic să te amesteci în problemele mele familiale. 

— Dar tocmai asta mi-ai cerut să fac, señor. 

— Nu ţi-am cerut decât să-i oferi Mariei-Teresa o companie tinerească, până vede 
ceva mai mult din lume. 

— Credeam că doreai ca Maria-Teresa să fie fericită. Ce proastă am fost, să cred că 
era ceva așa de simplu! 

Miguel se înfurie atât de tare, încât făcu un pas înainte, parcă vrând s-o zgâlţâie de 
umeri. Fără voie, Juliet se retrase puţin, iar acest lucru îl opri. 

— Cum poţi vorbi atât de jignitor, atât de neînțelegător? întrebă el, revoltat, 
stăpânindu-şi furia cu mare dificultate. De ce crezi că te afli aici, dacă nu din dorinţa mea 
de a-mi vedea sora fericită? Doamne, de ani de zile îmi fac griji pentru fericirea ei. Mă 
chinuiesc pentru fata asta... 

Si deodată, Juliet îşi dădu seama cât de necugetată fusese, ce puţin înţelesese; se 
ridică și veni lângă el, punându-i o mână pe braţ. 

— Îmi pare rău, ai dreptate, m-am amestecat. Fără nici un drept. Fără să ştiu nimic. 
Iartă-mă, Miguel. 

Scuzele ei îl descumpăniră complet. Toată furie i se risipi. Îi privi mâna, pe braţul 
lui, şi încet o acoperi cu a sa. Îi privi ochii, care erau limpezi, sinceri şi, în acel moment, 
îngrijoraţi pentru el. Dintr-o dată, o cuprinse în braţe și o strânse la piept, tăcut. 

Juliet fu uimită, dar nu făcu nici o mişcare. Avea vaga senzație că lui Miguel îi 
lipsea ceva. Dar ce anume? Cooperarea? O consolare? Încet, se destinse în braţele lui, 
simţindu-i bătăile puternice ale inimii; până când, într-un târziu, o eliberă şi făcu un pas 
înapoi. 

— Deci, acum trebuie să-mi prezint şi eu scuzele, spuse el. Te rog să mă ierți. A fost 
un impuls nechibzuit. Nu eşti supărată? 


— Nu, nu m-am supărat, îi zâmbi ea cu simpatie. 

Miguel îşi luă paharul şi se duse și după al lui Juliet, poate pentru a umple cu ceva 
tăcerea jenantă. 

— Să-ţi mai ofer un vin de Xeres din viile Navajas, spuse el. 

Juliet aşteptă, gândindu-se cât de extraordinară era acea întrevedere: începuse 
plăcut, aproape intim, erupsese în sarcasme şi furie, iar acum ajungea, poate, la o mai bună 
înţelegere. 

Miguel îi aduse vinul auriu, lucind în paharul de cristal. 

— Deci, ar fi mai bine să mă răzgândesc, Don Miguel, în legătură cu vizita la 
hacienda? îl întrebă ea. 

O privi câteva secunde, îngândurat, cu vechea lui expresie de nepătruns. 

— Nu, spuse în cele din urmă. Duceţi-vă, dacă vreţi. Observă, dacă vrei. Dar n-o 
încuraja pe Maria-Teresa fără rost. Nu-i da importanţă lui Escobedo. Dacă vrei să-mi faci 
o plăcere, gândește-te mai degrabă să vizitezi cât mai mult din Spania, folosind-o pe 
Maria-Teresa ca ghid. 

— Ar fi cazul să mă gândesc mai mult la plăcerea dumitale, decât la a surorii 
dumitale? 

— Să nu-ncepem iar. Nu vreau să mă cert cu dumneata. 

Uşa se deschisese, fără ca vreunul dintre ei s-o audă. Amuzată, Maria-Teresa 
întrebă: 

— De ce-ar vrea cineva să se certe cu Juliet? Ce păcate ai săvârşit, Juliet? 

— O lipsă de înţelegere, se pare, pentru care sper că fratele tău m-a iertat. 

— Un pahar de vin, Maria-Teresa, spuse Miguel, schimbând imediat subiectul. Cred 
că e aproape ora cinei. 

— Da, mă întrebam unde era Juliet şi o căutam. Verişoara Andrea se simte neglijată, 
în sala. 

Nici unul dintre ei nu avea chef să se deranjeze cu singurătatea verișoarei Andrea. 
Se așezară, conversând amical, până când José veni să-i anunţe că masa era servită. 


Dimineaţă, Juliet îi telefonă lui Harry, care o întrebă imediat: 

— Te întorci azi? 

— Nu încă. Maria-Teresa şi cu mine mergem la hacienda Navajas pentru câteva zile, 
dar voiam să-ţi vorbesc. 

Harry gemu. 

— Tu nu ştii, femeie, că în curând plec înapoi în Anglia, iar tu te fâţâi prin toată 
Spania când am mai mare nevoie de tine? 

— O, Harry, îmi pare rău. 

— Treci şi pe la noi, din drum, îi propuse el. Invit-o pe Maria-Teresa la masă. 

— Nu pe-acolo e drumul, Harry. Trecem prin Ronda, Arcos de la Frontera şi Herez... 

— Te rog, fă în așa fel încât să treceţi şi pe-aici. Cu super-maşina aia a Mariei- 
Teresa, puteți zbura ca vântul. 

Până la urmă, cele două fete îşi amânară cu o zi plecarea la hacienda, hotărând să 
facă o vizită familiei Boyd. Când Juliet fu gata, cobori scara de marmură a holului central, 
în rochia ei verde-chitră, la gât cu pandantivul de aur primit de la Harry și cu un şal alb pe 


braţ. Maria-Teresa o aştepta jos, vorbind cu fratele ei. O priviră amândoi cum se apropia. 
Păr castaniu, rochie verde, ten ca petalele de trandafir. Maria-Teresa, cu rochia ei albă, 
părea o fotografie alb-negru lângă una color. 

Opalul răspândea luciri ca niște flăcări verzi şi albastre. 

— Ce frumos e, observă Maria-Teresa. Nu l-am mai văzut până acum. 

— Azi trebuie să-l port, pentru că mi l-a dat Harry. 

— Şi-atunci, azi unde vă duceţi? întrebă Miguel, iar Juliet îşi dădu seama că Maria- 
Teresa încă nu-i spusese. 

— Să luăm masa la prietenii mei, familia Boyd, răspunse ea, privindu-l cu ochi mari. 
Ai ceva împotrivă? 

Văzu limpede că ceva anume dinlăuntrul lui se împotrivea cu înverșunare. Şi 
probabil că, dacă erau singuri, i-ar fi şi spus-o. Dar Miguel nu voia să se certe cu ea în fața 
Mariei- Teresa. Nu răspunse decât atât: 

— Sunt sigur, señorita, că indiferent dacă eu mă împotrivesc sau nu, vei face oricum 
ceea ce vrei dumneata. 

— Of, Miguel! protestă încet Maria-Teresa. 

Miguel se întoarse spre ea și, după un moment, îi zâmbi, plin de tandrete. Poate fi 
iubitor, îşispuse Juliet, întrebndu-se o clipă cum ar fi fost un Miguel îndrăgostit. 

— Distracţie plăcută, le ură el. Ne vedem la cină. 


La vederea lui Juliet, chipul lui Harry se lumină într-un zâmbet. O cuprinse în braţe 
şi o învârti, în timp ce ea se zbătea, cerându-i s-o lase Jos. 

— Brută ce ești! îl dojeni, când în sfârşit Harry îi dădu drumul. Mi-ai răvăşit toată 
ținuta! 

— O dulce răvăşeală în rochie, glumi el şi se întoarse spre Maria-Teresa, care-i 
privea cu ochii dilataţi de uimire. Încântat să vă primesc aici, señorita. 

După aperitive și masă, plecară toţi, cu două maşini, spre Casa Margarita. 

— O, ce frumoasă e! exclamă Maria-Teresa. La fel cum mi-o amintesc de când eram 
mică. 

— Desigur, o cunoaşteţi deja, spuse doamna Boyd, cam încurcată, ştiind despre 
dorința pătimaşă a fratelui fetei de a fi readus casa în familie. 

Maria-Teresa, însă, rămase netulburată. 

— Foarte bine o cunosc. Veneam des aici. O vreme, în casă a locuit bunica mea. Mie 
mi se părea foarte, foarte bătrână, a murit când eu aveam opt ani, dar până atunci 
obişnuiam să vin la ea. Îi plăcea să facă dantele şi m-a învățat şi pe mine. Stăteam 
împreună în curte, cosând... 

În mintea lui Juliet se formă imaginea celor două, bătrâna şi fetiţa, lucrând serioase 
împreună. Oare Maria-Teresa nu avusese niciodată parte de compania unor oameni mai 
tineri? 

— Dar după ce a murit ea, casa a rămas în paragină. Mă bucur atât de mult să ştiu că 
va fi iubită din nou, va fi o casă fericită. 

— Foarte curând ne vom instala în ea, spuse Harry. Atunci ar trebui să vii s-o vezi, 
Maria-Teresa. 

— Cu cea mai mare plăcere. 


Luară ceaiul în curte. Harry stătea lângă Juliet, luând-o de mână cu fiecare ocazie, 
fără jenă şi fără nici o încercare de a-și ascunde atitudinea. De câteva ori, Juliet o văzu pe 
Maria-Teresa privindu-i surprinsă. 

Când se întoarseră la vilă, Harry făcu astfel încât Mania-Teresa să meargă cu mașina 
părinților lui, iar pe Juliet o luă într-a sa. Ar fi vrut s-o sărute, s-o îmbrățişeze, să se asigure 
că nu se răzgândise, de la ultima întâlnire. 

— După ce termini cu hacienda aia, spuse el, n-o poți aduce pe Maria-Teresa să staţi 
amândouă în Casa Margarita? E clar că-i e dragă, şi te voi avea lângă mine. 

— Nu cred că fratele ei va fi de acord. 

— Iarăşi fratele ăsta! Mereu încurcă lucrurile. 

— Nu fi prost, Harry. Regretă că n-a luat casa, nu-i place că străini cumpără toate 
proprietățile de calitate, dar nu e căpcăunul pe care ţi-l imaginezi tu. 

Când ajunseră la vilă, Juliet spuse că trebuia să pornească înapoi spre Casa 
Vulturilor, aşa că îşi luară rămas bun şi, cu promisiunea de a mai reveni, ea şi Maria- 
Teresa plecară. După un timp, fata spuse: 

— Mă simt vinovată, Juliet, că te-am luat de lângă prietenii tău. 

— N-ai de ce să te consideri vinovată, Maria-Teresa. 

— Nu ştiam că tu şi Don Harry sunteți... 

Se opri, căutându-şi cuvintele. Juliet surâse. 

— De fapt, nu suntem. Nu definitiv, adică. 

— Dar...? 

N-avea nici un rost să-i ascundă adevărul. 

— Da, e adevărat că Harry vrea să se însoare cu mine, și sunt destul de sigură că şi eu 
vreau. 

— Atunci, de ce nu e definitiv? Nu înţeleg. 

— Pur şi simplu, Harry nu vrea să mă grăbească. Probabil că, dacă mă grăbea într- 
adevăr, acum totul ar fi fost hotărât. 

— E un om atât de fermecător, atât de bun. Şi ai lui sunt la fel. Ce noroc ai, Juliet! ŞI, 
desigur, Don Harry de asemenea. 

Vorbea cu nostalgie, ca şi cum asemenea bucurii ei i-ar fi fost inaccesibile. 

La Casa Vulturilor, Maria-Teresa lăsă maşina în grija unui valet şi intrară amândouă 
în holul somptuos. 

— Nu-i prea plăcut, aşa-1? întrebă fata, comparând fără îndoială La Casa de las 
Aguilas cu Casa Margarita. 

Juliet râse: 

— Nu, nu tocmai. 

— Ne întâlnim la un aperitiv în camera lui Miguel, Juliet? Cred că e mai frumos 
decât în sala, ce zici? 

— Mult mai frumos, îi dădu Juliet dreptate. 

Dar când, mai târziu, porni spre camera lui Miguel şi bătu la ușă, pentru a-i găsi pe 
frate şi soră deja înăuntru, Juliet văzu un Miguel cu totul schimbat. Era atât de retras, de 
țeapăm şi neînduplecat, încât fu convinsă că se supărase pe ea. Nu-i trecu nici un moment 
prin minte că vreo faptă de-a Maniei- Teresa ar fi putut provoca acea schimbare. Ochii lui 
negri o priveau fără expresie, stăruind îndelung asupra opalului scânteietor. Îi aduse un 


pahar cu vin, i-l oferi cu o mică reverență şi se întoarse. Fu o uşurare pentru toți când José 
sosi să anunțe cina. 


A doua zi dimineaţă, Juliet fu foarte ușurată să lase Casa Vulturilor în urmă, 
simțindu-se tot mai destinsă cu fiecare kilometru care le apropia de hacienda. Fură primite 
cu căldură de Francisco și mama lui. Acum, când progresase atâta cu spaniola, Juliet putu 
vorbi mai mult cu Sefiora Escobedo şi îi descoperi personalitatea cordială şi agreabilă. 

Era ferm hotărâtă să n-o influenţeze cu nimic pe Maria-Teresa, ci doar să observe; 
deşi se întreba totuşi dacă nu cumva o influențau chiar propria ei situație cu Harry şi 
comportamentul extrovertit al acestuia. 

Îi lăsă să călărească singuri, deşi i-ar fi plăcut să-i însoţească. Reveniră în culmea 
bunei dispoziții. Adeseori, îi lăsa să converseze între patru ochi. Francisco, care de obicei 
nu se deranja să se întoarcă acasă pentru merienda de dimineaţă, era acum nelipsit. 

Trecură astfel trei zile, patru, cinci. Apoi, în cea de-a şasea, când luau micul dejun, 
Francisco veni la ele şi le spuse că vorbise cu Don Miguel. 

— Trebuie să te întorci acasă, o informă el pe Maria-Teresa. Imediat, aşa a spus. 

Dezamăgirea amândurora era cât se poate de evidentă. Maria-Teresa se conformă pe 
loc, cu obişnuita ei docilitate. 

Amândoi păreau dornici să-şi mai spună câte ceva, iar Juliet îşi dori să nu fi fost de 
față; dar Francisco se întoarse la muncă, iar Maria-Teresa spuse că trebuia să-și facă 
bagajele. 

Juliet se duse în camera ei. Oare Miguel se temea ca relația surorii sale cu Francisco 
să nu ajungă prea departe, în absenţa lui? Dacă îi dorea cu adevărat fericirea, de ce i-o 
întrerupea tocmai acum? Într-adevăr, avea ceva din căpcăuul sugerat de Harry; dar lui 
Juliet i se spusese să nu se amestece, iar acum trase concluzia că familia Navajas trebuia 
să-şi rezolve problemele fără ajutorul ei. 


Capitolul 7 


Când ajunseră la Casa Vulturilor, constatară că aceasta era onorată de o nouă vizită 
a lui Ramón, însoțit de Juan-Rafael. Miguel, politicos dar retras ca întotdeauna, le informă 
că cei doi tineri își petreceau acolo o parte din vacanță. 

— Ramón nu obişnuieşte să-și petreacă vacanțele aici, observă Maria-Teresa. 
Întotdeauna se duce în străinătate. 

— Nu mă îndoiesc că va sta doar atât cât îi convine, replică Miguel. 

A doua zi dimineaţă, când Juliet şi Maria-Teresa luară micul dejun în seră, fata era 
tăcută şi mâhnită. Într-un târziu, păru să-și dea seama şi spuse: 

— lartă-mă, Juliet, în dimineaţa asta nu mă simt în apele mele. 

— Ni se poate întâmpla tuturor, răspunse înţelegătoare Juliet. 

— Aş dori să-ți vorbesc, dar nu am dreptul să te tulbur cu problemele mele. 

— Ai dreptul la prietenie, Maria-Teresa. 

— Înţelegi, Miguel are anumite prejudecăţi, iar Verişoara Andrea, Părintele 
Sebastien şi Sora Catalina au cu toţii prejudecăţi de sens contrar. 


— Eu voi încerca să nu am nici o prejudecată. Spune-mi, te rog, ce te frământă. 

— Am îndoieli, răspunse simplu fata. Îndoieli foarte tulburătoare. 

— În legătură cu ce? 

— În legătură cu viitorul meu. Am lenevit prea mult timp — inactivitatea e cea care 
îmi cauzează aceste îndoieli. Când lucrez la spital, nu mai am timp pentru altceva. Poate ar 
fi cazul să vorbesc cu Părintele Sebastien. 

— Poate ar fi mai bine să vorbeşti cu Miguel. 

— Dar ştiu deja ce gândește Miguel. Lasă-mă să-ţi vorbesc ţie, Juliet. 

Şi îşi revărsă toate temerile şi dubiile, dar într-un fel suficient de coerent pentru ca 
Juliet să înțeleagă că se gândea la ele de mai multă vreme. Fusese crescută, îi explică ea, 
într-un mod foarte unilateral. Pe de o parte, biserica, reprezentând tot ceea ce era bun și 
drept. Pe de altă parte, lumea, care era plină de rele şi păcate. 

— Nimeni nu mi-a spus că lumea poate conţine şi lucruri bune, și fericire. Desigur, 
casa asta nu era foarte fericită. Iar în spital se văd rezultatele sărăciei și ale bolilor — chiar 
şi oameni accidentaţi din cauza beției — de care se ocupă surorile, în bunătatea lor. 

Existau şi momente luminoase, toate asociate cu Miguel; vizitele la hacienda şi 
partidele de călărie împreună; iernile în Sierra Nevada; dar, dincolo de toate astea, fusese 
convinsă că viitorul ei era mânăstirea. 

— Până şi Francisco mi se părea doar ca un frate. ÎI cunosc de-o viaţă. Călăream 
împreună, eram ca un frate şi o soră. Francisco ştia și el că urma să mă călugăresc, dar 
acum câteva luni mi-a spus că mă iubește, că pentru el nu sunt ca o soră. Dar mi-a spus-o 
fără speranță, iar eu am acceptat-o tot fără nici o speranță. Însă atunci au început îndoielile 
— iar tu, Juliet, le-ai făcut să devină şi mai puternice. 

— Eu? o întrerupse Juliet. Dar eu n-am încercat să te influențez, Maria-Teresa. 

— Ba da, inconştient. Acum îmi dau seama că poți fi bun şi fără să fii bigot, poţi fi 
fericit fără a te simţi şi vinovat. În ziua aceea, când Don Harry te-a luat în braţe şi te-a 
învârtit, și amândoi râdeaţi veseli, am avut o revelaţie. Da, o revelație a fost... 

Confesiunea ei dură destul de mult; iar Juliet îşi spuse că era cazul să-l înştiinţeze pe 
Miguel despre sentimentele Mariei-Teresa. Desigur, avea să se bucure, pentru că nici el nu 
dorea ca sora lui să devină călugăriță, dar foarte multe depindeau de felul cum primea 
vestea. Așadar, când Maria-Teresa plecă să vadă dacă Señora Diaz-Fraga avea să-i ceară 
ceva pentru ziua aceea, Juliet se duse în camera lui Miguel. 

Acesta tocmai se pregătea să iasă. 

— Dar câteva minute nu contează, spuse el, politicos, invitând-o înăuntru. 

— E vorba de Maria-Teresa, începu Juliet. Ştiu că m-ai prevenit să nu mă amestec în 
problemele voastre de familie, dar cred că e ceva ce ai dori să știi. 

ȘI îi relată convorbirea pe care o avuseseră. 

— Am sfătuit-o să-ţi vorbească. 

— Perfect. Ştie că voi fi înţelegător. 

— Se teme să nu ai prejudecăţi. Cu riscul de a mă avertiza din nou, señor, cred că ar 
fi bine să nu te bucuri prea mult. 

— Deci, vrei să-mi dai câteva sfaturi. 

Tonul lui era vag ironic, însă Juliet nu-l luă în seamă. 

— Da, aş dori să-ţi fac o propunere. 


— Nu ai încredere că voi proceda bine. 

Acum, ironia era mai clară. 

— Señor, vorbesc cât se poate de serios. E un moment foarte important pentru Maria- 
Teresa. Dacă o asculți cu atenţie, în loc să sari în sus de bucurie (deși nu era cea mai 
potrivită expresie, îşi spuse ea în gând), cred că o poţi influenţa foarte mult. 

— Îţi mulţumesc pentru sfat. N-am să-l uit. 

Juliet îl privi să vadă dacă mai era ironic, dar în expresia lui nu se desluşea nimic. 

— Atunci, spuse ea, nu te mai rețin, Don Miguel. 

Miguel îi deschise uşa, cu un uşor zâmbet. 

— Îţi mulţumesc, señorita. Hasta la vista. 

— Hasta la vista. 

Pornind pe coridor, Juliet îl găsi pe Ramón în hol. Crezând că își aştepta prietenul, 
dădu să treacă mai departe, dar Ramón o opri. 

— Îţi faci un obicei, señorita, comentă el. 

— Din ce anume? 

— Din a-l vizita pe Miguel în odăile lui. 

— Aş avea vreun motiv să n-o fac? ripostă ea. 

— Unii oameni ar putea considera că există motive foarte întemeiate. 

— Nu mă interesează ce-ar considera unii oameni. Scuză-mă, te rog, mă duc să fac o 
plimbare pe terasă. 

Ramón se duse să-i deschidă uşa dar, când Juliet ieşi, o urmă, spre nemulțumirea ei. 
Nu voia să discute cu Ramón, însă era clar că el asta intenţiona. 

— Cred că ţi-ai format o părere falsă despre bunul nostru amigo Miguel, spuse 
tânărul, vorbind în engleză foarte încet, cu accent spaniol puternic; în unele momente, lui 
Juliet îi era greu să-l înțeleagă. 

— La Maria-Teresa am venit în vizită, nu la el, răspunse ea, rece. 

— Aha! Ei bine, mie nu mi se pare. Dar dumneata ești străină aici. Nu ştii ce viaţă 
duce. Nu te lăsa amăgită, señorita. Poate nu ştii că Miguel are o amantă? De ani de zile. 
Locuieşte pe coastă. 

Juliet simți un șoc îngrozitor, deşi în prima clipă instinctul o îndemnă să nu-l 
creadă. Însă era hotărâtă să nu-și arate sentimentele. După câteva momente, reuşi să 
răspundă, și mai rece: 

— Cum își trăieşte Don Miguel viaţa îl priveşte numai pe el. Nu mă interesează 
bârfele. 

Si, cum pe terasă nu avea unde să scape de el, adăugă: 

— Acum mă duc s-o caut pe Maria-Teresa. 

Ramón rămase cu mâna pe clanţa ușii, tăindu-i calea, până termină tot ce avea de 
spus: 

— Ai putea fi dusă de nas uşor. Crezi că atâţia ani a trăit ca un călugăr? Are treizeci 
şi şase de ani. Poate un bărbat să reziste atâta timp fără femei? Crede-mă, señorita, n-are 
nici un rost să-l vizitezi pe Miguel în camerele lui, pentru dumneata n-are nici un rost, fii 
sigură. 

Si, cu aceste cuvinte, îi deschise uşa, iar Juliet urcă în fugă scara de marmură, până 
în camera ei. Se opri în dreptul ferestrei, cu respirația tăiată, fără să vadă priveliștea. Ce 


prostie, să se lase zguduită aşa de spusele lui Ramón. Poate fiindcă îi vorbise în mod clar 
cu intenţii rele. Încerca s-o îndepărteze de Miguel, dar nu ştia că Juliet îi era lui Miguel 
complet indiferentă, ea însăși având în plus alte interese. 

Cu gândul la atmosfera prietenească din casa Boyd, se hotărî pe loc să se înapoieze. 
Avea nevoie de curajul pe care i-l dădea firea veselă şi optimistă a lui Harry. Dar, când i-o 
spuse Mariei-Teresa, fata fu amarnic dezamăgită. 

— O, încă nu, o imploră ea. Îmi place aşa de mult să stai aici. Mă gândeam să 
mergem la Cordoba, o să-ți placă mult, e la fel de interesantă ca Granada. 

Apoi se opri, cu o expresie dezolată. 

— Dar vrei să-l revezi pe Don Harry. Sunt o egoistă, numai la mine mă gândesc. Da, 
Juliet, sigur că trebuie să pleci. 

Părea atât de tristă, încât Juliet se înduplecă. 

— Bine, spuse ea, mergem la Cordoba, dar mai întâi dăm o fugă pe la familia Boyd. 
Mâine? 

— N-ai nevoie de mine, Juliet. Du-te singură. 

— Prostii, cum să n-am nevoie de tine? ÎI sunăm pe Harry chiar acum. 

Telefoanele repetate la vilă nu primiră nici un răspuns. 

— Încearcă la Casa Margarita, îi propuse Maria-Teresa. 

Imediat, din receptor se auzi vocea veselă a doamnei Boyd. 

— Da, veniţi direct la Casa Margarita. Ne-am instalat şi ne puteţi ajuta amândouă să 
ne aranjăm. E teribil de interesant. 

Închizând telefonul, Juliet spuse: 

— Gata, Maria-Teresa! Mâine dimineaţă, micul dejun devreme și, la drum! 

Simplul gând de a merge acolo şi a avea o ocupaţie o înveselise considerabil. 

În aceeași seară, după ce citise în seră, Juliet se hotărî să facă o plimbare pe terasă. 
Nu era un asfințit spectaculos, dar munții străluceau trandafiriu şi violet, culori care aveau 
să se şteargă în curând. 

Juliet era atât de absorbită, încât nu auzi uşa terasei, ci numai paşii care se apropiau. 
Se răsuci repede, pentru a-l vedea pe Ramón, şi imediat liniştea i se risipi, înlocuită de 
nemulțumire. 

— Eşti ca un spirit care bântuie pe-aici, spuse el. Te atrage mult terasa asta. 

— Da, îmi place să văd munţii în asfințit. 

— O splendoare, nu-i aşa? Poate ai dori să locuieşti aici? 

În glas i se simţea sarcasmul. "Oare crede că umblu să-l înhaţ pe Miguel?” se 
întrebă ea. 

— Nu, răspunse, mă pot gândi la locuri mult mai vesele pe această coastă unde mi-ar 
plăcea să locuiesc. 

— I-auzi. Mă surprinzi. La Casa de las Aguilas nu ţi se pare veselă, señorita? 

— Nu tocmai. 

— Aici îți dau dreptate. Nici eu n-o găsesc tocmai veselă. Dar se pot face 
îmbunătățiri, în multe feluri. Totuşi, eşti de acord că peisajul e magnific. 

— Întru totul, consimți ea, sec. 

— Vino să vezi — de aici, o chemă el şi, luând-o de braţ, o trase spre parapetul scund. 

Juliet încercă să se smulgă, dar Ramón nu-i luă în seamă eforturile. 


— Priveşte în Jos, spuse, spre falule de-acolo. Cum le-ai numi, señorita? 
Înfricoşătoare? 

— Nu vreau să mă apropii de margine. Dă-mi drumul. 

— Te temi de înălțimi? continuă Ramón, sâcâitor. }-e frică să nu cazi? Dar, iată, te 
țin strâns, señorita. 

O împinse uşor, iar pe Juliet o înjunghie un fior de spaimă, după care Ramón o trase 
imediat înapoi, râzând. 

— E un loc periculos, no es verdad? Cred că cine cade acolo nu prea are speranţe. 

— Dă-mi drumul imediat! insistă Juliet. 

— O formaţiune de roci foarte interesantă. Uită-te. Toate acele piscuri ciudate, ca un 
mic lanţ muntos. Dar uită-te! 

Şi o mai împinse puţin spre margine. 

Juliet se întrebă cu iuţeală dacă nu cumva era nebun; sau dacă se distra să vadă cât 
de departe putea merge. Începu să se zbată, dar Ramón era puternic şi nu voia să-i dea 
drumul. 

— Am să tip! îl preveni ea. Dacă nu mă lași în pace, tip! 

— Şi la ce ti-ar folosi, dacă aş vrea într-adevăr să-ţi fac ceva? râse Ramón. Aş spune: 
"Ah, la pobrecita! a strigat ea, căzând!" 

— Nu fi nebun, Ramón, dă-mi drumul, dă-mi drumul imediat! 

Deodată, se auzi un glas plin de o furie rece: 

— Dumnezeule din ceruri! Ce te-a apucat, Ramón? 

Ramón îi dădu drumul lui Juliet cu o bruscheţe care o făcu să se clatine, pierzându- 
şi echilibrul. În timp ce el se răsucea în loc, Miguel sări înainte, o prinse pe Juliet şi o trase 
de lângă zidul scund. Rămase ţinând-o strâns în braţe, în timp ce lansa un torent de cuvinte 
furioase în spaniolă spre Ramón. Se întunecase aproape complet, dar Juliet putu distinge 
expresia pizmașă şi dispreţuitoare a tânărului. 

— Chiar a crezut că 1-aş face ceva? întrebă el. 

— Eşti nebun? Ca un nebun te porți! 

Juliet înţelese aceste cuvinte, dar apoi Miguel începu să vorbească atât de rapid şi 
de furios, încât nu mai pricepu nimic. Era atât de zguduită, încât simţea că, dacă Miguel îi 
dădea drumul, ar fi căzut de pe picioare. 

Nu-i dădu drumul. În furia lui, o ținea atât de strâns, încât Juliet abia mai putea să 
respire. lar Ramón, auzindu-i cuvintele, plecă de pe terasă cu paşi apăsaţi, intrând în casă. 

Miguel spuse: 

— Pe ăsta nu-l mai ţin în casa mea. E odios! Cu mâna mea aș putea să-l împing în 
abis. 

Se calmă încet — şi, cu acel prilej, strânsoarea slăbi puţin. Coborî privirea, îngrijorat. 

— Te-a speriat, spuse. Juliet, Juliet, trebuie să-mi promiţi că nu mai ieși pe terasa 
asta. 

Acum o ţinea uşor, tandru, legănându-se încet cu ea, ca şi cum ar fi avut în braţe un 
copil, pe terasa cufundată în întuneric. 

— Valea Vulturilor a noastră nu e prea binevoitoare cu tine, nu-i aşa? întrebă el, 
încet. Trebuie s-o înţelegi, înainte de a o putea iubi. Iar tu n-ai avut timp s-o înţelegi — tu ai 
crescut în locuri mai blânde, printre oameni mai buni. Dar încearcă să reţii că nici noi nu 


suntem întotdeauna cruzi, Juliet. 

Îi ridică o mână la faţă şi-şi rezemă obrazul de ea, apoi sărută degetele subțiri. 

— Tremuri, spuse el, cuprinzând-o şi mai strâns. Dar cred că nu ţi-ar fi făcut nimic. E 
el prost, dar maniac nu e. Vino în casă, micuţo, şi odihnește-te; îți dau ceva de băut, să te 
refaci. 

Cu braţul lui împrejurul umerilor, Juliet porni spre fereastră, iar Miguel intră 
înaintea ei și o ridică peste pervaz. O aşeză pe un scaun, privind-o. 

— Eşti palidă! exclamă el. J-a pierit culoarea din obraji. Stai jos, stai Jos. 

Se grăbi să-i aducă un pahar, iar Juliet luă o sorbitură de brandy, tare, înviorător. 
După câteva momente, roşeaţa începu să-i revină în obrajii albiți. Oftă. 

— Mă bucur atât de mult că ai intervenit, Don Miguel, spuse ea, constatând cu 
nemulțumire că îi tremura vocea. Chiar mă întrebam dacă nu cumva e într-adevăr nebun, 
dacă nu voia să mă împingă. 

Miguel clătină din cap. 

— De ce-ar fi făcut-o? Nu, astea sunt doar bancurile lui proaste. 

"O, Miguel", spuse Juliet în sinea ei, "nu ştii cât de mult te invidiază. Nu ştii că până 
şi în mine vede o posibilă primejdie." 

— Oricum, îți mulţumesc foarte mult că mi-ai sărit în ajutor, continuă ea, zâmbindu-i, 
cu privirea în ochii lui. Și păru să se piardă în ei, pentru mult, mult timp. Întrebătoare. 
Mirată de forţa acelei furii şi de profunzimile tandreții lui; încă i se părea că-i mai simţea 
braţele împrejurul trupului. 

Se smulse din visare. Așa ceva nu se putea. Era timpul să plece din acel loc 
periculos — periculos din mai multe puncte de vedere. După cum el însuşi spusese, ea era 
obişnuită cu locuri mai blânde, cu oameni mai buni. Cu Harry... Dar gândurile trădătoare 
continuau să nu-i dea pace. Oare acea amantă de pe coastă cunoştea un Miguel tandru și 
iubitor? Era oare un cu totul alt om decât cel a cărui casă fusese ruinată de-a lungul anilor, 
prin amestecul unor oameni pe care nu-i dorea și care i-ar fi smuls moştenirea, dacă ar fi 
putut? 

Se reculese. Era o prostie. Nu ştia decât de la acel detestabil Ramón că Miguel ar fi 
avut o amantă — şi de ce i-ar fi crezut cuvintele? 

— În Anglia, comentă Miguel, se oferă un penny pentru gândurile tale. 

"Dacă mi-ar afla gândurile!" reflectă Juliet. 

— Sunt mult prea personale, răspunse ea, clătinând din cap. Nu-s de vânzare. 

— De acord... Ai o zonă privată a vieţii tale, unde nu trebuie să ne amestecăm. M-ai 
mai revenit, Juliet? 

— Cu totul, dădu ea din cap. Mi-am revenit la normal. 

— ȘI te rog, pe viitor să nu mai ieşi pe terasă. Faci asta pentru mine? Avem peluze cu 
iarbă, chiar şi o grădină. 

— Dar de-acolo nu se văd munţii şi valea. Vrei să faci ceva pentru mine? Dacă ideea 
unui zid nu te încântă, ai pune măcar o balustradă ornamentală de fier forjat? Sunt sigură 
că s-ar fi putut face de ani de zile. 

— Da, am să fac asta pentru tine. Cu condiţia de a te întoarce la un moment dat ca s-o 
Vezi. 

— Îţi promit. 


— Acum, du-te şi te odihnește, și dacă vrei, înainte de cină ne întâlnim în seră, cu 
tine şi Maria-Teresa. 

Juliet se duse în camera ei, ameţită. Pentru prima oară de când venise la Casa 
Vulturilor, medită ea surprinsă, se simţea acolo ca acasă. 


A doua zi dimineaţă, la micul dejun, Maria-Teresa vorbi din nou despre vizita la 
Cordoba și fu surprinsă de repeziciunea cu care Juliet îmbrățișă ideea. 

— Da, mi-ar face mare plăcere să văd Cordoba. Şi, te rog, hai să mergem cât timp 
mai sunt aici Ramón și prietenul lui. Să plecăm cât mai curând. 

Maria-Teresa o privi surprinsă. 

— Nu-ţi place Ramón, Juliet? 

Deodată, zâmbi. 

— A încercat să facă dragoste cu tine? 

— Nici pe departe, nici pe departe. Dar, ai dreptate, nu-mi place, așa că hai să 
mergem la Cordoba cât mai repede. 

— De ce n-am porni chiar azi? Aş putea să dau telefon la un hotel. 

Şi se duse să sune, iar Juliet îi telefonă lui Harry, ca să-l anunţe despre planurile ei. 

— Hm, făcu el, gânditor. Nici eu n-am văzut Cordoba. Cred că s-ar putea să mi se 
pară şi mie interesantă. 

— Harry, ce idee minunată! O, te rog să vii. Va fi mult mai plăcut s-o vizităm 
împreună. 

— Binecuvântată să fii, iubito, răspunse el, cu toată seriozitatea. Unde veţi sta? Dau 
şi eu telefon şi-mi rezerv o cameră. 

Juliet o întrebă pe Maria-Teresa dacă o deranja prezenţa lui Harry, iar fata dădu 
singurul răspuns posibil, deşi cu o undă de mâhnire. 

Însă Harry, sosind la Cordoba nu mult după ele, se comportă cu tot tactul: încântat 
să le revadă pe amândouă, le conducea peste tot cu o eleganţă şi o autoritate, numindu-le 
"frumoasele mele fete", ceea ce destindea enorm atmosfera. Era atât de neinhibat, încât nu 
se putea să nu aibă efect asupra Mariei-Teresa. Fata nu mai fusese niciodată în relaţii atât 
de apropiate cu un om ca el. Pentru Harry, atmosfera de mânăstire nici nu exista: le 
cuprindea pe amândouă de umeri și le strângea la piept, cântând fragmente din "Opera de 
trei parale": 

— "Ce fericit aş fi cu fiecare, de-ar fi plecată cealaltă drăguță." 

Juliet o auzea râzând încântată și-și dădu seama că, deși în ultima vreme Maria- 
Teresa zâmbea adesea, rareori era auzită râzând zgomotos. 

Se îndrăgosti de oraşul vechi din Cordoba, la fel cum i se întâmplase şi în Granada. 
Străzile incredibil de înguste, multe pline cu ghivece de flori, o masă de petale roşii şi roz, 
amestecate cu albastrul zorelelor. Multe dintre case, în stil tipic cordoban, erau construite 
în jurul câte unei curți interioare, cum era și Casa Margarita, iar în unele susura apa 
fntânilor arteziene, pe care Juliet le zărea prin porțile de fier forjat. 

Vizitară o moschee mare, cu miriade a arcade și incredibila catedrală construită în 
mijlocul ei de los Reyes Catolicos; marea fortăreață de la Alcazar şi extraordinara 
frumuseţe a grădinilor cu iazuri, fântâni nenumărate, apă curgând şi clipocind peste tot. 

În timpul zilei, nu se zimţea nici un semn că Maria-Teresa ar fi fost în plus, dar după 


culcarea ei Juliet şi Harry porniră la o plimbare pe străzile răcoroase. 

— Ce păcat, spuse Harry, că Maria-Teresa n-are şi ea pe cineva. 

Iar aceste cuvinte îi dădură lui Juliet ideea. 

A doua zi dimineaţă, telefonă la hacienda şi vorbi cu Francisco, care se miră foarte 
tare s-o audă, apoi fu încântat aflând motivul pentru care îl sunase. 

— Azi am o întâlnire importantă, spuse el, dar mâine voi porni cu noaptea-n cap. 

Juliet nu-i spuse nimic Mariei-Teresa, dar îi mărturisi micul vicleşug lui Harry; iar a 
doua zi, chiar dacă fu surprinsă cât insistau să se întoarcă la hotel pentru a-şi bea cafeaua 
la o anumită oră, Maria-Teresa acceptă totuşi supusă. 

Însă, la vederea lui Francisco apropiindu-se printre mesele barului, nu-și mai putu 
ascunde surpriza și încântarea. Se ridică, strigându-l pe nume, ca şi cum tânărul ar fi vrut 
să treacă mai departe. 

— Ce surpriză! exclamă ea. Nu ştiai că suntem aici? A, dar cred că ai vorbit cu 
Miguel și ţi-o fi spus el că am plecat la Cordoba. Şi ai făcut atâta drum ca să ne vezi! 

— Aş fi făcut un drum şi mai lung... răspunse el, adăugând, cu oarecare întârziere: ca 
să mă alătur unei petreceri atât de vesele. 

Petrecerea se vădi a fi într-adevăr foarte veselă, întrucât Francisco plecase în zori de 
la hacienda, cu un platou mare de crevete proaspete, ca merienda de dimineaţă, pe care le 
mâncară cu lămâie, pâine proaspătă şi vin alb. 

Deci, acum mergeau doi câte doi, Harry şi Juliet în frunte, urmaţi de Francisco şi 
Maria-Teresa, mai încet; iar dacă pe Juliet o mustra puţin conștiința că se amestecase în 
problemele familiei Navajas, reuşi să-şi suprime remușcările, ba chiar să se și justifice, 
când văzu bucuria de pe feţele celor doi tineri. 

Ocoliră restaurantele marilor hoteluri, în favoarea labirintului de străduţe din orașul 
vechi. El Caballo Rojo, "Calul roşu": intrară pe poarta de fier şi traversară o curticică, până 
în micul salon cu mese înghesuite. Francisco mai fusese acolo, deşi Juliet era convinsă că 
Maria-Teresa nu mai intrase niciodată într-un local atât de intim. Rămaseră până după 
miezul nopții, când se despărțiră fără tragere de inimă, întrucât Francisco trebuia să plece 
imediat ce se crăpa de ziuă. Harry şi Juliet se opriră în faţa hotelului, privind bulevardul 
din fața lor, lăsându-i pe Maria-Teresa şi Francisco să-şi ia rămas bun. 

— Oare ce şanse au? întrebă Harry. 

— Nu ştiu. În vechile familii spaniole, tradiţiile sunt foarte puternice; dar, cu 
siguranţă, trebuie să se facă simţite şi noile influenţe. Şi ştiu că fratele ei ţine enorm la ea. 
Sper să aibă şanse cât mai mari. 

— Noi, cel puţin, nu avem cu ce radiţii să ne batem capul. 

— Într-adevăr. Doar o familie simplă și cinstită din Dorset, replică Juliet. 

— Şi o familie simplă și cinstită din Yorkshire, adăugă Harry. 

— Dacă o luăm aşa, nu pare deosebit de interesant, ce zici? 

— Nu-ţi face griji, iubito. Va fi interesant, nici pomeneală. 


A doua zi, plecară din Cordoba — Harry la Casa Margarita, fetele înapoi la Casa 
Vulturilor, unde fură invitate de Miguel să ia aperitivul de seară cu el. 

Juliet purta o rochie verde ca marea, dar Maria-Teresa își luase una portocalie, care 
o făcea să arate şi mai frumoasă. Când intrară amândouă în cameră, Miguel se ridică în 


picioare. 

— Sunt onorat, spuse el. Toată splendoarea asta e pentru mine? 

O privi pe Maria-Teresa mai atent. 

— Pari foarte fericită. Foarte mulţumită de viaţă. Înţeleg că ţi-a plăcut vizita la 
Cordoba. 

— Miguel, ne-am simțit minunat, răspunse ea, sărutându-l pe amândoi obrajii. Cu 
adevărat superb. Şi, ştii ceva? A venit şi Don Harry! Nici el nu mai văzuse Cordoba şi a 
găsit că era o ocazie foarte potrivită. 

— Da, într-adevăr, replică Miguel, cu glasul dintr-o dată uscat, întorcându-se spre 
Juliet. Da, văd că Señorita Juliet arată aproape la fel de fericită ca une. Ei bine, permiteţi- 
mi să vă servesc aperitivul. Ce să fie? 

Aleseră toți trei vinul de Xeres auriu, dar Juliet observă că Miguel nu turnă imediat 
în pahare, ci rămase câteva momente cu carafa în mână, ca și cum ar fi fost adâncit în 
gânduri. Maria-Teresa, luând paharul, spuse: 

— Miguel, a mai fost cineva la Cordoba, pentru o zi. Francisco a venit să ne vadă. Tu 
ai fost cu ideea, când i-ai spus că eram acolo? 

Miguel se uită la ea, apoi, întorcându-se spre Juliet ca să-i dea paharul, o privi drept 
în ochi. Juliet se înroşi ca focul. Fusese luată pe nepregătite, deşi ar fi trebuit să se aștepte 
ca Maria-Teresa, cu inocența şi sinceritatea ei, să menționeze vizita lui Francisco. Luă 
paharul, coborând ochii. 

Miguel își luă propriul pahar și îi spuse Mariei- Teresa, pe cel mai firesc ton: 

— N-am avut idee că lui Francisco Escobedo i-ar fi venit dorul de ducă, pentru a vă 
întâlni la Cordoba. Şi nici că urma să vă însoţească și Señor Boyd. Se pare că v-a prins 
foarte bine la amândouă. Trebuie să fi fost într-adevăr o petrecere reuşită. 

Dar el, îşi spuse dintr-o dată Juliet, fusese exclus. 

— Verdaderamente! 

Si Maria-Teresa începu să-i povestească fratelui ei despre tot ce făcuseră, până când 
apăru José, anunțând cina. 

— Luaţi-o înainte, spuse Miguel. Vin şi eu imediat. 

În drum spre sufragerie, Juliet şi Maria-Teresa îl întâlniră pe Juan-Rafael. Dintr-o 
dată, Juliet spuse: 

— O, scuză-mă, am uitat ceva... 

Si se întoarse. O mustra conştiinţa în legătură cu Miguel şi cu rolul jucat de ea în 
aducerea lui Francisco la Cordoba. 

Miguel stătea aşezat la birou, cu coatele pe tăblia căptușită cu piele şi capul rezemat 
în mâini, într-o atitudine deznădăjduită; o deznădejde atât de profundă, încât nici măcar n- 
o auzise ciocănind şi intrând. Juliet simţi că i se frângea inima pentru el. 

— Don Miguel, spuse ea încet. 

Dintr-o mişcare, Miguel îşi împinse scaunul, se ridică şi se răsuci spre ea, şocat că 
fusese văzut într-un asemenea moment. Juliet se apropie. 

— Don Miguel, repetă ea, înuinzând spre el ambele mâini, ce este? Ce s-a întâmplat? 

Miguel îi luă mâinile într-ale lui, aproape strivindu-le. Juliet îl văzu schimbându-se 
la faţă. Un moment, crezu că avea s-o cuprindă în braţe, atât de feroce o apucase. Dar, 
după câteva clipe, Miguel își regăsi stăpânirea de sine, până putu inspira adânc, 


eliberându-i mâinile, cu un pas înapoi. Deznădejdea i se ascunsese sub obişnuia lui 
expresie impenetrabilă, dar acum Juliet ştia că dedesubt se afla un tumult de sentimente. 

— Ce cauţi aici? o întrebă, din nou calm. 

— Am venit să-mi cer iertare. Nu voiam să ai o părere proastă despre mine. 

La asta, Miguel zâmbi amar. 

— Mă mir că opiniile mele contează pentru dumneata. Pentru ce îţi ceri iertare, 
sefiorita? 

— Pentru că ţi-am nesocotit dorinţa și l-am anunţat pe Francisco că eram în Cordoba. 

— A, da, am dedus că era mâna dumitale. Deci, îţi pare rău că mi-ai încălcat cererea. 
Dar că l-ai invitat nu-ţi pare rău? 

Juliet ezită, apoi clătină din cap. 

— Nu, n-am cum. Am văzut cât de fericiți erau. 

— Chiar dacă asta se va transforma mai târziu în nefericire? 

— Dar de ce, Don Miguel? întrebă ea, rugătoare. De ce să devină o nefericire? Ar 
putea fi un nou început. Întemeierea unei familii fericite. Gândeşte-te, măcar. 

— Crezi că nu m-am gândit? replică Miguel, din nou aspru. Vino, o chemă el repezit, 
cred că toţi ne aşteaptă cu masa. 

Îi deschise ușa, stinse luminile şi o însoţi pe coridor, spre sufrageria înaltă şi îngustă 
unde îi aştepta un grup de chipuri curioase, privindu-i cu suspiciune când intrară. 


Capitolul 8 


Maria-Teresa nu acceptă decât cu mare greutate gândul plecării lui Juliet. 

— Să nu ne neglijezi total, Juliet. 

— Vino şi tu pe la mine, la Casa Margarita. Să vii cât mai curând, pentru că nu ştiu 
cât voi sta acolo. N-o pot ţine la nesfârşit cu vizitele astea. 

— La Casa de las Aguilas ai putea-o vizita la nesfârşit. 

Juliet nu era sigură cât i-ar fi plăcut aşa ceva. 

— În curând va trebui să plec înapoi în Anglia. Vino şi tu în Anglia, într-o vacanţă, 
Maria-Teresa. 

Dar un asemenea salt era mult prea mare pentru ea, iar fata zâmbi, fără să ia în 
serios propunerea. 

După ce-şi făcu bagajele şi le duse la mașină, Juliet porni în căutarea Mariei-Teresa, 
pentru a-și lua rămas bun. 

N-o găsi imediat. În casa aceea enormă, întotdeauna era greu să știi unde se afla 
cineva, la un moment dat. Deschise ușa de la sala — şi nimeri peste un babel de discuţii 
zgomotoase. Maria-Teresa nu era înăuntru, ci numai Señor și Señora Diaz-Fraga, Ramón 
şi Verişoara Marisa. Şi întrucât, după obiceiul spaniolilor când se ceartă, numai încet şi pe 
rând nu vorbeau, n-o auziră pe Juliet deschizând ușa și, câteva secunde, nici nu-i observară 
prezenţa. 

La început, torentul de cuvinte spaniole fu complet neinteligibil pentru ea; apoi, 
distinse o singură frază, rostită de Verişoara Marisa, care era tulburată: 

— Altă cale nu există? Nu-mi place deloc. 


— Şi ce să facem? strigă Ramón. Să stăm cu mâinile-n sân până pierdem totul? 

Părinţii lui începură să vorbească amândoi în același timp, iar Juliet nu mai înţelese 
nimic. Tocmai se pregătea să închidă ușa, când Ramón o văzu şi se întoarse spre ea, furios. 

— Şi dumneata ce vrei? întrebă el, iar ceilalți întoarseră și ei capetele. De când eşti 


aici. 

— O caut pe Maria-Teresa, ca să-mi iau rămas-bun, răspunse Juliet, în engleză. 

— Nu-i aici. 

— Asta văd şi eu. Scuzați-mă că v-am deranjat. Acum plec, aşa că vă urez rămas bun, 
señor. 


Señora Diaz-Fraga îi spuse soțului ei ceva, iar acesta răspunse cu dispreţ: 

— Nu înţelege. Nu vă faceți griji. 

Juliet închise uşa. Ce însemna asta? se întrebă. Ce ticluiau, cu toții? În ultimele zece 
zile, se comportaseră cam suspect — dar Miguel era capabil să-şi rezolve singur 
problemele. 

Gândul la Miguel o îndemnă să-l caute pentru a-şi lua rămas-bun. Porni pe coridor 
spre camera lui şi bătu la uşă. 

— Adelante, răspunse glasul lui Miguel, iar Juliet intră. 

Miguel stătea așezat la birou, cu câteva teancuri de hârtii în faţa lui. Se ridică în 
picioare de îndată. 

— O, iartă-mă că te deranjez, eşti ocupat, spuse Juliet. Am venit să-ţi mulțumesc 
pentru ospitalitate şi să-mi iau rămas-bun. 

— Pleci? întrebă el, cam repezit. 

— Da, deja am stat prea mult. 

— Înapoi în Anglia? 

— A, nu, doar la Casa Margarita. Pentru moment. 

Ar fi putut să jure că părea mai ușurat. Poate se gândea că încă îi mai putea fi de 
ajutor Mariei- Teresa. 

— Aha, dădu el din cap. Acum acolo locuiesc, prietenii dumitale? 

— Da. 

Stia părerea lui despre tranzacţie, aşa că evită să mai continue. 

— Au aranjat-o bine? se interesă el şi, când Juliet îl privi întrebătoare continuă: aveţi 
voi o zicală, mi se pare, cu laptele vărsat? Ei bine, eu nu plâng după laptele vărsat. Am 
lăsat totul în urmă. 

— Bine, răspunse Juliet, zâmbindu-i. Da, au renovat-o minunat. Cred că până și 
dumitale ţi-ar plăcea. Dar nu trebuie să te rețin, când eşti ocupat. Adios, Don Miguel, 
adios. 

Porni spre el cu mâna întinsă, după care, în mod inexplicabil, se răzgândi şi-i întinse 
ambele mâini. 

Miguel i le luă într-ale lui, zâmbind. 

— Adios, Juliet. Deşi aş prefera să spun Hasta la vista. ) se va simţi lipsa, în casa 
asta. 

Dintr-o dată, lui Juliet îi trecu prin minte că de fapt voia să spună: "Eu îți voi simţi 
lipsa." N-o credea cu adevărat, dar se lăsă din nou în voia unui impuls și, cu mâinile încă 
într-ale lui, se înălță pe vârfuri şi îl sărută, în cel mai frăţesc fel, pe obraji. 


Nu se așteptase la rezultatul acestei încurajări nevinovate. Miguel îi eliberă mâinile 
şi o luă cu blândeţe în braţe, dar în clipa când Juliet dădu să se retragă instinctiv o cuprinse 
mai feroce, strângând-o cu putere, aproape la fel de tare ca în seara aceea, pe terasa 
întunecată. Şi deodată, Juliet îşi pierdu complet controlul. Îşi aruncă braţele pe după gâtul 
lui, cu obrazul lipit de al lui, şi între ei se inflamă brusc o pasiune uluitoare. Buzele lui i se 
mișcau pe obraz, îi găsiră gura, şi se sărutară, îndelung, profund; şi în acel răstimp mult 
prea scurt, toate frustrările dispărură, inhibiţule fură uitate şi s-ar fi putut forma o legătură 
foarte strânsă, dacă momentul de nebunie al lui Juliet n-ar fi trecut la fel de repede pe cât 
începuse. 

Se retrase, hotărâtă, privindu-l cu ochi mari, nesigură ce avea de făcut. Ochii lui 
negri păreau s-o sfredelească. "Nu lua nimic în serios”, își spuse ea, "stai liniştită, fii 
calmă". Dar vocea îi tremura uşor, când îi spuse: 

— Vai de mine, nu ştiu cum s-a întâmplat... Te rog să mă ierți, Don Miguel. 

— Poate pentru că am dorit-o amândoi? întrebă el. 

— Cred că da. Dar n-am vrut... s-o ia razna. 

— Poate, continuă Miguel, îți părea rău pentru un om care se confruntă cu nişte 
probleme. 

— Ce prostie, răspunse Juliet, reușind să pară revoltată, căci ştia instinctiv că Miguel 
n-ar fi suportat ca altcuiva să-i pară rău pentru ei. Dacă ai probleme, sunt convinsă că poţi 
să le rezolvi. Nu ești un om care să inspire păreri de rău, Don Miguel. 

Miguel zâmbi, cu amuzament sincer. "Cât de rar zâmbeşte așa" 
îi luminează chipul ăsta serios şi grav." 

— Señorita... Juliet... mă pierd în admiraţie la vederea unui tact atât de desăvârşit. 

Si deodată, amândoi izbucniră în râs. Cu siguranță, era prima oară când se distrau 
împreună astfel, din toată inima. 

— Îmi citeşti gândurile, spuse ea. 

— Aş vrea să fie așa. 

— lar acum, chiar trebuie să plec. 

— De ce? E ceva urgent? 

— Mă aşteaptă familia Boyd. 

— A... Da, desigur. Atunci, nu te mai rețin. 

Porni spre ușă, împreună cu ea. 

— Întrucât starea de spirit pare propice pe moment, continuă el, mi-ai permite să te 
sărut la despărțire? 

Se priviră câteva momente, lung, în ochi. 

— Sunt sigură că n-ar fi înțelept, răspunse Juliet, lăsându-se în voia unui sărut care 
era binevoitor şi ideal; parcă plutea pe un nor de irealitate. 

— Da, poate că nu e înţelept, consimți el în cele din urmă. 

Îi deschise uşa și o lăsă să treacă, însoţind-o pe coridor, până la maşină, unde 
aştepta Maria-Teresa. 

— Nu te-am găsit nicăieri, îi spuse ea lui Juliet. 

— Nici eu nu te-am găsit, Maria-Teresa. 

Îşi luară rămas bun, iar Juliet porni, lăsându-i pe frate şi soră împreună pe trepte, 
făcându-i cu mâna. 


„ Îşi spuse ea, "şi cum 


Îşi dorea ca, în loc de a se întoarce la Casa Margarita, să stea şi să cugete. Până la 
urmă, trase pe dreapta, în apropierea mării, pentru a încerca să-şi pună gândurile în ordine. 
Dar așa ceva îi era peste putinţă. Închise ochii, pentru a retrăi primele momente de pasiune 
şi celelalte, de gingășie. 

În sfârșit, porni mai departe, spre Casa Margarita, unde ajunse cam pe la ora mesei. 
Totul era neschimbat — primirea exuberantă pe care i-o făcu Harry, salutările calde şi 
sincere ale părinților lui, lumina şi voia bună. Dar, pentru prima oară, Juliet nu putu 
participa la conversații cu entuziasmul ei obişnuit. 

Doamna Boyd observă cea dintâi. 

— A, mă cam doare capul, atât, răspunse Juliet. Cred că am stat prea mult în soare. 

Următoarele zile fură foarte dificile pentru ea. Dacă înainte totul i se păruse firesc, 
neforțat, acum Juliet avea o senzaţie de constrângere. Ceilalţi nu se schimbaseră. Ea, însă, 
da. Îi venea să evite îmbrăţișările lui Harry, dar se supunea totuși, stânjenită. La un 
moment dat, doamna Boyd spuse: 

— Nu ești deloc în apele tale, Juliet. Cred că ai făcut o insolaţie. Nu-ţi stă în fire să 
stai aşa de tăcută. Menajează-e un timp — Harry, las-o în pace. 

Juliet simți încă o mustrare de conștiință. 

Harry începu să vorbască despre întoarcerea în Anglia. 

— Ceilalţi încep să se agite. Își închipuie că stau aici într-o vacanţă prelungită, deși 
eu ştiu că i-am fost de folos tatei. Dar acum nu mai am nici o scuză ca să întârzii. 

— Nici eu, spuse Juliet. Eu sunt cea care şi-a prelungit vacanţa. Trebuie să mă întorc 
şi eu. 

— Foarte bine, măcar facem şi noi ceva împreună. 

Într-o dimineaţă, Maria-Teresa telefonă ca să întrebe dacă ar fi putut veni la masă. 

— Spune-i că da, strigă doamna Boyd, din camera alăturată. 

Maria-Teresa sosi la aperitive, găsindu-i pe toți adunaţi în curtea răcoroasă, printre 
flori. Fata părea să strălucească, radioasă. Juliet îşi spuse că arăta ca o tânără ducesă, atât 
de frumos îmbrăcată şi îngrijită era, cu eleganța şi farmecul ei dintotdeauna. 

Abia după masă Maria-Teresa şi Juliet avură ocazia să vorbească între patru ochi. 

— Două lucruri, Juliet, spuse fata. Mai întâi, am o scrisoare pentru tine de la Miguel. 

O scoase, dar Juliet ezită în chip ciudat s-o deschidă înainte de a rămâne singură. 

— Al doilea, am avut o discuţie lungă cu fratele meu, așa cum m-ai sfătuit, şi cu toate 
că întotdeauna a fost înțelegător, niciodată nu s-a purtat cu mine mai frumos ca acum. Mi-a 
dat permisiunea să mă mărit cu Francisco. 

Juliet ridică ochii, uimită, privind-o cu o expresie neîncrezătoare. Maria-Teresa se 
uită în Jos, încurcată. 

— Stiu, Juliet, te întrebi cum îmi pot abandona vocaţia, întorcându-mă spre cele 
lumești. Într-adevăr, nici nu-ţi pot spune ce tulburată sunt. Miguel nu permite să mă 
întâlesc acum cu Părintele Sebastien, nici cu Sora Catalina, şi sunt sigură că nici nu i-aş 
putea privi în faţă, dar... 

— Nu, nu la asta mă gândeam, o întrerupse Juliet. Sunt într-adevăr surprinsă, dar şi 
încântată, realmente încântată. 

Se ridică de pe scaun şi veni lângă Maria-Teresa, s-o sărute. 

— E o veste minunată. Cum a primit-o familia? 


— O, s-au supărat îngrozitor. Şi pe Miguel, şi pe mine. Şi, teamă mi-e, şi pe tine. 
Sunt foarte furioși. 

— Dar cum s-a întâmplat ca Miguel să-ţi dea aprobarea? 

— După ce am stat de vorbă, probabil i-a telefonat lui Francisco, pentru că acesta a 
venit la Casa Vulturilor a doua zi şi au ţinut o consfătuire. Iar apoi Francisco m-a căutat şi 
mi-a cerut mâna. ȘI, Juliet, vom locui la hacienda! Iar mama lui Francisco va avea o căsuță 
pe moşie, aşa că ne poate vedea zilnic, dacă vrea. Miguel a plănuit totul şi spune că nu e 
nevoie de o logodnă prea lungă... Juliet, te invit la nunta mea! Nici nu mi-aş putea face 
nunta fără tine! Simt că ţie îţi datorez tot ce s-a întâmplat. O, sunt atât de fericită! 

— Cât de mult îi vei lipsi lui Miguel, Maria-Teresa! 

— Da, redeveni fata serioasă. Ăsta-i singurul lucru neplăcut. Oamenii aceia sunt ca 
nişte monştri pe capul lui. Numai de i-ar putea da afară din casă... 

— Chiar dacă ar putea, s-ar simţi singur în casa aceea mare... 

— Miguel nu e de aceeaşi părere, răspunse Maria-Teresa, surprinsă. Îi place La Casa 
de las Aguilas. Altfel, de ce și-ar fi dat atâta osteneală ca să-și conducă afacerile de-acolo? 
Numai de-ar putea scăpa de monștii ăia...! Dar hai să vorbim despre lucruri mai plăcute. 

Mai târziu, le împărtăşiră şi celorlați vestea cea bună, fu adusă șampanie și se 
închinară toasturi. Juliet, însă, găsi un moment prielnic ca să se strecoare în camera ei și să 
deschidă scrisoarea, cu inima bătându-i mai repede. 

Mesajul era dezamăgitor de scurt. 


Sefiorita, 

Îţi trimit mii de regrete şi îmi cer de o mie de ori iertare. N-am avut absolut nici un 
drept să fac ceea ce-am făcut şi sper să mă ierți și să uiţi. Şi nu o pedepsi pe Maria-Teresa 
pentru păcatele mele, ci continuă s-o vizitezi ca de obicei. Nu voi mai păcătui. 

Ştiu că vestea adusă de ea te va bucura. Dumneata ne-ai ajutat să ajungem în această 
situație fericită. 

Miguel Navajas. 


Juliet se simţi complet deziluzionată, tristă, abătută. Nici un cuvânt drăgăstos: dar 
de ce s-ar fi aşteptat la aşa ceva? Încercă disperată să-şi alunge dezamăgirea, pentru Maria- 
Teresa, dar o apăsa o mare greutate pe inimă. De ce nu avusese absolut nici un drept s-o 
sărute? se întrebă ea. Oare Ramón spusese adevărul, afirmând că Miguel era legat de o 
anumită femeie? 

În aceeași după-amiază, începu o ploaie torențială. Curtea şiroia de apă, gâlgâind cu 
zgomot, curgând de pe streșini în fântâni. Cerul se întuneca tot mai mult, în depărtare 
bubuiau tunete şi se zăreau fulgere. Miguel dădu un telefon, de la Casa Vulturilor. În 
munţi, furtuna era năprasnică și ar fi fost recunoscător dacă sora luyi putea rămâne peste 
noapte la Casa Margarita. Nu-i plăcea gândul de a o şti conducând maşina pe suprafața 
alunecoasă a drumului de munte, în toiul furtunii. 

Aşa că Maria-Teresa rămase până a doua zi, când se întâlniră cu toţii în curte, la 
micul dejun. Apoi, spuse că avea să plece la timp pentru a ajunge acasă înainte de prânz. 

— Cred că e impresionant să vezi o furtună adevărată în munți, spuse Juliet. 

— Mă cam tem de ele, dar lui Miguel îi plac. Ce-ar fi să vii cu mine la masă, Juliet, şi 


poate vei vedea şi o furtună? În orice caz, mi-ar plăcea mult să fim împreună, pentru că 
dacă furtuna începe devreme, nu-mi prea place s-o străbat de una singură. O, te rog să vii, 
Juliet. 

— Îți mulţumesc, dar nu pot. Încontinuu vin și plec. 

Căci Juliet știa că La Casa de las Aguilas o ispitea şi trebuia să înveţe să reziste 
ispitelor. 

— Du-te neapărat, Juliet, dacă aşa vrei, o îndemnă doamna Boyd. 

— Dar dacă mă duc cu Maria-Teresa, cum am să mă mai întorc? 

— 'Te-aducem noi, răspunse simplu fata. 

— Sau va veni Harry după tine, adăugă doamna Boyd. 

Aşa că pe Juliet n-o mai putea opri nimic şi, dezolată pentru propria ei slăbiciune, 
porni din nou prin Valea Vulturilor, spre casa de pe culmea munţilor. 

Ajunseră fără ca furtuna să fi reînceput, dar cerul se schimba deja. Soarele 
strălucitor al dimineţii dispăruse, lumina scădea, tot mai cenuşie, iar vârfurile munţilor 
erau deja pierdute în nori. 

— Cred că vei vedea curând furtuna în munti, Juliet, spuse Maria-Teresa. 

Îşi băură vinul dinainte de masă în seră, printre flori. Miguel veni prin fosta cameră 
de elevă a Mariei-Teresa și fu surprins s-o vadă pe Juliet acolo. Şi ea era destul de jenată, 
după felul intim în care îşi luaseră rămas bun, cu doar cinci zile în urmă. 

— Ola, salută el. Ce plăcere să te revăd, Juliet. 

— Maria-Teresa m-a convins să vin ca să văd o furtună în munți. 

— Rămâi la noi. 

— Nu, Don Miguel. Diseară, trebuie să mă întorc. Adică, dacă mă poate duce cineva 
cu maşina. 

— Te duc chiar eu, spuse el, dacă trebuie neapărat să pleci. 

lar aceste cuvinte, pentru Juliet, schimbară atmosfera la fel de mult ca norii de 
furtună care se adunau afară. 

Sperase să mănânce toţi trei în seră, dar avu o dezamăgire. Li se alăturară bătrânilor, 
care erau mai morocănoşi ca oricând, şi lui Ramón, în sufragerie. Juan-Rafael plecase 
înapoi la Madrid. 

Atmosfera, departe de a fi cordială, era de-a dreptul îngheţată. Probabil că vestea 
apropiatei nunți a Mariei- Teresa reprezentase un şoc cutremurător pentru familie, dar în 
special pentru Señora Diaz-Fraga, care toată viața o instruise în direcția călugăriei. Abia 
dacă-i adresau un cuvânt și nici unul nu-i vorbi lui Juliet, cu excepția inevitabilului 
Buenos dias. În timpul mesei, însă, Ramón o întrebă: 

— Rămâi peste noapte la Casa Vulturilor, señorita? 

— Nu, señor, numai la masă. 

— Dar nu ai venit cu maşina? 

— Nu. Don Miguel a avut bunătatea de a spune că mă va duce dumnealui înapoi la 
prietenii mei. 

— Vin şi eu cu voi, interveni Maria-Teresa, iar apoi îi voi ţine companie lui Miguel, 
în drum spre casă. 

— Nu e necesar, Maria-Teresa, spuse fratele ei. 

— Dar mi-ar face mare plăcere, insistă ea, spre uşoara dezamăgire a lui Juliet, care 


dintr-o dată constatase că ar fi vrut să rămână singură cu Miguel. 

Imediat ce masa luă sfârşit, izbucni furtuna. Se auzi un tunet înfiorător, care păru să 
se prelungească la nesfârşit, în timp ce ecourile i se rostogoleau peste munți; iar fulgerul 
despică orbitor cerul întunecat. 

— Vom bea cafeaua în camera mea, îi spuse Miguel lui Juliet. De acolo poţi vedea 
perfect. 

Si le conduse pe Juliet şi Maria-Teresa pe coridor, până în cabinetul lui confortabil. 
José le aduse cafelele și-i lăsă singuri. 

Maria-Teresa se aşeză departe de ferestre, dar Miguel şi Juliet rămaseră în picioare 
lângă una dintre ele, privind afară. Se întunecase aproape ca noaptea. Un tunet deosebit de 
puternic bubui deasupra, iar Juliet întoarse capul spre Miguel, ca pentru a-i spune: "Auzi-l 
pe-ăsta!" şi constată că o privea. Nu zâmbea, dar avea în expresia ochilor o anumită 
însuflețire, o emoție acută, pe măsura emoției din sufletul ei. Nu aveau nevoie de cuvinte. 
Juliet simţea ceva din fiorul pe care 1-l stârnea furtuna; poate doar o umbră palidă, dar 
adevărată. 

Vocea Mariei-Teresa le întrerupse comunicarea fără cuvinte. 

— Dacă sunteţi în stare să vă despărțiți de furtuna voastră, spuse ea, vă așteaptă 
cafeaua. 

În acel moment, începu să plouă tornețial, izbind geamurile, astfel încât o vreme nu 
se mai putu vedea nimic. Se duseră să-şi ia ceştile, dar Juliet reveni la fereastră, cu a ei; şi, 
curând, ploaia încetă la fel de rapid pe cât începuse. Juliet o vedea continuând pe colinele 
din apropiere, atât de abundentă încât nu peste mult începură să se formeze pârâiașe şi 
mici cascade înspumate. 

În sfârşit, se lăsă din nou liniştea. Ploaia se oprise peste tot, deși şuvoaiele 
continuau să curgă. Ultimul tunet se risipi. Miguel deschise fereastra. 

— Haideţi afară, le chemă el, dar numai Juliet îl urmă. Maria-Teresa preferă să 
rămână în casă. 

Terasa era plină de băltoace, dar aerul proaspăt emana vitalitate. Juliet inspiră 
adânc, simțind căldura primelor raze palide ale soarelui care revenea. 

— Ei? întrebă Miguel, privind-o. 

— Magnifico, răspunse ea. 

Miguel zâmbi. 

— Nu e o ţară potrivită pentru sufletele slabe de înger. 

— Într-adevăr, e pentru vulturi. 

Nimic mai mult. Între ei se crease o strânsă afinitate, care nuavea nevoie de cuvinte. 
Mai târziu, cele două fete se aşezară în seră, vorbind despre apropiata nuntă. 

— Ar fi minunat dacă ai putea rămâne până atunci, Juliet. 

— Trebuie să mă duc acasă, Maria-Teresa. Nu pot lenevi la nesfârșit. 

— Mi-ar fi de atâta ajutor. Nu am pe nimeni, Juliet. Nu am o mamă, o soră, nici o 
prietenă adevărată. Numai pe tine. 

— Nu cunosc toate obiceiurile de pe-aici. 

— Dar le cunosc eu. 

— Şi pentru rochie nu ai nevoie de sfaturi. Ai o croitoareasă minunată. 

— Dar am nevoie de o confidentă. De tine am nevoie, Juliet. 


Juliet tocmai se pregătea să spună: "Cred că şi Harry are nevoie de mine", dar se 
opri, cu sentimentele prea tulburi. În schimb, spuse: 

— Va trebui să mă gândesc. 

— Da, da. Şi să te gândești favorabil, Juliet. 

Mai târziu, îi ceru să rămână și la cină, pentru a petrece noaptea acolo, dar Juliet 
refuză categoric. 

— Nu pot, am spus că mă voi întoarce şi am să mă întorc. Devii lacomă, Maria- 
Teresa. 

Aceste cuvinte avură efectul dorit. 

— Da, sunt foarte egoistă, recunoscu fata, liniştindu-se. 

Soarele asfințea când Juliet porni pe coridor spre camera lui Miguel, pentru a-i 
spune că era gata de plecare. Îl găsi în faţa unei planșete mari de proiectare, unde era întins 
un plan. 

— M-ai putea duce acum acasă, Don Miguel? Dacă eşti ocupat, nu vreau să te 
deranjez. Nu m-ar putea duce şoferul? 

— Deloc — îmi convine de minune. Vino aici, Juliet, să vezi ce fac. 

Juliet se apropie, privind planul. 

— Dar e Casa Vulturilor, constată ea. 

— Da, Casa Vulturilor aşa cum va arăta într-o zi, când voi avea libertatea de a face ce 
vreau cu ea. Și poate că ziua aceea nu e prea departe. Uite ce-am făcut aici... 

Începu să-i arate elementele planului. 

— AICI, după cum vezi, sufrageria dispare complet, făcând parte dintr-o curte 
interioară. Aici va fi o fântână. Iar aici, uite, o intrare complet nouă, direct în holul de 
marmură; nu o eliminăm pe cea veche, dar o evităm. E mai intim, no es verdad? 

Era captivant. Juliet uită cu totul de oră. Miguel fu cel care-i aminti, într-un târziu. 

— Vino, te fac să întârzii. Maria-Teresa e gata? 

— Preferă totuşi să nu vină, Don Miguel. 

— Cu atât mai bine, să n-o obosim. Atunci, să mergem. 


Aproape imediat ce ieşi pe poartă, spre drumul abrupt, Miguel comentă: 

— Maşina asta are ceva la direcție... 

Iar la prima curbă, adăugă: 

— Abia reuşesc să cotesc. I s-o fi dezumflat un cauciuc. 

Mașina lua viteză, iar Miguel apăsă pe frână. 

— Dios! Şi frânele au cedat! exclamă el, forțând repetat pedala, fără nici un efect. 

În faţă apăru următoara curbă, iar Miguel reuşi să treacă doar cu preţul unui suprem 
efort. 

— Dios! Dios! mormăi el. Pare să-și fi pierdut controlul complet. 

Încercă să îndrepte mașina spre noroiul de după furtună, cu speranţa că aşa avea să 
încetinească, dar singurul efect fu un derapaj înfiorător. Nimic nu părea să mai poată 
încetini viteza mașinii, iar Miguel ştia că de următoarea cotitură n-avea să mai treacă. 

— }ine-te bine, Juliet! Mă tem că ne ciocnim. Mai bine acum, când viteza e mică. 

— Ce s-a întâmplat? strigă ea, disperată. Nu putem face nimic? 

— Nu răspunde la comenzi. Cineva a sabotat mașina. 


Lui Juliet nu-i mai rămase decât să se încordeze, în timp ce maşina gonea spre curba 
următoare. În minte, repeta la nesfârşit, ca o mantră: Miguel, Miguel, Miguel... 

În clipa următoare, maşina trecu peste margine, răsturnându-se o dată şi încă o dată. 
"Asta e, asta a fost!" își spuse Juliet. Şi deodată, se izbiră de ceva — neaşteptat de slab. 
Maşina se clătină de câteva ori şi rămase nemișcată, pe o parte, cu Juliet zăcând peste 
portieră şi Miguel căzut deasupra ei. 

Vacarmul metalic se opri. Farurile se stinseseră și ele. Era complet întuneric şi o 
linişte desăvârșită. 

Miguel încercă să se ridice. Câteva momente, se zbătură, cu membrele învălmășite. 

— Juliet, Juliet, eşti bine? 

— Nu ştiu, răspunse ea, cu vocea nesigură. Cred că da. 

Cumva, Miguel reuşi să se elibereze. 

— Trebuie să ieşim, spuse el, poate să ia foc. 

— Cred că ar fi trebuit să se întâmple deja. 

Miguel smucea de clanţa portierei, care se blocase, deasupra lui. Nici fereastra nu 
voia să se deschidă. Până la urmă, reuși să coboare geamul portierei din spate. 

— Putem ieşi pe-aici, Juliet. Lasă-mă să te-ajut. Nu ţi-ai rupt nimic? 

— Nimic. Cred că sunt întreagă. 

— Pe-aici pe undeva e o lanternă. Una mare. Era în torpedou. 

Juliet începu să scotocească şi ea. 

— Asta e? întrebă, într-un târziu. 

Miguel aprinse lanterna, apoi o ajută pe Juliet să reacă pe bancheta din spate, se 
săltă cu mare greutate prin fereastră și, în sfârșit, o ajută să iasă. 

După ce sări de pe maşină, în noroi, Miguel o luă pe Juliet în braţe și, cu picioarele 
alunecându-i, o duse pe şosea, unde o depuse pe asfalt, tremurând, încercuită de braţele 
lui. Când Miguel făcu prima mișcare, îl rugă: 

— Nu mă lăsa, nu mă lăsa... 

Era sigură că ar fi căzut la pământ. 

— Nu, nu, îi şopti el liniştitor, strângând-o la piept, şi îi simţi obrazul umed. Nu 
plânge, iubito, nu plânge. 

Apoi, îşi dădu seama că era o umezeală cleioasă — sânge. 

— Închide ochii, Juliet. 

O lumină cu lanterna. Obrazul îi sângera. 

— Te-ai rănit! exclamă el. 

— Nu e nimic grav. }ine-mă în braţe și atât, Miguel. 

Nu voia decât sprijinul lui, simţea că o părăsiseră puterile. Într-un târziu, spuse: 

— Acum mi-e mai bine, Miguel. Am scăpat ca prin urechile acului! O, iubitule, 
iubitul meu... 

Se lăsă din nou tăcerea, încărcată de tensiune. 

— Mă întorc acasă după ajutor, Juliet. În maşină e un pled — ţi-l aduc şi-ţi găsesc un 
loc unde să stai până vin eu. Îţi las şi lanterna. Voi veni cu o mașină care să nu ne omoare 
pe amândoi. 

Glasul îi redevenise înverşunat. 

Juliet se supuse. Miguel aduse pledul, o înveli cu el tandru şi spuse: 


— Ştii ce ne-a oprit, Juliet? Un copac singuratic, care a crescut aici prin cine ştie ce 
minune, ca să ne salveze. Iar acum, plec după ajutor, mi vida. Nimeni nu va veni încoace. 

— Te rog, întoarce-te cât poţi de repede, Miguel. 

— Sigur, sigur că da. 

O luă în braţe şi o sărută. 

— Încă îţi mai curge sânge, observă el şi-i dădu batista lui. Acum chiar trebuie să 
plec. 

Și dispăru în susul şoselei, iar Juliet rămase așezată pe un bolovan, așteptând — şi 
gândindu-se la tot ce se întâmplase. 


În sfârşit, pe pantă apăru lumina unor faruri. Apoi Miguel se apropie de ea şi o 
conduse spre maşină, la al cărei volan stătea şoferul. 

Nu peste mult, erau din nou în casă. Maria-Teresa îi aştepta — dar altcineva, în chip 
ciudat, nu — şi, împreună cu Miguel, o duse pe Juliet în camera ei. 

— O, Juliet, în ce hal eşti, spuse fata, dând drumul la apa fierbinte în baie. Ai faţa 
plină de zgârieturi și vânătăi. Stai, să te spăl. 

ÎI trimise pe Miguel din baie şi, cu tandrete, începu să spele faţa lui Juliet. 

— Eu căzusem dedesubt, cu Miguel peste mine, când ne-am oprit, îi spuse ea Mariei- 
Teresa. Mă bucur atât de mult că te-ai hotărât să nu vii cu noi. 

— Voi mulțumi în rugăciunile mele, răspunse fata. Şi-acum, în pat cu tine, şi-i vom 
telefona lui Harry, ca să-i spunem ce s-a întâmplat. Mă tem c-o să se supere pe noi. 

După plecarea Mariei-Teresa, Juliet se relaxă. Când îi fu adusă cina, reuși să 
mănânce puţin, dar îi era deja somn. Nu peste mult, când veni Miguel, somniferul pe care 
Maria-Teresa insistase să-l ia îşi făcuse efectul. Juliet dormea adânc. 

Miguel stătu pe loc, privind-o un timp, înainte de a stinge luminile și a ieși încet din 
cameră. 


Capitolul 9 


Juliet se trezi în zorii zilei, cu încheieturile înţepenite şi obrazul lipit pe pernă de 
sângele care se uscase. ŞI-l desprinse cu dificultate şi intră în baie să se spele. 

— Ce mizerie! murmură ea, privindu-se în oglindă — avea fața umflată, cu julituri şi 
zgârieturi adânci, și un ochi învinețit. 

Se unse cu alifie şi reveni în pat, unde reuși să adoarmă din nou, până când Maria- 
Teresa veni s-o trezească. 

— Ai pierdut un mare... cum spuneţi vo1?... un spectacol nemaipomenit. 

— Serios? Ce s-a întâmplat? 

— Miguel s-a certat cu Ramón, atât de rău de s-a zguduit toată casa. În viaţa mea nu 
l-am mai văzut pe Miguel atât de furios. Și nici nu ştiam că Ramón ne purta o asemenea 
dușmănie; îi ţâşnea ura din priviri. Era devorat de invidie și turba de furie că-i eşuase 
planul. Sigur, nu recunoaște nimic!... Miguel s-a trezit în zori şi s-a dus cu Vicente, 
şoferul, să caute maşina şi să afle cum s-a umblat la ea. Dar e atât de distrusă, în fundul 
unei prăpăsii, încât crede că nu se mai poate dovedi nimic — și, Juliet, când mă gândesc ce 


vi s-ar fi putut întâmpla! 

— Atunci, de unde știi că Ramón a fost? 

— A, au ieşit la iveală multe mărunţişuri. Dar Vicente l-a găsit ieri după-amiază în 
garaj, închizând portiera maşinii lui Miguel. Ramón s-a enervat şi a spus că voia să caute 
un lucru pe care i-l împrumutase lui Miguel. Iar Vicente ştie că mașina lui Miguel n-avea 
nimic. Oricum, Ramón a negat totul, însă e atât de plin de venin, şi Miguel atât de furios, 
încât şi-au spus lucruri de neiertat. lar Miguel i-a ordonat să iasă afară din casa asta şi să 
nu se mai întoarcă niciodată. Aşa că Ramón a plecat la Madrid. 

Se opri o clipă. 

— Te obosesc? 

— Nu, sunt captivată. Şi pe urmă ce s-a întâmplat? 

— De-aici, a pornit altă ceartă, poate nu tot atât de furioasă, dar la fel de îndârjită, 
între Miguel, Verişoara Andrea şi Vărul Alfonso. Miguel a spus că, dacă vor să-şi mai 
vadă fiul, n-au decât să se mute în altă parte. Verişoara Andrea a plâns şi a vorbit despre 
toți anii în care a avut grijă de el și de mine, a spus că a intrat dracul în noi şi că asta se 
întâmplă când vin străini în casă — cred că la tine se referea, Juliet. Dar când mă gândesc 
că Miguel a scăpat de monstrul ăsta! Ştiu că nu se cuvine, dar el dorea de mult să scape. 
Pentru ei voia să cumpere Casa Margarita... 

— E mult prea frumoasă pentru ei... 

— Îşi vor găsi o casă şi, desigur, el va continua să-i întreţină. Aici, însă, nu-i mai 
primeşte! Miguel se va simţi cu zece ani mai tânăr. 

— Pentru tine nu va mai prea conta, Maria-Teresa. 

— Nu, slavă Domnului. Dar va conta pentru scumpul meu Miguel. A îndurat atâtea 
de la ei. Ani de zile l-au înşelat, în tot felul de moduri mărunte, dar cel mai greu i-a fost să 
le suporte concepțiile înguste, dezaprobarea, firea îngrozitor de mohorâtă. Obişnuia să-i 
înfurie vorbindu-mi în engleză, limbă pe care ei n-o înțelegeau. Și ori de câte ori aveam 
ceva personal de discutat, vorbeam în engleză. 

— De-asta ştii atât de bine engleza. Mă și întrebam. 

— La fel de bine ar fi putut să fie franceza, dar Miguel a ales engleza... Bun, deci asta 
s-a întâmplat cu familia. Pe urmă, a sunat și Don Harry, să afle ce mai faci. Pentru că 
Miguel, desigur, a trebuit să-l anunţe aseară despre accident, iar el a vrut să vină imediat, 
dar Miguel i-a spus că dormeai; Don Harry a pornit de dimineaţă încoace, să te vadă. 

În acel moment, se auzi o bătaie în ușă, iar Juliet tresări, aşteptându-se ca Harry să 
apară în prag; dar nu era decât servitoarea cu micul dejun. 

Peste câtva timp, când coborî, îl găsi pe José la baza scării de marmură. 

— Când mă va căuta un vizitator, José, îi spuse ea în spaniolă, un anumit Señor 
Boyd, condu-l în seră. 

— Si, señorita. Până atunci, Don Miguel ar dori să ştie dacă-l puteţi vizita în camera 
lui. 

Juliet îl găsi pe Miguel lângă fereastră. Acesta o privi şi clătină încet din cap. 

— Ce ţi-am făcut? întrebă el. Cum mi-aş putea cere iertare? 

— N-ai făcut nimic, Miguel. Totul a fost opera lui Ramón. 

— Ştii ce s-a întâmplat? 

— Maria-Teresa mi-a explicat totul. 


— Atunci, partea asta o putem uita. 

Se apropie de ea, oprindu-se în apropiere. 

— Sărmana ta faţă, Juliet... 

— Nu sunt o frumusețe, răspunse ea, încercând cu greu să zâmbească. Nu pot nici 
măcar să ascund urmele cu machiaj; tăieturile sunt prea recente. 

Miguel îi atinse uşor, uşor de tot, obrazul rănit şi învinețit. 

— O, ce bine el, murmură Juliet, apăsându-și pe piele palma răcoroasă a lui Miguel. 
Se priviră câteva momente, deschis, încercând să-şi citească unul altuia gândurile. 

— Ei? întrebă Miguel, într-un târziu. 

Juliet îşi lăsă mâna să cadă şi, după un moment, și Miguel şi-o retrase pe a lui. 

— Ei bine? repetă Juliet. 

Porniră spre ferestre şi rămaseră cu privirea spre vale. 

— Maria-Teresa mi-a spus acum câtva timp că urmează să te măriți cu Señor Boyd. 

— Nu ştiam că ţi-a spus. 

Deci, aşa se explica schimbarea atitudinii lui. 

— Dar încă nu e nimic hotărât. 

Miguel se întoarse, privind-o atent. 

— Cât de hotărât e? 

— Harry mă vrea de soţie, iar eu i-am dat un răspuns probabil; însă nu suntem 
logodiţi. Toată lumea se aşteaptă s-o facem. 

— Atunci, ceea ce s-a întâmplat aseară, şi celelalte câteva incidente dintre noi doi, 
Juliet, n-au însemnat nimic? 

Privirea lui pătrunzătoare o făcu să coboare ochii. 

— Uită-te la mine, Juliet, te rog. 

— Ba nu, sigur că au însemnat ceva, spuse ea, privindu-i ochii negri. 

— Şi pentru mine. Așa că te rog, Juliet, explică-mi, eu cum stau? Îmi stă în putere să 
fac ceva? 

— ȘI tu ai anumite obligaţii, îi aminti ea. 

— Am eu aşa ceva? se miră Miguel. Ce fel de obligații. 

— Există o femeie în viaţa ta, nu-i aşa? 

Chipul lui Miguel se întunecă, într-un mod devenit de-acum familiar. 

— Cine ţi-a vorbit despre asta? 

— Are vreo importanță? Ai pe cineva, aşa-i? 

— Are foarte mare importanță. Maria-Teresa ţi-a spus? 

— Nu, nu, îl asigură ea, ştiind că ar fi fost şocat să afle că Maria-Teresa ştia, măcar, 
de existența unei amante. Ramón. 

— Şi ce ţi-a spus Ramón, în stilul lui inimitabil, fără-ndoială? 

— Că ai pe cineva în viața ta, de ani de zile. 

— Mai bine zis, că am o femeie? 

— Da. 

— Ei bine, n-a mințit. Am avut pe cineva. Dar totul s-a terminat cu mult timp înainte 
de a te cunoaște pe tine. N-am s-o regret niciodată, Juliet. M-a ajutat să-mi păstrez mintea 
întreagă, m-a consolat... N-am iubit-o, deși am tinut şi încă mai ţin foarte mult la ea. Eşti 
şocată, Juliet? 


— Nu. Nu, dar... ce s-a întâmplat cu ea? 

— A avut şansa unei căsătorii fericire. Avea cu patru ani mai mult decât mine și 
amândoi am ştiut că avea să-i facă bine asta. Dacă o iubeam, nu m-ar fi părăsit niciodată, 
dar a ştiut întotdeauna că n-o iubeam. 

— Îmi pare foarte rău pentru ea, dar sper că a fost fericită cu tine. 

— Verdaderamente, Juliet, eşti imposibilă! Absolut imposibilă! Tu nu-ţi dai seama că 
ar trebui să fii geloasă? Ar trebui să te înfuru pe mine! 

Juliet zâmbi strâmb, cu dificulate. 

— De ce să fiu geloasă pentru ceva ce s-a sfârşit, sau pe o femeie pe care n-ai iubit- 


0? 

— Ştii ce insinuezi? 

— Mai mult decât ar trebui, sunt sigură. 

— Că dacă o iubeam, ai fi geloasă; şi de ce să fii geloasă, dacă tu nu m-ai iubi pe 
mine? 


Juliet îl privi fără să răspundă. Apoi oftă, ridicând din umeri a neputinţă. 

— E adevărat? o întrebă el, Mă iubeşti, Juliet? 

— Da. Ce pot să fac? 

— Ce vom face, Juliet? 

Vru s-o cuprindă cu un braţ, dar Juliet îl opri. 

— Nu mă atinge. Sunt plină de lovituri. lar dacă mă atingi, n-am să mai pot gândi. 

Dar se bucura că o întrebase "ce vom face?", căci avea nevoie de ajutorul lui. 

— Te iubesc, spuse Miguel, aproape de la început. Iniţial, n-am vrut să accept, 
credeam că ne stau în cale prea multe obstacole; iar când în sfârşit am acceptat realitatea şi 
am început să fac planuri — planuri pentru casă, planuri pentru mutarea familiei Diaz-Fraga 
— a venit la mine Maria-Teresa, atât de fericită pentru tine, binecuvântată să-i fie inima, şi 
mi-a spus că urma să te măriți cu bărbatul acela. De-asta m-a cuprins disperarea, Juliet: mi 
se spulberau toate planurile, toată făgăduiala fericirii mele. 

— Dar tot spulberate sunt, îi aminti ea. 

— Te poţi mărita cu un om pe care nu-l iubeşti? 

Înainte ca Juliet să-i răspundă, apăru José, pentru a le spune că Señor Boyd aştepta 
în seră. 

— Îţi mulţumesc, Juliet. 

Miguel se întoarse spre ușă împreună cu Juliet şi o însoţi pe coridor. 

— Vii şi tu? îl întrebă ea, alarmată. 

— Desigur. Trebuie să-mi prezint scuzele pentru că n-am avut mai multă grijă de 
musafira casei mele. 

— N-ai să spui nimic despre noi? Te rog, lasă-mă să hotărăsc singură, să-mi aleg eu 
momentul, Miguel. 

— Cum vrei, consimţi el şi, trecând prin camera Mariei- Teresa, ieşiră în grădină. 

Harry stătea lângă ușile de sticlă deschise, cu părul blond lucind în soare, privind 
splendida panoramlă. Când auzi paşi se întoarse, întrebând, cu un gest spre privelişte: 

— Ce zici de asta, Juliet? 

Apoi, o văzu în ce hal era. 

— Biata mea fetiţă! exclamă el. 


Imediat, însă, tăcu, frapat de imaginea pe care i-o prezentau amândoi, sosind 
împreună. 

— Nu e atât de grav pe cât pare, spuse Juliet. Nici o grijă, Harry, n-am pățit nimic 
serios. 

"Cel puţin, nu la nivel fizic", adăugă ea, în gând. 

Miguel îşi prezentă scuzele. Urmară explicații prelungite. Maria-Teresa apăru să-şi 
adauge propriile scuze, iar conversaţia se generaliză, plăcută, cu toții plimbându-se pe 
terasă pentru ca Harry să admire cât mai bine peisajul munților şi al văii. 

— Te rog, rămâi la masă, Don Harry, îl invită Maria-Teresa. O vom lua în seră. 

Harry, însă, răspunse că nu putea. Fixase o întâlnire după-amiază, pentru el şi Juliet. 

— Despre ce e vorba? îl întrebă ea. 

— Ei, surpriză! 

Când își luară rămas bun, fetele se sărutară pe obraji, iar Juliet îi întinse lui Miguel 
mâna. 

— Adios, Don Miguel, salută ea, fără să-l privească. 

— Hasta la vista, señorita. 

Şi se aplecă peste mâna ei, fără să-i dea drumul imediat. Juliet şi-o retrase, grăbită. 
Porniră toți patru spre maşina lui Harry. 

— N-aveam idee că aici e aşa de magnific, spuse acesta. Îmi pare bine că am văzut. 
Adios! O.K., Juliet? 

— Da. Sper că frânele tale merg bine, Harry. 

— Totu-i în ordine, domnişoară! 

Și plecară, Juliet lăsând din nou fratele şi sora pe trepte, de unde le făceau semne de 
rămas-bun. 

Trecură de prima curbă, apoi de a doua, ajungând în locul unde mașina părăsise 
carosabilul. 

— Aici a fost! arătă Juliet, iar Harry opri. Uite, se văd urmele maşinii în noroi! 
Norocul nostru că s-a terminat cu bine. 

— Dacă s-a terminat cu bine, replică Harry, cu o amărăciune pe care Juliet s-ar fi 
aşteptat s-o audă mai degrabă de la Miguel. 

— Nu da vina pe Don Miguel, spuse ea, crezând că Harry la asta se referea. N-ar fi 
putut face nimic. Mai bine spune-mi ce-i cu surpriza aia. 

— Nu sunt sigur că e momentul, Juliet. Voiam doar să plecăm. 

— Nu ţi-a plăcut? 

— E destul de spectaculos. Nu tocmai castelul căpcăunului pe care mi-l imaginasem. 
Și nici căpcăunul. Îmi dau seama că are un anumit farmec. 

Juliet tăcu. Harry se comporta într-un mod pe care nu-l înțelegea. 

— Deci, ai o surpriză pentru mine, Harry, sau nu? 

— N-aş crede. 

— Măcar spune-mi despre ce era vorba. 

— Voiam să-ți cumpăr un inel de logodnă. 

— ȘI acum nu mai vrei? întrebă ea, privindu-l cu ochii mari, tulburată. 

— Acum, nu. Nu încă, cel puţin. 

Deodată, se răsuci spre ea, iar Juliet abia dacă-l mai recunoscu pe Harry cel firesc, 


exuberant, bine dispus. 

— Juliet, continuă el. În castelul ăla, sau cum l-oi fi numind tu, se simţea o 
atmosferă, s-o tai cu cuțitul. Între tine şi acel Miguel. Aţi ieşit în seră de parcă aţi fi fost 
înfăşurați împreună într-un cocon nevăzut. Ce s-a întâmplat între voi doi?... Mă cam 
miram eu cât de dornică erai să te duci acolo la cel mai mic pretext, dar nici o clipă nu mi- 
a trecut prin minte că el era motivul. 

— Dar nici nu era. Nu s-a întâmplat nimic! 

— Juri? 

— Sigur că da. Mă rog, când spun "nimic", înseamnă practic nimic. 

— lar asta ar putea să însemne orice. Te iubeşte? 

— Mă tem că da, răspunse ea, nefericită. 

— Dar tu? Nu poţi iubi doi bărbaţi, Harry. 

— Ştiu. 

Spre propria-i dezăndejde, Juliet nu-și putu stăpâni lacrimile care începură să-i 
şiroiască pe obraji. Imediat, Harry o cuprinse cu un braţ. 

— Iartă-mă, păpuşă. Te simți îngrozitor, iar eu te chinuiesc şi mai rău. 

— Tu să mă ierti, Harry. Am făcut o greşeală îngrozitoare. 

Harry tăcu. Era mărturisirea de care se temuse. Continuă s-o ţină în braţe cu 
blândeţe, deşi vedea cum i se năruiau toate speranţele. Cum ar fi putut ţine lângă el o fată 
care voia să fie liberă? Şi cum i-ar fi putut impune dificila sarcină de a-i spune că voia să 
fie liberă? 

— E-n regulă, Juliet, spuse el, găsim noi o soluţie. 

ŞI, cu toate că Juliet simţea, în mod vag, că ar fi trebuit să-l consoleze, Harry fu cel 
care o încuraja. 


Soluţia lui Harry fu un bilet de avion spre Anglia. 

— E timpul să plec, le spuse el părinților. Dacă nu mă întorc, băieţii au să-și ia 
singuri vacanţă. 

— Juliet nu merge cu tine? 

— Nu. Juliet rămâne aici. 

— Mă rog, mă bucur că mai stă la noi, spuse doamna Boyd, zâmbindu-i lui Juliet. 

Juliet nu-şi dădea seama cum ar mai fi putut rămâne, acum când Harry o eliberase 
necondiționat. 

— Ar fi trebuit să-mi dau seama că era prea frumos ca să fie adevărat, spuse el. Cred 
că voi cunoaşte altă femeie. Din păcate, nu va fi o Juliet. Nici nu văd cum ar putea să fie. 


Uşa masivă, cu buloane de fier, nu mai avea nimic înfricoșător. Inspira doar caracter 
şi interes. lar când se deschise şi Miguel îi ieşi în întâmpinare, pe trepte, Juliet avu senzația 
că se întorcea acasă, ceea ce cu scurt timp în urmă i s-ar fi părut incredibil. 

Direct în camera lui Miguel, drept în braţele lui. 

— Spune-mi ce s-a întâmplat, îi ceru el. 

Juliet îi povesti și, un timp, rămaseră tăcuţi, cu gândul la Harry. 

— Nu te putem avea amândoi, îi spuse în cele din urmă Miguel, iar dacă a trebuit să 
fie unul din noi, voi fi pe veci recunoscător că eu sunt acela. Frumoasa, iubita mea Juliet. 


— Buşita ta Juliet, replică ea, iar Miguel o sărută cu nespusă blândeţe, ocrotindu-i 
rănile. Oamenii vor crede că m-ai bătut, Miguel. 

— Îţi promit că pe-asta n-o încep până după nuntă, spuse el, îmbrățişând-o strâns. 

După ce se despărțiră, cu un oftat de mulţumire, Miguel turnă în pahare vin de 
Xeres auriu din podgoriile Navajas şi îi oferi un pahar lui Juliet. 

— Pentru fericirea ta, Juliet! 

— Pentru a ta, Miguel — pentru a noastră. Pentru a Mariei-Teresa şi a lui Francisco! 
Și până la urmă, spre, şi pentru a lui Harry. 

Miguel o privi, cu chipul neobişnuit de relaxat, îmblânzit de un surâs. 

— Nu-mi vine să cred, spuse el. Dar vom locui aici, şi este casa ta. Şi nu numai casa, 
Juliet. 

Întinse braţul, într-un gest larg care cuprindea toate împrejurimile, cât vedeai cu 
ochii. 

— Îţi dăruiesc, Juliet, Valea Vulturilor. 


— Sfârşit — 


